കര്‍ണാടക വിമതരെ അയോഗ്യരാക്കിയ നടപടി സുപ്രീംകോടതി ശരിവെച്ചു | Entevarthakal.com\nHome National കര്‍ണാടക വിമതരെ അയോഗ്യരാക്കിയ നടപടി സുപ്രീംകോടതി ശരിവെച്ചു\nന്യൂഡല്‍ഹി: കര്‍ണാടകയില് 17 വിമതരെ അയോഗ്യരാക്കിയ സ്പീക്കറുടെ നടപടി സുപ്രീം കോടതി ശരിവെച്ചു. അതേസമയം അവരെ തിരഞ്ഞെടുപ്പില് മത്സരിക്കുന്നത് വിലക്കിക്കൊണ്ടുള്ള സ്പീക്കറുടെ ഉത്തരവ് കോടതി റദ്ദ് ചെയ്തു.\nകേസില് 17 എംഎല്‍എമാരും നേരിട്ട് സുപ്രീംകോടതിയെ സമീപിച്ചത് ശരിയായില്ലെന്നും കോടതി വിമര്‍ശിച്ചു. പ്രതിപക്ഷത്തിനും ഭരണപക്ഷത്തിനും ഭരണഘടനാപരമായ ബാധ്യതയുണ്ട്. ധാര്‍മികതയുണ്ട്- കോടതി പറഞ്ഞു.\nകഴിഞ്ഞ ജൂലൈയിലാണ് 17 കോണ്‍ഗ്രസ്, ജനതാദള് എംഎല്‍എമാര് രാജി നല്‍കിയത്. ബാഹ്യസമ്മര്‍ദ്ദത്തിന്റെ പുറത്താണ് ഇവര് രാജി നല്‍കിയതെന്ന് ചൂണ്ടിക്കാട്ടിയാണ് സ്പീക്കര് ഇവരെ അയോഗ്യരാക്കിയത്. അതോടൊപ്പം നിയമസഭാ കാലയളവ് തീരുന്ന 2023 വരെ ഇവരെ തിരഞ്ഞെടുപ്പില് മത്സരിക്കുന്നതില് നിന്ന് വിലക്കുകയും ചെയ്തിരുന്നു.\nഎന്നാല് വിമതരെ അയോഗ്യരാക്കിയത് ശരിവെച്ചുവെങ്കിലും അവര് 2023 വരെ തിരഞ്ഞെടുപ്പില് മത്സരിക്കരുതെന്നുള്ള സ്പീക്കറുടെ ഉത്തരവ് കോടതി റദ്ദ് ചെയ്യുകയുമായിരുന്നു. വിമതരാക്കപ്പെട്ട 17 എംഎല്‍എമാരില് 13പേര് കോണ്‍ഗ്രസില് നിന്നും നാലുപേര് ജനതാദള് എസില് നിന്നുമുള്ളവരാണ്.\nസ്പീക്കര് എന്നത് അര്‍ധ ജുഡീഷ്യല് അധികാരമുള്ള പദവിയാണ്. വിമതരെ അയോഗ്യരാക്കുന്നതിനുള്ള എല്ലാ ഭരണപരമായ അധികാരവും സ്പീക്കര്‍ക്കുണ്ട്. എന്നാല് രാജിയും അയോഗ്യതയും രണ്ടായി കാണണമെന്നും കോടതി വിധിയില് പറയുന്നു. ജസ്റ്റിസ് എം.വി രമണിയുടെ അധ്യക്ഷതയിലുള്ള മൂന്നംഗ ബെഞ്ചാണ് വിധി പറഞ്ഞത്.\nതങ്ങളെ അയോഗ്യരാക്കിയ സ്പീക്കറുടെ നടപടി ചോദ്യം ചെയ്ത ഹര്‍ജി കോടതി തള്ളിയിട്ടുമുണ്ട്. ഭരണഘടനയുടെ 32ാം അനുഛേദപ്രകാരം എംഎല്‍എമാര് നേരിട്ട് സുപ്രീംകോടതിയെ സമീപിച്ചതില് ശക്തമായ അതൃപ്തിയാണ് മൂന്നംഗ ബെഞ്ച് രേഖപ്പെടുത്തിയത്. സ്പീക്കറുടെ നടപടി ചോദ്യം ചെയ്ത് ഇവര് ആദ്യം സമീപിക്കേണ്ടിയിരുന്നത് ഹൈക്കോടതിയെ ആയിരുന്നുവെന്നും കോടതി പറഞ്ഞു.\nഒരു അംഗത്തെ അയോഗ്യനാക്കണമെങ്കില് അതില് അന്തിമ തീരുമാനം എടുക്കേണ്ടത് സ്പീക്കറാണ്. ഇക്കാര്യം സ്പീക്കറുടെ വിവേചനാധികാരമാണ്. ഒരു അംഗം രാജിവെക്കുന്നതും അദ്ദേഹത്തിന്റെ അയോഗ്യതയും തമ്മില് ബന്ധമില്ലെന്നും കോടതി പറഞ്ഞു.\nഎന്നാല് വിമതരെ 2023വരെ തിരഞ്ഞെടുപ്പില് നിന്ന് വിലക്കിയ നടപടി കോടതി റദ്ദാക്കുകയാണുണ്ടായത്. സ്പീക്കര്‍ക്ക് ഇത്തരമൊരു കാലയളവ് നിര്‍ണയിക്കാന് അധികാരമില്ലെന്നും കോടതി പറഞ്ഞു. എന്നാല് അയോഗ്യരാക്കിയവര്‍ക്ക് തിരഞ്ഞെടുപ്പില് മത്സരിക്കാമെന്ന് വിധിപ്രസ്താവത്തില് പറയുന്നില്ല.\nഅംഗം രാജിവെച്ചാലും ജനപ്രാതിനിധ്യ നിയമ പ്രകാരം അയാളെ അയോഗ്യനാക്കാന് സ്പീക്കര്‍ക്ക് സാധിക്കുമെന്ന കാര്യം കോടതി ഉത്തരവില് വ്യക്തമാക്കുന്നുണ്ട്. അയോഗ്യത കല്‍പ്പിക്കാന് സ്പീക്കര്‍ക്ക് അധികാരമുണ്ട്. മറ്റ് നടപടികള് സ്വീകരിക്കേണ്ടത് തിരഞ്ഞെടുപ്പ് കമ്മീഷനാണ്. അതിനാല് വിമതരുടെ അയോഗ്യത സംബന്ധിച്ച വിഷയത്തില് കൂടുതല് നിയമപരമായ സാധ്യതകള് തുറന്നിടുകയാണ് കോടതി ചെയ്തിരിക്കുന്നത്.\nPrevious articleകെ ആർ പ്രേംകുമാർ കൊച്ചി ഡെപ്യൂട്ടി മേയര്\nNext articleപ്രതിശ്രുത വരന്‍റെ കൈ പിടിച്ച് ജഗതിയുടെ മകള്; വിവാഹം ഉടന്!!\nസൂര്യഗ്രഹണം കാണുന്നതിന് വിപുലമായ സൗകര്യങ്ങള്\nWayanad Lisha Mary - December 12, 2019\nKasaragod Lisha Mary - December 10, 2019\nപൗരത്വ ഭേദഗതി ബില് മുസ്ലിങ്ങളെ രണ്ടാം തരം പൗരന്മാരാക്കി മാറ്റാനുള്ള ശ്രമം; വിമര്‍ശനവുമായി യു.എസ് കോണ്‍ഗ്രസ് അംഗം\nInternational Lisha Mary - December 12, 2019


തോൽവിയിൽ ഞെട്ടി ബി ജെ പി,കെ സുരേന്ദ്രന്റെ നില പരുങ്ങലിൽ | Kerala Times\nതോൽവിയിൽ ഞെട്ടി ബി ജെ പി,കെ സുരേന്ദ്രന്റെ നില പരുങ്ങലിൽ\nകൊച്ചി : കുന്നോളം പ്രതീക്ഷയിലായിരുന്നു ബി ജെ പി. കേരളത്തിൽ മികച്ച മുന്നേറ്റമാണ് പ്രതീക്ഷിച്ചത്. കെ സുരേന്ദ്രന്റെ നേതൃത്വത്തിൽ നടന്ന ആദ്യ നിയമസഭാ തെരഞ്ഞെടുപ്പായിരുന്നു കഴിഞ്ഞുപോയത്. കേരളത്തിൽ അഞ്ച് സീറ്റുകൾ നേടുമെന്ന് പ്രഖ്യാപിച്ചാണ് ബി ജെ പി ഇത്തവണ നിയമസഭാ തെരഞ്ഞെടുപ്പിലേക്ക് പ്രവേശിച്ചത്.\nകേരളത്തിൽ എന്തോ സംഭവിക്കാൻ പോവുന്നു എന്ന പ്രതീതി ജനിപ്പിക്കാൻ ബി ജെ പി നേതാക്കൾ ശ്രമിച്ചു. കേരളത്തിൽ വലിയ മുന്നേറ്റമുണ്ടാക്കുമെന്ന് ദേശീയ നേതൃത്വത്തെയും ധരിപ്പിക്കാൻ സംസ്ഥാന നേതാക്കൾക്കായി. പ്രധാന മന്ത്രി രണ്ടുതവണ കേരളത്തിൽ തെരഞ്ഞെടുപ്പ് പ്രചാരണത്തിനെത്തി.\nതൃശ്ശൂർ, പാലക്കാട്, നേമം, കഴക്കൂട്ടം, മഞ്ചേശ്വരം മണ്ഡലങ്ങളിൽ വിജയിക്കുമെന്നായിരുന്നു ബി ജെ പി നേതൃത്വം പ്രചരിപ്പിച്ചിരുന്നത്. ദേശീയ മാധ്യമങ്ങളടക്കം ബി ജെ പി ക്ക് രണ്ടുമതൽ അഞ്ച് സീറ്റുവരെ പ്രവചിച്ചതോടെ കെ സുരേന്ദ്രൻ കേരളം ആര് ഭരിക്കണമെന്ന് തീരുമാനിക്കുന്നത് ബി ജെ പി ആയിരിക്കുമെന്നുവരെ തട്ടിവിട്ടു.\nഎന്നാൽ ഗ്രൂപ്പ് പോരാട്ടവും, ഐക്യമില്ലായ്മയും മൂലം സംഘടനയുടെ ശക്തി ചോർന്നുപോവുന്നത് ബി ജെ പി തിരിച്ചറിഞ്ഞിരുന്നില്ല.\nആദ്യഘട്ടത്തിൽ മത്സരിക്കാനില്ലെന്ന് പ്രഖ്യാപിച്ച സംസ്ഥാന അധ്യക്ഷൻ കെ സുരേന്ദ്രൻ കോന്നിയിലും മഞ്ചേശ്വരത്തും മത്സരിക്കാനുള്ള തീരുമാനം കെ സുരേന്ദ്രന്റെ അമിതാവേശത്തിന്റെ തെളിവായിരുന്നു.\nമെട്രോമാൻ ഇ ശ്രീധരൻ ബി ജെ പിയിൽ ചേർന്നതും, കേരളത്തിന്റെ അടുത്ത മുഖ്യമന്ത്രിയെന്ന് വിശേഷിപ്പിച്ചതും കേന്ദ്ര നേതൃത്വത്തെ പോലും ചൊടിപ്പിച്ചു.\nബി ജെ പിയിലെ പ്രമുഖ വനിതാ നേതാവായ ശോഭാ സുരേന്ദ്രനെ പൂർണമായും അവഗണിച്ചതും, സ്ഥാനാർത്ഥി പട്ടികയിൽ നിന്നും മാറ്റി നിർത്തിയതും ബി ജെ പിയിലെ ഒരു വിഭാഗത്തിന്റെ ശക്തമായ എതിർപ്പിന് കാരണമായി. വി മുരളീധരന്റെ സ്ഥാനത്തും അസ്ഥാനത്തുമുള്ള പ്രതികരണങ്ങളും ബി ജെ പിക്ക് തിരിച്ചടിയായിട്ടുണ്ടെന്നാണ് വിലയിരുത്തൽ.\nരണ്ട് മണ്ഡലങ്ങളിൽ സ്ഥാനാർത്ഥിയായതോടെ മറ്റ് സ്ഥാനാർത്ഥികളുടെ തെരഞ്ഞെടുപ്പ് പ്രചരണപ്രവർത്തനങ്ങളിൽ പങ്കെടുക്കാൻ സുരേന്ദ്രന് സമയം ലഭിച്ചിരുന്നില്ല. ഹെലികോപ്റ്ററിൽ കറങ്ങി തെരഞ്ഞെടുപ്പ് പ്രചരണം നടത്തിയതിലും എതിർപ്പ് രൂക്ഷമായിരുന്നു.\nസംസ്ഥാനത്തെ എൻ ഡി എ സ്ഥാനാർത്ഥികളുടെ പ്രചാരണപ്രവർത്തനങ്ങൾ ഏകോപിക്കാൻ സംസ്ഥാന അധ്യക്ഷന് കഴിഞ്ഞില്ലെന്നതാണ് കെ സുരേന്ദ്രനെതിരെയുർന്നിരിക്കുന്ന പ്രധാന ആരോപണം.\nപാർട്ടിയുടെ അക്കൗണ്ടിലുണ്ടായിരുന്ന നേമം മണ്ഡലം പോലും നിലനിർത്താൻ ബി ജെ പിക്ക് കഴിയാതെ വന്നതോടെ കെ സുരേന്ദ്രനെതിരെ കേന്ദ്ര നേതൃത്വത്തിനും വിയോജിപ്പുണ്ടാക്കും.\nനേമത്തും, പാലക്കാടും വിജയം ഉറപ്പെന്നായിരുന്നു കെ സുരേന്ദ്രൻ കേന്ദ്രനേതൃത്വത്തെ ധരിപ്പിച്ചിരുന്നത്. എന്നാൽ നേമത്തും, പാലക്കാട്ടും ഒന്നും സംഭവിച്ചില്ല.\nവോട്ട് വിഹിതം കൂടിയെന്ന വാദം ഉന്നയിച്ച് പിടിച്ചു നിൽക്കാനായിരിക്കും ഇനിയുള്ള ശ്രമം.\nഎന്തായാലും ശോഭാ സുരേന്ദ്രനും, എതിരാളികളും സുരേന്ദ്രനെതിരെ ശക്തമായ നീക്കം ആരംഭിക്കും. കെ സുരേന്ദ്രന് പിടിച്ചു നിൽക്കാൻ ബുദ്ധിമുട്ടേണ്ടിവരും. സുരേന്ദ്രന്റെ ഗ്രൂപ്പുകാരനായ വി മുരളീധരന്റെ മന്ത്രി സ്ഥാനവും ഉടൻ ഇല്ലാതാവുമെന്നാണ് പുതിയ വാർത്തകൾ. മിസോറാം ഗവർണറായ പി ശ്രീധരൻ പിള്ളയെ കേന്ദ്രമന്ത്രിസഭയിലേക്ക് കൊണ്ടുവരികയാണ് ദേശീയ നേതൃത്വത്തിന്റെ പുതിയ തീരുമാനം.\nമെട്രോ മാനെ ഗവർണർ സ്ഥാനത്തേക്ക് പരിഗണിക്കാനും സാധ്യതയുണ്ട്.\nപശ്ചിമബംഗാളിൽ വീണ്ടും തൃണമൂൽ, മമതയ്‌ക്ക് തോൽവി


പോക്സോ കേസ് പ്രതികൾ വീണ്ടും ജയിലിലായി\nതിരുവനന്തപുരം: കോടതി നിർദ്ദേശിച്ചിരുന്ന വ്യവസ്ഥകൾ ലംഘിച്ചതിന് രണ്ട് പോക്സോ കേസ് പ്രതികളുടെ ജാമ്യം റദ്ദാക്കിയ കോടതി അവരെ ജയിലിലാക്കി. സ്ത്രീകൾക്കും കുട്ടികൾക്കുമെതിരായ അതിക്രമങ്ങൾ വിചാരണ ചെയ്യുന്ന പ്രത്യേക അതിവേഗ കോടതിയാണ് പ്രതികളുടെ ജാമ്യം റദ്ദാക്കിയത്.\nബീമാപള്ളി ജവഹർ ജംഗ്ഷൻ സ്വദേശി മെെതീൻ അടിമ, തിരുമല തട്ടാംവിള ലെെൻ സ്വദേശി അലി അക്ബർ എന്നിവർക്കെതിരെയാണ് നടപടി. പോക്സോ കേസിൽ ജാമ്യം നൽകുന്ന അവസരത്തിൽ ഇരുവരും മറ്റ് ക്രിമിനൽ കേസുകളിൽ പ്രതിയാകരുതെന്ന ഉപാധി കോടതി വച്ചിരുന്നു. ഇരുവരും വീണ്ടും കേസുകളിൽ പ്രതികളായ കാര്യം പ്രോസിക്യൂഷൻ കോടതിയെ അറിയിക്കുകയും ജാമ്യം റദ്ദാക്കണമെന്ന് ആവശ്യപ്പെട്ട് ഹർജി നൽകുകയും ചെയ്‌തു. ഈ ഹർജി പരിഗമിച്ചാണ് കോടതി ഉത്തരവിറക്കിയത്.\nപ്രായപൂർത്തിയാകാത്ത ആൺകുട്ടിയെ പ്രകൃതി വിരുദ്ധ പീഡനത്തിന് വിധേയനാക്കിയതിനും പെൺകുട്ടിയെ പീഡിപ്പിച്ചതിനുമാണ് മെെതീൻ അടിമയ്ക്കെതിരെ പൂന്തുറ പൊലീസ് പോക്സോ കേസുകളെടുത്തിരുന്നത്. ജാമ്യം ലഭിച്ച പ്രതി ജാമ്യം വ്യവസ്ഥ ലംഘിച്ച് അതേ സ്റ്റേഷനിൽ മയക്കുമരുന്ന് കേസിൽ പ്രതിയായതോടെയാണ് നിലവിലെ ജാമ്യം റദ്ദായത്.\nപ്രായപൂർത്തിയാകാത്ത പെൺകുട്ടിയെ പീഡിപ്പിച്ച കേസിലാണ് അലി അക്ബറിനെതിരെ തമ്പാനൂർ പൊലീസ് പോക്സോ കേസെടുത്തിരുന്നത്. ജാമ്യത്തിലായിരുന്ന ഇയാൾ പിന്നീട് കരമന പൊലീസ് സ്റ്റേഷൻ പരിധിയിൽ ഒരു അടിപിടിക്കേസിൽ പ്രതിയായതോടെ ഇയാളുടെ ജാമ്യവും കോടതി റദ്ദാക്കി. പ്രോസിക്യൂഷന് വേണ്ടി സ്‌പെഷ്യൽ പബ്ളിക് പ്രോസിക്യൂട്ടർ ആർ.എസ്. വിജയ് മോഹൻ ഹാജരായി.\nകണ്ണൂർ ജനശതാബ്ദി നാളെ ഓടില്ല, പരശുറാം ആലപ്പുഴ വഴി\nഅകമ്പടിപൊലീസിനെ ആക്രമിച്ച പ്രതികൾക്കെതിരെ പൊലീസ് കേസ് രജിസ്റ്റർ ചെയ്തു\nകഞ്ചാവുമായി യുവാവ് എക്സസൈസ് പിടിയിൽ\nയു.എസിൽ സ്വാതന്ത്ര്യദിന പരേഡിനിടെ വെടിവയ്പ്പ്; കൊല്ലപ്പെട്ടവരുടെ എണ്ണം ആറായി


ചിത്തിര ആട്ടവിശേഷത്തിനായി നിരോധനാജ്ഞയ്ക്കിടെ ശബരിമല നട തുറന്നു\n05 November, 2018 05:03:54 PM\nഇലവുങ്കല് മുതല് സന്നിധാനം വരെ കര്‍ശന സുരക്ഷയാണ് പൊലീസ് ഒരുക്കിയിരിക്കുന്നത്\nപത്തനംതിട്ട: ചിത്തിര വിശേഷ പൂജയ്ക്കായി ശബരിമല ക്ഷേത്രനട തുറന്നു. തന്ത്രി കണ്ഠര് രാജീവരും മേൽശാന്തി ഉണ്ണികൃഷ്ണൻ നമ്പൂതിരിയും ചേർന്ന് നട തുറന്ന് വിളക്ക് തെളിയിച്ചു. ഇലവുങ്കല് മുതല് സന്നിധാനം വരെ കര്‍ശന സുരക്ഷയാണ് പൊലീസ് ഒരുക്കിയിരിക്കുന്നത്. നിരോധനാജ്ഞയ്ക്കിടെയാണ് നട തുറന്നത്.\nഅന്ന് പ്രത്യേക പൂജകൾ ഉണ്ടാവില്ല. ചൊവ്വാഴ്ച രാവിലെ അഞ്ചിന് നടതുറന്ന് നിർമാല്യവും അഭിഷേകത്തിനും ശേഷം നെയ്യഭിഷേകം, ഉഷഃപൂജ, ഉച്ചപൂജ എന്നീ പതിവുപൂജകൾ ഉണ്ടാവും. കലശാഭിഷേകം, പടിപൂജ, പുഷ്പാഭിഷേകം തുടങ്ങിയവയും നടക്കും. അത്താഴപൂജയ്ക്കുശേഷം പത്തുമണിയോടെ ഹരിവരാസനം പാടി നട അടയ്ക്കും. മണ്ഡലമാസ പൂജകൾക്കായി നവംബർ 16-ന് വൈകിട്ട് നട തുറക്കും. അന്ന് ശബരിമല-മാളികപ്പുറങ്ങളിലേക്കുള്ള പുതിയ മേൽശാന്തിമാരുടെ അവരോധന ചടങ്ങും നടക്കും. പുതിയ മേൽശാന്തിമാർ ആയിരിക്കും വൃശ്ചികം ഒന്നിന് നട തുറക്കുക.\nഅതീവസുരക്ഷ സന്നാഹങ്ങളാണ് ശബരിമലയിൽ തയ്യാറാക്കിയിരിക്കുന്നത്. 20 കിലോമീറ്റർ മുമ്പ് മുതൽ പൊലീസ് കാവൽ അതിശക്തം. ഇരുമുടിക്കെട്ടില്ലെങ്കിൽ തടയുമെന്ന പ്രചാരണം അടിസ്ഥാനരഹിതമാണെന്ന് പൊലീസ് അറിയിച്ചു. 20 കമാൻഡോകളും 100 വനിതാ പൊലീസ് ഉദ്യോഗസ്ഥരും അടക്കം 2300 സുരക്ഷാഉദ്യോഗസ്ഥരെയാണ് സന്നിധാനത്ത് നിയമിച്ചത്. എഡിജിപി അനിൽകാന്തിനാണ് സുരക്ഷാ മേൽനോട്ട ചുമതല.


4malayalees - പുരുഷവന്ധ്യത തിരിച്ചറിയൂ;ബീജത്തിന്റെ അളവ് കുറയുന്നതിന്റെ കാരണങ്ങള് അറിയാമോ ?\nപുരുഷന്മാരുടെയിടെയില് ഏറ്റവും വലിയ പ്രശ്‌നമാണ് പുരുഷവന്ധ്യത. ചികിത്സകൊണ്ട് ഒരു നിശ്ചിത ശതമാനം ആളുകളുടെയും വന്ധ്യതാ പ്രശ്നത്തിനു പരിഹാരം കാണുവാന് സാധിക്കും. ഹോര്‍മോണിലുണ്ടാകുന്ന വ്യതിയാനങ്ങള്, വൃഷണവീക്കം, വെരിക്കോസില് തുടങ്ങി പല കാരണങ്ങള് കൊണ്ടും പുരുഷവന്ധ്യത ഉണ്ടാവാം.കൂടാതെ പുരുഷന്മാര്‍ക്കുണ്ടാകുന്ന ലൈംഗിക പ്രശ്നങ്ങളില് പ്രധാനമാണ് ബീജങ്ങളുടെ കുറവ്. പല കാരണങ്ങള് കൊണ്ടാണ് ബീജങ്ങള് കുറയുന്നത്. ബീജക്കുറവിന് ഇന്ന് ചികിത്സകള് ലഭ്യമാണ്. അമിതമൊബൈല് ഉപയോ?ഗം, ജങ്ക് ഫുഡ്, പുകവലി, മദ്യപാനം ഇങ്ങനെ നിരവധി കാരണങ്ങള് കൊണ്ടാണ് ബീജങ്ങളുടെ എണ്ണം കുറയുന്നത്.പുരുഷവന്ധ്യതയുടെ പ്രധാനകാരണങ്ങളില് ഒന്ന് ബീജക്കുറവാണ്. ബീജസംഖ്യയും ചലനശേഷിയും കുറയാനുള്ള കാരണങ്ങള് പലതുണ്ട്. അണുബാധ മുതല് ഉയര്‍ന്ന താപനിലവരെ ബീജത്തെ ബാധിക്കും.\nചിലരില് ബീജത്തിനെതിരായി പ്രവര്‍ത്തിക്കുന്ന ആന്റിസ്‌പേം ആന്റിബോഡി എന്ന പ്രതിരോധവസ്തുവുണ്ട്. ബീജങ്ങളുടെ നാശത്തെ അത് ത്വരിതപ്പെടുത്തുന്നവയാണ്. അതുള്ളവരിലും ബീജത്തിന്റെ എണ്ണവും ശേഷിയും കാര്യമായി കുറയും.\nപുരുഷന്റെ ജനനേന്ദ്രിയപരിസരങ്ങളില് നടത്തുന്ന ശസ്ത്രക്രിയ ബീജസംഖ്യയെ ബാധിക്കാം. അതുകൊണ്ട് അത്തരത്തിലുള്ള ഏതു ശസ്ത്രക്രിയയും പരമാവധി ശ്രദ്ധയോടെ വേണം ചെയ്യാന്.\nബീജോല്‍പാദനത്തിന് ശരീര ഊഷ്മാവിനെക്കാളും കുറഞ്ഞ ഊഷ്മാവേ പാടുള്ളൂ എന്നതാണിതിന് കാരണം. അധികം ഊഷ്മാവുള്ള ചുറ്റുപാടില് ജോലി ചെയ്യുന്നവരില് ബീജസംഖ്യ കുറയുന്നതായി കാണപ്പെടുന്നു. ഉദാ. ഫാക്ടറിയിലെ തീച്ചുളയുടെ അടുത്തു ജോലി ചെയ്യുന്നവര്.\nപുകവലി, മദ്യപാനം, ലഹരിപദാര്‍ഥങ്ങളുടെ ഉപയോഗം എന്നിവ ശീലമാക്കുന്നവരില് ബീജഗുണത്തെ ഗണ്യമായി കുറയ്ക്കുന്നു. മൊബൈല് ഫോണ് അമിതമായി ഉപയോ?ഗിക്കുക, മദ്യപാനം ഇവയെല്ലാം ബീജം കുറയുന്നതിന്റെ ചില കാരണങ്ങളാണ്.\nലാപ് ടോപിന്റെ ഉപയോ?ഗം ബീജങ്ങളുടെ എണ്ണം കുറയ്ക്കാമെന്നാണ് പഠനങ്ങള് പറയുന്നത്. ലാപ്‌ടോപ്പില് നിന്നും പുറത്തുവിടുന്ന ഇലക്ട്രോ മാഗ്‌നെറ്റിക്ക് കിരണങ്ങളാണ് ഇവിടെ വില്ലനാകുന്നത്. വൈഫൈയുടെ ഉപയോഗവും സമാനമായ രീതിയില് അപകടമാണ്.\nപിറ്റ്‌സ, ബര്‍ഗര്, കാന് ആഹാരങ്ങള് എന്നിവയാണ് വന്ധ്യതയ്ക്ക് കാരണമാകുന്ന മറ്റൊരു ഘടകം. പാശ്ചാത്യആഹാരരീതികള് പിന്തുടരുന്നത് യുവാക്കളില് ബീജത്തിന്റെ അളവ് ക്രമാതീതമായി കുറയ്ക്കുന്നു എന്നാണു പഠനങ്ങള് വ്യക്തമാക്കുന്നത്.


യൂട്യൂബ് ചാനൽ ആരംഭിക്കുന്നത് എങ്ങനെ? അറിയേണ്ടതെല്ലാം | How To Create A Youtube Channel; Details In Malayalam - Malayalam Gizbot\n| Published: Wednesday, September 8, 2021, 15:36 [IST]\nകേരളത്തിലും യൂട്യൂബർമാരുടെ തരംഗം അലയടിക്കുകയാണ്. പല വിഷയങ്ങളിലുള്ള യൂട്യൂബ് ചാനലുകൾ ഇന്ന് നമുക്ക് കാണാം. പുതിയ പല ആളുകളും ഈ രംഗത്തേക്ക് കടന്നുവരുന്നുമുണ്ട്. പണമുണ്ടാക്കാനും പ്രശസ്തി നേടാനും മികച്ച മാർഗമാണ് യൂട്യൂബ്. പക്ഷേ അധ്വാനവും മികച്ച കണ്ടന്റുകൾ ഉണ്ടാക്കാനുള്ള കഴിവുകളും വേണം. പണവും പ്രശസ്തിക്കും അല്ലാതെ യൂട്യൂബ് ചാനലുകൾ ആരംഭിക്കുന്ന ആളുകളുമുണ്ട്. ബോറടി മാറ്റാനോ തങ്ങളുടെ കഴിവുകളോ താല്പര്യമുള്ള കാര്യങ്ങളോ വീഡിയോയിൽ പകർത്തി അപ്ലോഡ് ചെയ്ത് സുക്ഷിക്കാനോ യൂട്യൂബ് ഉപയോഗിക്കാം.\nയൂട്യൂബ് ചാനൽ തുടങ്ങുന്നവർ അറിഞ്ഞിരിക്കേണ്ട പ്രധാനപ്പെട്ട കാര്യം ഇതിനായി ഒരു ജി-മെയിൽ ഐഡി വേണം എന്നതാണ്. രണ്ട് തരത്തിൽ നമുക്ക് യൂട്യൂബ് ചാനൽ തുടങ്ങാവുന്നതാണ്. ആദ്യത്തേത് പേഴ്സണൽ ചാനലാണ്. നമ്മുടെ വ്യക്തിപരമായ ചാനലാണ് ഇത്. ഇതിന്റെ നിയന്ത്രണം നമുക്ക് മാത്രമായിരിക്കും. മറ്റൊരാൾക്കും ഈ ചാനലിന്റെ നിയന്ത്രണം ലഭിക്കുകയില്ല. രണ്ടാമത്തേത് ബിസിനസിന്റെയോ സംഘടനയുടെയോ ഒക്കെ പേരിൽ ആരംഭിക്കുന്ന ചാനലാണ്. ഇത്തരം ചാനുകൾ ഒന്നിൽ കൂടുതൽ ആളുകൾക്ക് നിയന്ത്രിക്കാൻ സാധിക്കും. വീഡിയോകൾ അപ്ലോഡ് ചെയ്യാനും നീക്കം ചെയ്യാനുമെന്നാം എല്ലാവർക്കും ഇതിലൂടെ സാധിക്കും. ഇത്തരം ചാനലുകൾ ഉണ്ടാക്കുന്നത് എങ്ങനെയെന്ന് നോക്കാം.\nപേഴ്സണൽ ചാനൽ തുടങ്ങാൻ ചെയ്യേണ്ടത്\nനിങ്ങളുടെ ഗൂഗിൾ അക്കൗണ്ട് ഉപയോഗിച്ച് നിങ്ങൾക്ക് മാത്രം നിയന്ത്രിക്കാനാകുന്ന ഒരു ചാനൽ ഉണ്ടാക്കാനായി ചെയ്യേ കാര്യങ്ങൾ എന്തൊക്കെയാണ് എന്ന് നോക്കാം.\n• കമ്പ്യൂട്ടറിലോ മൊബൈലിലോ യൂട്യൂബിലേക്ക് ലേക്ക് സൈൻ ഇൻ ചെയ്യുക.\n• നിങ്ങളുടെ പ്രൊഫൈൽ പിക്ച്ചറിൽ ക്ലിക്കുചെയ്യുക, തുടർന്ന് ക്രിയേറ്റ് എ ചാനൽ എന്നത് ക്ലിക്ക് ചെയ്യുക\n• ഒരു ചാനൽ ക്രിയേറ്റഅ ചെയ്യാൻ ആവശ്യപ്പെടും.\n• വിശദാംശങ്ങൾ പരിശോധിച്ച് (നിങ്ങളുടെ ഗൂഗിൾ അക്കൗണ്ട് പേരും ഫോട്ടോയും) ക്രിയേറ്റ് യുവർ ചാനൽ എന്നത് കൺഫം ചെയ്യുക\nബിസിനസിന്റെയോ സംഘടനയുടെയോ ചാനൽ തുടങ്ങാൻ ചെയ്യേണ്ടത്\nഒന്നിലധികം മാനേജരോ ഉടമകളോ ഉള്ള ഒരു ചാനൽ ക്രിയേറ്റ് ചെയ്യാനും നിങ്ങൾക്ക് സാധിക്കും. ഇതിലൂടെ തിരഞ്ഞെടുത്ത ആളുകൾക്ക് ആ ചാനൽ നിയന്ത്രിക്കാൻ സാധിക്കും. ഇത്തരമൊരു ചാനൽ ഉണ്ടാക്കുന്നത് എങ്ങനെയാണ് എന്ന് നോക്കാം.\n• കമ്പ്യൂട്ടറിലോ മൊബൈൽ സൈറ്റിലോ യൂട്യൂബിലേക്ക് സൈൻ ഇൻ ചെയ്യുക.\n• ചാനൽ ലിസ്റ്റ് ഓപ്ഷൻ തിരഞ്ഞെടുക്കുക\n• ക്രിയേറ്റ് ന്യൂ ചാനൽ എന്ന ഓപ്ഷനോ എക്സിസ്റ്റിങ് ബ്രാൻഡ് അക്കൗണ്ട് ഓപ്ഷനോ തിരഞ്ഞെടുക്കുക:\n• ക്രിയേറ്റ് ന്യൂ ചാനൽ ക്ലിക്കുചെയ്ത് ഒരു ചാനൽ ക്രിയേറ്റ് ചെയ്യുക\n• ലിസ്റ്റിൽ നിന്ന് ബ്രാൻഡ് അക്കൗണ്ട് തിരഞ്ഞെടുത്ത് നിങ്ങൾ ഇതിനകം മാനേജുചെയ്യുന്ന ഒരു ബ്രാൻഡ് അക്കൗണ്ടിനുള്ള യൂട്യൂബ് ചാനൽ ക്രിയേറ്റ് ചെയ്യാം. ഈ ബ്രാൻഡ് അക്കൗണ്ടിന് ഇതിനകം തന്നെ ചാനൽ ഉണ്ടെങ്കിൽ, നിങ്ങൾക്ക് പുതിയൊരെണ്ണം ഉണ്ടാക്കാൻ കഴിയില്ല എന്ന കാര്യം ശ്രദ്ധിക്കണം. ലിസ്റ്റിൽ നിന്ന് നിങ്ങൾ ബ്രാൻഡ് അക്കൗണ്ട് തിരഞ്ഞെടുക്കുമ്പോൾ ആ ചാനലിലേക്ക് നിങ്ങൾ എത്തും.\n• നിങ്ങളുടെ പുതിയ ചാനലിന് പേരിടുന്നതിനായി വിശദാംശങ്ങൾ പൂരിപ്പിക്കുക. തുടർന്ന് ക്രിയേറ്റ് ക്ലിക്കുചെയ്യുക. ഇതിലൂടെ ഒരു പുതിയ ബ്രാൻഡ് അക്കൗണ്ട് ക്രിയേറ്റ് ആകും.\n• ചാനൽ മാനേജരെ ചേർക്കാനും ചാനൽ ഉടമകളെയും മാനേജർമാരെയും മാറ്റുന്നതിനുള്ള ഓപ്ഷനും നിങ്ങൾക്ക് യൂട്യൂബ് നൽകുന്നുണ്ട്.\nനിങ്ങൾക്ക് ആവശ്യമുള്ള രീതിയിൽ യൂട്യൂബ് ചാനൽ ക്രിയേറ്റ് ചെയ്യാം. ഇനി യൂട്യൂബിൽ നിന്ന് വരുമാനം ഉണ്ടാക്കണം എന്ന ആഗ്രഹം ഉണ്ടെങ്കിൽ അത് ഇത്ര എളുപ്പമുള്ള കാര്യമല്ല. യൂട്യൂബ് നമ്മുടെ ചാനലിന് നിർദേശിക്കുന്ന മാനദണ്ഡങ്ങൾ പാലിച്ചാൽ മാത്രമേ മോണിട്ടൈസ് ചെയ്യാൻ സാധിക്കുകയുള്ളു. ഇതിന് നിശ്ചിക സബ്ക്രൈബർമാർ, വീഡിയോകൾ, വീഡിയോ വ്യൂസ് എന്നിങ്ങനെയുള്ള കാര്യങ്ങളൊക്കെ വേണം. യൂട്യൂബ് ചാനൽ തുടങ്ങി രസകരമായ കണ്ടന്റുകൾ പോസ്റ്റ് ചെയ്താൽ നിങ്ങൾക്കും വരുമാനം ഉണ്ടാക്കാൻ സാധിക്കും.\nഈ5കാര്യങ്ങൾ ശ്രദ്ധിച്ചാൽ സ്മാർട്ട്ഫോൺ ക്യാമറയിൽ കിടിലൻ ഫോട്ടോസ് എടുക്കാം\nയൂട്യൂബിൽ നിന്നും നിങ്ങൾക്ക് എങ്ങനെ വരുമാനമുണ്ടാക്കാം?\nഗൂഗിളിലും യൂട്യൂബിലും വലിയ മാറ്റങ്ങൾ, കൗമാരക്കാരുടെ സ്വകാര്യതയ്ക്ക് കൂടുതൽ പ്രാധാന്യം\nകൈറ്റ് വിക്ടേഴ്സ് യൂട്യൂബ് ചാനലിന് 30 ലക്ഷം സബ്സ്ക്രൈബർമാർ, വരുമാനം ഒരു കോടിയിൽ അധികം\nഒരു യൂട്യൂബ് ചാനൽ ആരംഭിക്കാൻ ആവശ്യമായ ഉപകരണങ്ങൾ ഏതൊക്കെയാണ് ?\nയൂട്യൂബ് മൊബൈൽ ആപ്പിൽ പുതിയ ഫീച്ചർ, ഇനി അധിക ഡാറ്റ ചിലവാകില്ല\nStartingaYouTube channel isavery easy thing to do. You can startaYouTube channel using only your Gmail account.\nStory first published: Wednesday, September 8, 2021, 15:36 [IST]


ഒരാഴ്ച യാത്രാവിലക്ക്; ആവശ്യമെങ്കിൽ നീട്ടും അതിർത്തികൾ വീണ്ടുമടച്ച് സഊദി; പ്രവാസികൾ ആശങ്കയിൽ – Chandrika Daily\nBy web desk Monday December 21, 2020 07:29 am\nഒരാഴ്ച യാത്രാവിലക്ക്; ആവശ്യമെങ്കിൽ നീട്ടും അതിർത്തികൾ വീണ്ടുമടച്ച് സഊദി; പ്രവാസികൾ ആശങ്കയിൽ\nകോവിഡ് ലോകത്തിന്റെ വിവിധ ഭാഗങ്ങളിൽ വീണ്ടും പടരുന്ന സാഹചര്യത്തിലാണ് ഇത്തരമൊരു നീക്കമെന്നും രാജ്യത്തെ സ്വദേശികളുടെയും വിദേശികളുടെയും ആരോഗ്യ സുരക്ഷ മുൻനിർത്തിയുള്ള തീരുമാനമാണിതെന്നും ആഭ്യന്തര മന്ത്രാലയം അറിയിച്ചു.\nറിയാദ് : സഊദി വീണ്ടും യാത്രാവിലക്ക് ഏർപ്പെടുത്തി. ഒരാഴ്ച്ച കാലത്തേക്ക് കര, നാവിക, വ്യോമ അതിർത്തികൾ അടച്ചതായി ആഭ്യന്തര മന്ത്രാലയം അറിയിച്ചു. ആവശ്യമെങ്കിൽ വിലക്ക് നീട്ടുമെന്നും സൂചനയുണ്ട്. കോവിഡ് ലോകത്തിന്റെ വിവിധ ഭാഗങ്ങളിൽ വീണ്ടും പടരുന്ന സാഹചര്യത്തിലാണ് ഇത്തരമൊരു നീക്കമെന്നും രാജ്യത്തെ സ്വദേശികളുടെയും വിദേശികളുടെയും ആരോഗ്യ സുരക്ഷ മുൻനിർത്തിയുള്ള തീരുമാനമാണിതെന്നും ആഭ്യന്തര മന്ത്രാലയം അറിയിച്ചു. ഞായറാഴ്ച അർദ്ധ രാത്രി മുതൽ തന്നെ യാത്രാവിലക്ക് നടപ്പിലാകും.\nകഴിഞ്ഞ സെപ്റ്റംബർ മുതൽ ഭാഗികമായി പുനരാരംഭിച്ചിരുന്ന അന്തരാഷ്ട്ര വിമാന സർവീസുകൾ ഇതോടെ ഒരാഴ്‌ചത്തേക്ക് പൂർണമായും നിലക്കും.\nആഭ്യന്തര മന്ത്രാലയത്തിന്റെ അറിയിപ്പ് പ്രകാരം അന്താരാഷ്ട്ര വിമാന സർവീസുകൾ ഒരാഴ്ച്ചത്തേക്ക് റദ്ദാക്കി. അത്യാവശ്യഘട്ടങ്ങളിലുള്ള യാത്രകൾ അനുവദിക്കും. അതുപോലെ നിലവിൽ സഊദിയിലെത്തിയ വിദേശ വിമാനങ്ങൾക്ക് തിരിച്ചുപോകാം. കര, നാവിക അതിർത്തികളിലൂടെയുള്ള യാത്രയും അടുത്ത ഒരാഴ്ചത്തേക്ക് റദ്ദാക്കി. ആവശ്യമെങ്കിൽ ഒരാഴ്ച കൂടി തുടരും. യൂറോപ്യൻ രാജ്യങ്ങളിൽ നിന്ന് ഡിസംബർ 8ന് ശേഷം സഊദിയിൽ എത്തിയവർ രണ്ടാഴ്ച ക്വാറന്റൈനിൻ കഴിയണം. ക്വാറന്റൈൻ സമയം ഓരോ അഞ്ചുദിവസം കോവിഡ് ടെസ്റ്റ് ചെയ്യണം.\nയൂറോപ്പിൽ കഴിഞ്ഞ മൂന്നു മാസത്തിനിടെ സന്ദർശനം നടത്തിയവരും കോവിഡ് ടെസ്റ്റിന് വിധേയരാവണം. ചരക്ക് നീക്കവും വൈറസ് ബാധയില്ലാത്ത രാജ്യങ്ങളിലേക്കുള്ള സഹായ വിതരണവും തടസ്സമില്ലാതെ തുടരും. ഇപ്പോഴുള്ള നടപടികള് പുനഃപരിശോധിക്കാന് ആരോഗ്യമന്ത്രാലയത്തിന് അധികാരമുണ്ടായിരിക്കുമെന്നും ആഭ്യന്തര മന്ത്രാലയം അറിയിച്ചു .\nയാത്ര വിലക്ക് വീണ്ടും തുടരാനുള്ള തീരുമാനം പ്രവാസികൾ ഞെട്ടലോടെയാണ് ശ്രവിച്ചത്. സഊദിയിലെ കോവിഡ് വ്യാപനം പൂർണമായി നിയന്ത്രണത്തിലായ സാഹചര്യത്തിൽ യാത്രാവിലക്കിന്ന് അറുതിയാകുമെന്ന പ്രതീക്ഷയിലായിരുന്നു പ്രവാസികൾ. ജനുവരി മുതൽ രാജ്യാതിർത്തികൾ പൂർണമായി തുറക്കുമെന്നായിരുന്നു കരുതിയത്. വിമാന സർവീസ് ഉടനെ ആരംഭിച്ചേക്കുമെന്ന ധാരണയിൽ കുടുംബങ്ങളടക്കം ഒട്ടേറെ പേർ ഈയടുത്ത് നാട്ടിലേക്ക് അവധിക്ക് പോയിരുന്നു. കൂടാതെ ദുബായ് വഴി സഊദിയിലേക്ക് പുറപ്പെട്ട വിദ്യാർത്ഥികളടക്കമുള്ള നിരവധി പേർ ദുബായിൽ കുടുങ്ങി. 14 ദിവസത്തെ കൊറന്റൈൻ പൂർത്തിയാക്കിയവർ തന്നെ നൂറുകണക്കിന്ന് പ്രവാസികൾ ഉണ്ടെന്നാണ് കരുതുന്നത്. സഊദിയിൽ നിന്ന് ദുബൈയിലേക്ക് യാത്ര പോയവരും വിലക്ക് മൂലം തിരിച്ചു പോരാനാകാതെ കുടുങ്ങിയതായാണ് വിവരം. വിലക്ക് വീണ്ടും പഴയ പടി അനിശ്ചിതമായി തുടരുമോ എന്ന കനത്ത ആശങ്കയിലാണ് സഊദിയിലെ പ്രവാസി സമൂഹം.\nഇന്ത്യയടക്കമുള്ള ചില രാജ്യങ്ങളൊഴികെ മറ്റു രാജ്യങ്ങളിൽ നിന്ന് കഴിഞ്ഞ സെപ്റ്റംബർ മുതൽ വിമാന സർവീസ് ഭാഗികമായി പുനാരാരംഭിച്ചിരുന്നു . കോവിഡ് കേസുകൾ ഇപ്പോഴും കൂടുതലുള്ളതിനാൽ ഇന്ത്യ, അർജന്റീന, ബ്രസീൽ തുടങ്ങിയ രാജ്യങ്ങളിലേക്ക് പ്രത്യേക വിമാനങ്ങളല്ലാതെ സാധാരണ വിമാന സർവീസുകൾക്ക് സഊദി അനുമതി നൽകിയിരുന്നില്ല. ഇന്ത്യയിൽ നിന്ന് സഊദിലേക്ക് നേരിട്ട് വിമാന സർവീസ് ആരംഭിക്കുന്നത് സംബന്ധിച്ച് ഇന്ത്യൻ അംബാസഡർ ഡോ. ഔസാഫ് സയീദ് സഊദി സിവിൽ ഏവിയേഷൻ അതോറിറ്റി മേധാവി അബ്ദുൽ ഹാദി മൻസൂരിയുമായി കൂടിക്കാഴ്ച നടത്തിയിരുന്നു . ഇരു രാജ്യങ്ങളും തമ്മിൽ എയർ ബബ്ൾ കരാർ പ്രകാരമുള്ള വിമാന സർവീസ് പുനരാരംഭിക്കുന്നത് സംബന്ധിച്ചുള്ള ചർച്ച പുരോഗതിയിലായിരുന്നു. അതിനിടെയാണ് വീണ്ടും വിലക്ക് ഏർപെടുത്തിയുള്ള വാർത്ത ഇന്ന് അർധരാത്രിയോടെ ആഭ്യന്തര മന്ത്രാലയം പുറത്തുവിട്ടത് .\nCategories: main stories Tags: India-Saudi Arabia


Pet Dog | എന്നെന്നും ഓർമ്മിക്കാൻ.. വളർത്തു നായയ്ക്കായി 82കാരൻ ക്ഷേത്രം പണിതു | Pet Dog The 82 year old man builtatemple for his pet dog – News18 Malayalam\nPet Dog | എന്നെന്നും ഓർമ്മിക്കാൻ.. വളർത്തു നായയ്ക്കായി 82കാരൻ ക്ഷേത്രം പണിതു\nലാബ്രഡോര് ഇനത്തില്‍പ്പെട്ട ഈ നായ മുത്തുവിന്റെ ജീവിത്തിലെ കടന്നുവന്നത് അകസ്മികമായിട്ടായിരുന്നു.\nLast Updated : March 28, 2022, 14:10 IST\nപണ്ട് കാലം മുതല് നായ്ക്കളെ (Dogs) മനുഷ്യരുടെ ഉറ്റ ചങ്ങാതിയായാണ് കണക്കാക്കുന്നത്. അത് എന്തുതന്നെയായാലും, മനുഷ്യരോട് നായ്ക്കളോളം വിശ്വസ്തതയും പ്രതിബദ്ധതയും പുലർത്തുന്ന മറ്റൊരു ജീവിവര്‍ഗ്ഗം ഭൂലോകത്ത് ഇല്ലെന്ന് തന്നെ പറയാം. മനുഷ്യര് പലപ്പോഴും നായ്ക്കളോട് നന്ദിക്കേട് കാട്ടിയാലും അവ തിരിച്ച് ചതിച്ച കഥകള് കേട്ടിട്ടില്ല. ഇപ്പോള് തമിഴ്‌നാട് സ്വദേശിയായ ഒരു വയോധികൻ തന്റെ ഉറ്റസുഹൃത്തായിരുന്ന നായയ്ക്ക് വേണ്ടി ഒരു ക്ഷേത്രം (Temple) തന്നെ പണിതീര്‍ത്തിരിക്കുകയാണ്. അത്ഭുതം തോന്നുന്നുണ്ടോ? സംഭവം സത്യമാണ്. ആ ക്ഷേത്രത്തിനും അവിടുത്തെ വിഗ്രഹത്തിനുമായി ലക്ഷണകണക്കിന് രൂപയാണ് അദ്ദേഹം ചെലവഴിച്ചിരിക്കുന്നത്.\nമാനാമധുര സ്വദേശിയായ മുത്തു ഒരു വിരമിച്ച സര്‍ക്കാര് ജീവനക്കാരനാണ്. ഇദ്ദേഹമാണ് തന്റെ പ്രിയപ്പെട്ട വളര്‍ത്തുമൃഗം എന്നെന്നും ഓര്‍മ്മിക്കപ്പെടണമെന്ന് കരുതി നായയ്ക്കായി ഒരു ക്ഷേത്രം നിര്‍മ്മിച്ചിരിക്കുന്നത്. 82-കാരനായ ഇദ്ദേഹം തന്റെ സ്വന്തം തോട്ടത്തിലാണ് ചത്തുപോയ തന്റെ വളര്‍ത്തുനായ ടോമിനായി ക്ഷേത്രം പണികഴിപ്പിച്ചിരിക്കുന്നത്. ഈ ക്ഷേത്രം താനും ടോമുമായുള്ള ബന്ധം ശാശ്വതമാക്കുമെന്ന് അദ്ദേഹം ഉറച്ച് വിശ്വസിക്കുന്നു.\nലാബ്രഡോര് ഇനത്തില്‍പ്പെട്ട ഈ നായ മുത്തുവിന്റെ ജീവിത്തിലെ കടന്നുവന്നത് അകസ്മികമായിട്ടായിരുന്നു. ഇത് സംബന്ധിച്ച് മുത്തുവിന്റെ അനന്തരവന് ജി മനോജ് കുമാര് (32) പറയുന്നത് ഇങ്ങനെയാണ്, 11 വര്‍ഷം മുമ്പ് തന്റെ സഹോദരന് അരുണ്‍കുമാറാണ് ടോമിനെ വാങ്ങിയത്. എന്നാല്, ആറുമാസത്തിനപ്പുറം നായയെ പരിപാലിക്കാന് അരുണ് കുമാറിന് കഴിയാതെ വന്നതോടെ മുത്തു അവനെ പരിപാലിക്കാന് സന്നദ്ധത അറിയിച്ചു. അന്നുമുതല്, 2021 ജനുവരിയില് മരിക്കുന്നതുവരെ ടോം മുത്തുവിനൊപ്പം ഉണ്ടായിരുന്നു.\n''എന്റെ അമ്മാവന് 10 വര്‍ഷത്തിലേറെയായി ടോമിനെ പരിപാലിക്കുന്നു. ടോമിൽ അദ്ദേഹം അര്‍പ്പിച്ച വിശ്വാസം അതേ വിശ്വസ്തതയോടെ അവൻ അദ്ദേഹത്തിന് തിരികെ നല്‍കി. ടോം തങ്ങളുടെ കുടുംബത്തിലെ ഒരു അംഗമാണെന്നും ആരും ടോമിനോട് പക്ഷാപാതം കാണിക്കരുതെന്നും മുത്തു പലതവണ പറഞ്ഞിരുന്നുവെന്നും'' മനോജ് കുമാര് പറഞ്ഞു.\nഅടുത്തിടെ വളരെ പെട്ടെന്നാണ് ടോമിന് ആരോഗ്യപ്രശ്‌നങ്ങള് ഉണ്ടായത്. തുടര്‍ന്ന് ചികിത്സയോട് പ്രതികരിക്കാതെ ടോം മരണത്തിന് കീഴടങ്ങുകയായിരുന്നു. ഇതേത്തുടര്‍ന്ന് മുത്തു തന്റെ വിശ്വസ്തനായ സുഹൃത്തിന് വേണ്ടി ക്ഷേത്രം പണിയാൻ തീരുമാനിക്കുകയായിരുന്നു. ക്ഷേത്രത്തില് പ്രതിഷ്ഠിക്കുന്നതിനുള്ള ടോമിന്റെ മാര്‍ബിള് പ്രതിമയ്ക്ക് മാത്രം 80,000 രൂപ അദ്ദേഹം ചെലവഴിച്ചു. മുത്തുവിന്റെ ബന്ധുക്കള് എടുത്ത ടോമിന്റെ ചിത്രങ്ങളുടെ സഹായത്തോടെയാണ് ശില്പികള് ഈ പ്രതിമ നിര്‍മ്മിച്ചത്.\nഈ വര്‍ഷം ജനുവരി അവസാനം പ്രതിമ സ്ഥാപിക്കുകയും ചെയ്തു. മാനാമധുരയ്ക്കടുത്തുള്ള ബ്രാമണകുറിച്ചിയിലെ കൃഷിഭൂമിയിലാണ് ടോമിനായി ഒരു ചെറിയ ക്ഷേത്രം പണിതീര്‍ത്തിരിക്കുന്നത്. ഇവിടെ പ്രതിമയ്ക്ക് മുന്നില് ഭക്ഷണം സമര്‍പ്പിക്കാറുണ്ടെന്നും എല്ലാ വെള്ളിയാഴ്ചകളിലും മറ്റ് നല്ല ദിവസങ്ങളിലും പ്രതിമയില് മാലയിടാറുണ്ടെന്നും മനോജ് കൂട്ടിച്ചേര്‍ത്തു.


കാസര്‍കോട് കള്ളവോട്ട് നടന്നതിന്റെ ദൃശ്യങ്ങള് പുറത്ത് :: Janmabhumi Daily\nകാസര്‍കോട് കള്ളവോട്ട് നടന്നതിന്റെ ദൃശ്യങ്ങള് പുറത്ത്\nSaturday 27 April 2019 12:14 pm IST\nകണ്ണൂര് : കാസര്‍കോഡ് ലോക് സഭാ തെരഞ്ഞെടുപ്പില് കള്ളവോട്ട് നടന്നതിന്റെ ദൃശ്യങ്ങള് പുറത്ത്. കണ്ണൂർ ജില്ലയിലെ പിലാത്തറ എയുപി സ്‌കൂളിലെ 19-ാം നമ്പര് ബൂത്തിലാണ് കള്ളവോട്ട് നടന്നത്. സംഭവത്തില് അന്വേഷണം ആരംഭിച്ചിട്ടുണ്ട്.\nആറ് പേരുടെ ദൃശ്യങ്ങളാണ് ക്യാമറയില് പതിഞ്ഞിട്ടുള്ളത്. ഇതില് ആള് മാറി വോട്ട് ചെയ്യുന്നതും ഒരാള് തന്നെ രണ്ട് തവണ വോട്ട് ചെയ്യുന്നതും ദൃശ്യങ്ങളിലുണ്ട് . കൂടാതെ വ്യാജ തിരിച്ചറിയല് കാര്‍ഡ് ഉപയോഗിച്ച് പ്രിസൈഡിങ് ഓഫീസറെ വെറും കാഴ്ച്ചകാരനാക്കിയാണ് ഇവര് വോട്ട് ചെയ്യുന്നത്.\nദൃശ്യങ്ങള് പ്രകാരം 774-ാം വോട്ടറായ പത്മിനി എന്ന സ്ത്രീ രണ്ട് തവണയാണ് വോട്ട് ചെയ്യാനായി എത്തിയത്. ഇവര് കൈയില് മഷി പുരണ്ട ഉടനെ തന്നെ തലയില് തുടച്ച് മായ്ക്കുന്നുമുണ്ട്. ഇവരെക്കൂടാതെ ചെറുതാഴം പഞ്ചായത്തിലെ 50-ാം നമ്പര് ബുത്തിലെ വോട്ടര് 19-ാം നമ്പര് ബൂത്തിലെത്തി വോട്ട് ചെയ്യുന്നതിന്റെ ദൃശ്യങ്ങളും പുറത്ത് വന്നിട്ടുണ്ട്. ഇത്തരത്തില് ആറ് പേരാണ് ഒരു ബൂത്തില് മാത്രം വോട്ട് രേഖപ്പെടുത്തിയത്.\nഅതിനിടെ മറ്റൊരു സ്ത്രീ വോട്ട് ചെയ്യാനായി എത്തിയപ്പോള് തന്റെ വോട്ട് വേറെ ആരോ ചെയ്തതായി കണ്ടെത്തിയിരുന്നു. ഇവര് പിന്നീട് മണിക്കൂറുകളോളം കാത്തിരുന്നെങ്കിലും വോട്ട് ചെയ്യാനാകാതെ മടങ്ങുകയാണ് ചെയ്തത്. സിപിഎം പ്രാദേശിക നേതാക്കള് ചട്ടവിരുദ്ധമായി ബൂത്തില് കയറി നില്‍ക്കുന്നതിന്റെ ദൃശ്യങ്ങളും പുറത്തുവന്നിട്ടുണ്ട്.\nകണ്ണൂരില് വ്യാപകമായി കള്ളവോട്ട് നടന്നതായി യുഡിഎഫ് സ്ഥാനാര്‍ത്ഥി കെ. സുധാകരന് ആരോപിച്ചിരുന്നു. ഇതിന്റെ തെളിവുകള് പുറത്ത് വിടുമെന്നും അദ്ദേഹം ആരോപിച്ചിരുന്നു.\nകള്ളവോട്ട്: കാസര്‍കോട്ടെ ദൃശ്യങ്ങള് പുറത്ത്\nകള്ളവോട്ട് ചെയ്തവരില് വാര്‍ഡ് മെമ്പറും കൊലക്കേസ് പ്രതിയും പിണറായി വിജയന് മത്സരിക്കുന്ന ധര്‍മ്മടത്ത് സിപിഎമ്മുകാര് കള്ളവോട്ട് ചെയ്യുന്ന ദൃശ്യങ്ങള് പുറത്ത്\nവെടിക്കെട്ട് : ഞെട്ടിക്കുന്ന വീഡിയോ ദൃശ്യങ്ങള് പുറത്ത്\nജനാധിപത്യത്തിന് വെല്ലുവിളിയായി കള്ളവോട്ട്; മുന്നണികളുടെ തനിനിറം പുറത്ത്


വിവാഹ ലോൺ - 45%* കുറഞ്ഞ ഇഎംഐ യിൽ വിവാഹ ലോണിന് അപേക്ഷിക്കുക\nലളിതമായ യോഗ്യതാ മാനദണ്ഡം പാലിക്കുകയും5മിനിറ്റിനുള്ളിൽ അപ്രൂവൽ ലഭിക്കുന്നതിന് ഓൺലൈനിൽ അപേക്ഷിക്കുകയും ചെയ്യുക*.\n24 മണിക്കൂറിൽ വിതരണം\nഅപ്രൂവല് ലഭിച്ച് 24 മണിക്കൂറിനുള്ളില്* നിങ്ങളുടെ വിവാഹത്തിന് ഫണ്ടുകള് നേടുക.\nലളിതമായ കെവൈസി, വരുമാന രേഖകൾ ഉപയോഗിച്ച് നിങ്ങളുടെ യോഗ്യത തെളിയിക്കുക.\nഞങ്ങളുടെ ഫ്ലെക്സി പേഴ്സണല് ലോണ് സൗകര്യം ഉപയോഗിച്ച് നിങ്ങള്‍ക്ക് ആവശ്യമുള്ളപ്പോള് വായ്പ എടുക്കുകയും നിങ്ങള്‍ക്ക് സൌജന്യമായി തിരിച്ചടയ്ക്കുകയും ചെയ്യുക.\n45%* കുറഞ്ഞ ഇഎംഐ\nനിങ്ങളുടെ പ്രതിമാസ ഡെബ്റ്റ് ഔട്ട്ഗോ കുറയ്ക്കുന്നതിന് ഫ്ലെക്സി സൗകര്യം ഉപയോഗിച്ച് കാലയളവിന്‍റെ ആദ്യ ഭാഗത്തിന് പലിശ മാത്രമുള്ള ഇഎംഐ അടയ്ക്കുക.\nവലിയ വിവാഹ ലോൺ\nവിവാഹത്തിനായി രൂ. 25 ലക്ഷം വരെയുള്ള ഒരു കൊലാറ്ററല് രഹിത പേഴ്സണല് ലോണ് പ്രയോജനപ്പെടുത്തുക.\nനിങ്ങളുടെ പ്രൊഫൈലിലേക്ക് പ്രത്യേകം തയ്യാറാക്കിയ ഫൈനാൻസ് ലഭ്യമാക്കുന്നതിന് നിലവിലുള്ള ഒരു കസ്റ്റമർ ആയി നിങ്ങളുടെ പ്രീ-അപ്രൂവ്ഡ് ഓഫറുകൾ കാണുക.\n60 മാസം വരെയുള്ള ദീർഘമായ കാലയളവിൽ നിങ്ങളുടെ വിവാഹ ലോൺ തിരിച്ചടയ്ക്കുക.\nബജാജ് ഫിൻസെർവിൽ നിന്നുള്ള പേഴ്സണൽ ലോൺ ഉപയോഗിച്ച്, സാമ്പത്തിക ബാധ്യതകൾ ഇല്ലാതെ നിങ്ങളുടെ സ്വപ്നങ്ങളുടെ വിവാഹം നിങ്ങൾക്ക് നൽകാം. ഓൺലൈനിൽ അപേക്ഷിച്ച്, വെറും5മിനിറ്റിനുള്ളിൽ രൂ. 25 ലക്ഷം വരെയുള്ള വിവാഹ ലോണിന് നിങ്ങൾക്ക് അപ്രൂവ് നേടാം*. കൊലാറ്ററൽ ആവശ്യമില്ല, നിങ്ങളുടെ അപേക്ഷയോടൊപ്പം അടിസ്ഥാന കെവൈസി, വരുമാന ഡോക്യുമെന്‍റുകൾ മാത്രം ഉൽപ്പാദിപ്പിക്കേണ്ടതുണ്ട്. ഡോക്യുമെന്‍റ് വെരിഫിക്കേഷന് ശേഷം, 24 മണിക്കൂറിനുള്ളിൽ നിങ്ങളുടെ ലോൺ അക്കൗണ്ടിലേക്ക് ഞങ്ങൾ ഫണ്ടുകൾ വിതരണം ചെയ്യുന്നു*.\nഞങ്ങളുടെ വിവാഹ ലോണുകള് ആകര്‍ഷകമായ പേഴ്സണല് ലോണ് പലിശ നിരക്ക് വഹിക്കുന്നു. മാത്രമല്ല, നിങ്ങളുടെ ഇഎംഐകൾക്ക് സേവനം നൽകാൻ കഴിയുന്ന 60 മാസം വരെയുള്ള ഫ്ലെക്സിബിൾ കാലയളവ് ഞങ്ങൾ ഓഫർ ചെയ്യുന്നു. അതുകൊണ്ട്, നിങ്ങളുടെ ആവശ്യങ്ങള്‍ക്ക് അനുസരിച്ച് വായ്പ എടുക്കുകയും നിങ്ങളുടെ ലോണ് സൗകര്യപ്രദമായി തിരിച്ചടയ്ക്കുകയും ചെയ്യാം. നിങ്ങളുടെ ലോൺ ഫലപ്രദമായി മാനേജ് ചെയ്യാൻ പേഴ്സണൽ ലോൺ ഇഎംഐ കാൽക്കുലേറ്റർ, പേഴ്സണൽ ലോൺ യോഗ്യതാ കാൽക്കുലേറ്റർ തുടങ്ങിയ സഹായകരമായ ടൂളുകളും ഞങ്ങൾ ഓഫർ ചെയ്യുന്നു.\nലളിതമായ ലോൺ മാനേജ്മെന്‍റിനായി, ഞങ്ങൾ ഒരു ഓൺലൈൻ കസ്റ്റമർ പോർട്ടൽ, എക്സ്പീരിയ ഓഫർ ചെയ്യുന്നു, അതിലൂടെ നിങ്ങളുടെ റീപേമെന്‍റ് ഷെഡ്യൂൾ കാണുക, ഇഎംഐ അടയ്ക്കുക, പ്രീപേമെന്‍റുകൾ നടത്തുക, സ്റ്റേറ്റ്മെന്‍റുകൾ ഡൗൺലോഡ് ചെയ്യുക തുടങ്ങിയവ. നിങ്ങൾക്ക് ബജാജ് ഫിൻസെർവ് എക്സ്പീരിയ ആപ്പ് ഉപയോഗിക്കാം.\nനിങ്ങളുടെ വിവാഹം ആസൂത്രണം ചെയ്യുമ്പോൾ നിങ്ങൾക്ക് ഫ്ലെക്സിബിലിറ്റി ആവശ്യമാണെങ്കിൽ, ഞങ്ങളുടെ ഫ്ലെക്സി പേഴ്സണൽ ലോൺ പരിഗണിക്കുക. ഈ സൗകര്യം ഉപയോഗിച്ച്, നിങ്ങൾക്ക് ആവശ്യമുള്ളപ്പോൾ നിങ്ങളുടെ അംഗീകൃത അനുമതിയിൽ നിന്ന് വായ്പ എടുക്കുകയും അധിക ചാർജ് ഇല്ലാതെ നിങ്ങൾക്ക് സാധ്യമാകുമ്പോൾ പ്രീപേ ചെയ്യുകയും ചെയ്യാം. നിങ്ങൾ വായ്പ എടുക്കുന്നതിന് മാത്രം പലിശ ഈടാക്കും. അതിലുപരി, വിവാഹത്തിന് ശേഷം റീപേമെന്‍റ് എളുപ്പമാക്കാൻ നിങ്ങൾ ആഗ്രഹിക്കുന്നെങ്കിൽ, കാലയളവിന്‍റെ ആദ്യ ഭാഗത്ത് പലിശ മാത്രമുള്ള ഇഎംഐ നിങ്ങൾക്ക് തിരഞ്ഞെടുക്കാം. ഇത് നിങ്ങളുടെ ഇഎംഐ 45% വരെ കുറയ്ക്കുന്നു*.\nഞങ്ങളുടെ പേഴ്സണൽ ലോൺ യോഗ്യതാ മാനദണ്ഡം പാലിക്കുന്ന ഇന്ത്യയിലെ യോഗ്യതയുള്ള നഗരങ്ങളിൽ നിന്നുള്ള ശമ്പളമുള്ള പ്രൊഫഷണലുകൾക്ക് അവരുടെ വിവാഹത്തിന് ഫൈനാൻസ് ചെയ്യാൻ എളുപ്പത്തിൽ ലോൺ ലഭിക്കും. ലോണ് വിതരണ പ്രക്രിയ വേഗത്തിലാക്കുന്നതിന് ആവശ്യമായ കെവൈസിയും വരുമാന രേഖകളും കൈയില് സൂക്ഷിക്കുക. നിങ്ങളുടെ വിവാഹം ആസൂത്രണം ചെയ്യുമ്പോൾ ഞങ്ങളുടെ പേഴ്സണൽ ലോൺ എലിജിബിലിറ്റി കാൽക്കുലേറ്റർ ഉപയോഗിച്ച് നിങ്ങൾക്ക് എത്രത്തോളം ധനസഹായം ലഭിക്കുമെന്ന് കാണാൻ കഴിയും.\nഞങ്ങള് ആകര്‍ഷകമായ പേഴ്സണല് ലോണ് പലിശ നിരക്കുകളില്‍വിവാഹ ലോണുകള് വാഗ്ദാനം ചെയ്യുന്നു. അനുകൂലമായ പലിശ നിരക്ക് സുരക്ഷിതമാക്കുന്നതിന് ഉയർന്ന സിബിൽ സ്കോർ ഉപയോഗിച്ച് അപേക്ഷിക്കുക. ഫീസുകളും നിരക്കുകളും സംബന്ധിച്ച് അറിയാൻ ഞങ്ങളുടെ നിബന്ധനകളും വ്യവസ്ഥകളും വായിക്കുക. ഞങ്ങൾ 100% സുതാര്യമാണ്, അതിനാൽ മറഞ്ഞിരിക്കുന്ന ചാർജ്ജുകൾ ഇല്ലാതെ ഉറപ്പുവരുത്തുക.\nഒരു വിവാഹത്തിനായി ഒരു പേഴ്സണല് ലോണിന് എങ്ങനെ അപേക്ഷിക്കാം?\nഏതാനും ലളിതമായ ഘട്ടങ്ങളിലൂടെ ഒരു വിവാഹത്തിനായി ഒരു പേഴ്സണല് ലോണിന് ഓണ്‍ലൈനായി അപേക്ഷിക്കുക:\n1 ഞങ്ങളുടെ ക്വിക്ക് ഓൺലൈൻ അപേക്ഷാ ഫോം തുറക്കുന്നതിന് ഓൺലൈനിൽ അപേക്ഷിക്കുക എന്നതിൽ ക്ലിക്ക് ചെയ്യുക\n4 ആവശ്യമായ ഡോക്യുമെന്‍റുകൾ അപ്‌ലോഡ് ചെയ്ത് ഫോം ഓൺലൈനായി സമർപ്പിക്കുക\nഅടുത്ത ഘട്ടങ്ങളിൽ നിങ്ങളെ സഹായിക്കുന്നതിന് ഞങ്ങളുടെ പ്രതിനിധി നിങ്ങളെ ബന്ധപ്പെടുന്നതാണ്.


ഷേക്സ്പിയര് എന്ന സര്‍ഗ്ഗവിസ്മയം, എഴുതിയത് ജസ്റ്റിന് ജോണ് , വിഷയം പഠനം , ISBN 9788177051445, Published by Prabhath Book House ::: കേരളാ ബുക്ക് സ്റ്റോർ\nഷേക്സ്പിയര് എന്ന സര്‍ഗ്ഗവിസ്മയം\nISBN : 9788177051445\nAuthor ജസ്റ്റിന് ജോണ്\nOther Books of ജസ്റ്റിന് ജോണ്\nmore about author ജസ്റ്റിന് ജോണ്\nBook Name in English : Shakespeare Enna Sarga Vismayam\nഷേക്‌സ്പിയര്, കാലം ആത്മാവില് വച്ചോമനിക്കുന്നു താങ്കളെ കാവ്യം കൊണ്ടു പ്രപഞ്ചം സൃഷ്ടിച്ച കരവിരുതിനെ ഓമനിച്ചാദരിച്ചുള്ളം നിറയ്ക്കുന്നു. കാലവും കാതരസ്വപ്നം പേറുന്ന ഞങ്ങളും ഒരു പ്രപഞ്ചം തന്നെയാണു താങ്കള്. ആ പ്രപഞ്ചത്തിന്റെ ഒരു ചീള് കൈക്കുമ്പിളില് വച്ച് കാട്ടിക്കൊടുക്കുകയാണ്, ഇതാണ് ഷേക്‌സ്പിയര്. അല്ലെന്നറിയാം; എത്രയോ ആഴവും പരപ്പുമുള്ള ആ സമുദ്രത്തെ ഒരു ചിമിഴിലാക്കാനുള്ള ഒരു ശ്രമം. പാഴ്ശ്രമമാകാതിരിക്കെട്ട!\nWrite Your Review about ഷേക്സ്പിയര് എന്ന സര്‍ഗ്ഗവിസ്മയം


ഞായറാഴ്ച 3.6 ലക്ഷം കേസുകളും 3,756 മരണങ്ങളുമാണ് ഇന്ത്യയില് റിപ്പോര്‍ട്ട് ചെയ്തത്\nന്യൂഡെല്‍ഹി: രണ്ടാംതരംഗത്തില് വിറങ്ങലിച്ച് നില്‍ക്കുന്ന ഇന്ത്യയ്ക്ക് തെല്ലൊരാശ്വാസം. തിങ്കളാഴ്ച പുലര്‍ച്ച വരെ 3,66,162 പുതിയ കോവിഡ്-19 കേസുകളും 3,756 മരണങ്ങളുമാണ് രാജ്യത്ത് രേഖപ്പെടുത്തിയതെന്ന് കേന്ദ്ര ആരോഗ്യ, കുടുംബക്ഷേമ മന്ത്രാലയം അറിയിച്ചു. ഞായറാഴ്ച 4.03 ലക്ഷം കേസുകളാണ് രാജ്യത്ത് റിപ്പോര്‍ട്ട് ചെയ്തിരുന്നത്. ഈ മാസം ആരംഭിച്ചതിന് ശേഷം അഞ്ചാമത്തെ തവണെയാണ് പ്രതിദിന രോഗബാധ നാല് ലക്ഷം കവിയുന്നത്. 4,14,188 കേസുകള് റിപ്പോര്‍ട്ട് ചെയ്ത വെള്ളിയാഴ്ചയാണ് ഇതുവരെയുള്ളതില് ഏറ്റവുമധികം രോഗബാധ റിപ്പോര്‍ട്ട് ചെയ്ത ദിനം.\nഅതേസമയം കഴിഞ്ഞ പതിനെട്ട് ദിവസത്തില് പന്ത്രണ്ട് ദിവസവും മൂന്ന് ലക്ഷത്തിലധികം പ്രതിദിന കേസുകളും മൂവായിരത്തിലധികം മരണവുമാണ് രാജ്യത്ത് റിപ്പോര്‍ട്ട് ചെയ്തത്. നിലവിലെ കണക്കുകള് അനുസരിച്ച് ഇതുവരെ ഇന്ത്യയില് 2,26,62,575 പേര്‍ക്കാണ് കോവിഡ്-19 പിടിപെട്ടത്. നിലവില് 37,45,237 സജീവ കേസുകള് രാജ്യത്തുണ്ട്. രോഗം ബാധിച്ച് ഇതുവരെ 2,46,116 പേര് മരണമടഞ്ഞു.\nതിങ്കളാഴ്ച പുലര്‍ച്ചെ അവസാനിച്ച 24 മണിക്കൂറിനിടയില് രാജ്യത്ത് 3,53,818 പേര് രോഗമുക്തരായി. ഇതുവരെ 1,86,71,222 പേരാണ് കോവിഡില് നിന്നും മുക്തരായത്. രാജ്യത്ത് ഇതുവരെ 17,01,76,703 പേര് കോവിഡ്-19നെതിരായ വാക്‌സിന് സ്വീകരിച്ചു. ഞായറാഴ്ച മാത്രം 6,89,652 പേരാണ് പ്രതിരോധ കുത്തിവെപ്പ് എടുത്തത്.\nഐസിഎംആറിന്റെ കണക്കനുസരിച്ച് മേയ് 10 വരെ രാജ്യത്ത് 30,37,50,077 സാമ്പിളുകളിലാണ് കോവിഡ്-19 പരിശോധന നടത്തിയത്. ഞായറാഴ്ച മാത്രം 14,74,606 സാമ്പിളുകളാണ് പരിശോധിച്ചത്.\nPrevious പാളിയോ മാനേജ്മെന്‍റ് , കേന്ദ്രം കോവിഡ് കൈകാര്യം ചെയ്ത രീതിയില് സംഘത്തിനുള്ളിലും അതൃപ്തി\nNext ‘കോവിഡ് പകര്‍ച്ചവ്യാധിക്ക് ശേഷം ഫേസ് മാസ്‌കുകള് സീസണലാകും’


ഉയർന്ന പി.എഫ്. പെൻഷൻ: തീരുമാനം വൈകും\nഇ.പി.എഫ്.ഒ.യുടെ ഹർജി ഉടൻ കേൾക്കില്ല കാരണം അയോധ്യാ കേസിലെ പ്രതിദിനവാദം\nന്യൂഡല്‍ഹി: ഇ.പി.എഫ്. വരിക്കാര്‍ക്ക് ഉയര്‍ന്ന പെന്‍ഷന് അനുവദിച്ച ഹൈക്കോടതിവിധിക്കെതിരേ കേന്ദ്രം നല്‍കിയ അപ്പീലും ഇ.പി.എഫ്.ഒ.യുടെ പുനഃപരിശോധനാ ഹര്‍ജിയും ഉടന് പരിഗണിച്ചേക്കില്ല.\nഓഗസ്റ്റ് 13-ന് ഹര്‍ജികള് പരിഗണിക്കാന് സാധ്യതയുള്ളതായി സുപ്രീംകോടതിയുടെ വെബ്‌സൈറ്റില് കാണിച്ചിരുന്നു. എന്നാല്, ചീഫ് ജസ്റ്റിസ് അധ്യക്ഷനായ ഭരണഘടനാ ബെഞ്ച് പ്രതിദിനാടിസ്ഥാനത്തില് അയോധ്യാ കേസ് രാവിലെ മുതല് വൈകീട്ടുവരെ കേള്‍ക്കുന്നതിനാല് ഇ.പി.എഫ്. ഹര്‍ജികള് പരിഗണിക്കുന്നത് വൈകുമെന്നാണ് സൂചന. അയോധ്യാ കേസ് ആഴ്ചകള് നീണ്ടുപോയേക്കും. ചീഫ് ജസ്റ്റിസ് അധ്യക്ഷനായ ബെഞ്ചുതന്നെയാണ് ഇ.പി.എഫ്. ഹര്‍ജികളും പരിഗണിക്കേണ്ടത്.\nശമ്പളത്തിന് ആനുപാതികമായി ഉയര്‍ന്നപെന്‍ഷന് നല്‍കണമെന്ന കേരള ഹൈക്കോടതിയുടെ വിധി ഏപ്രില് ഒന്നിനാണ് സുപ്രീംകോടതി ശരിവെച്ചത്. എന്നാല്, ഇതിനെതിരേ ഇ.പി.എഫ്.ഒ. പുനഃപരിശോധനാ ഹര്‍ജി നൽകി. കൂടാതെ, ഹൈക്കോടതിവിധിക്കെതിരേ തൊഴില് മന്ത്രാലയം നല്‍കിയ പ്രത്യേകാനുമതി ഹര്‍ജിയും പുനഃപരിശോധനാ ഹര്‍ജിക്കൊപ്പം തുറന്ന കോടതിയില് കേള്‍ക്കും. ഇതിനിടെ, വിവിധ സ്ഥാപനങ്ങളിലെ ജീവനക്കാര് ഹൈക്കോടതികളെ സമീപിച്ച് ഉയര്‍ന്ന പെന്‍ഷന് ലഭിക്കാനുള്ള അനുകൂല വിധി സമ്പാദിച്ചെങ്കിലും നടപ്പാക്കാന് ഇ.പി.എഫ്.ഒ. തയ്യാറാകുന്നില്ല. സുപ്രീംകോടതിയിലെ പുനഃപരിശോധനാ ഹര്‍ജിയില് തീര്‍പ്പാവാത്ത കാരണം ചൂണ്ടിക്കാട്ടിയാണ് ഉയര്‍ന്ന പെന്‍ഷന് നിഷേധിക്കുന്നത്.\nപുനഃപരിശോധനാ ഹര്‍ജി ജൂലായ് പത്തിന് സുപ്രീംകോടതി ചേംബറില് പരിശോധിച്ചിരുന്നു. അതിന്റെ ഉത്തരവ് ഇറങ്ങുംമുമ്പാണ് തൊഴില്‍മന്ത്രാലയത്തിന്റെ അപ്പീല് കോടതിയിലെത്തിയത്. വിധി പറഞ്ഞുകഴിഞ്ഞ വിഷയത്തില് പുനഃപരിശോധനാ ഹര്‍ജിയാണ് നല്‍കേണ്ടതെന്നുപറഞ്ഞ കോടതി, തൊഴില്‍മന്ത്രാലയത്തിന്റെ ഹര്‍ജി തള്ളാന് തുനിഞ്ഞതാണ്. എന്നാല്, ഉയര്‍ന്ന പെന്‍ഷന് അനുവദിക്കുമ്പോള് പത്തുലക്ഷം കോടി രൂപയുടെ ബാധ്യത വരുമെന്നുപറഞ്ഞ് മന്ത്രാലയം വാദിച്ചതോടെയാണ് പുനഃപരിശോധനാ ഹര്‍ജിക്കൊപ്പം പരിഗണിക്കാനായി മാറ്റിയത്.\nതുറന്നകോടതിയില് കേള്‍ക്കാന് തീരുമാനിച്ചതോടെ, ഇ.പി.എഫ്.ഒ.യ്ക്കും തൊഴില് മന്ത്രാലയത്തിനും ഉയര്‍ന്ന പെന്‍ഷനോടുള്ള എതിര്‍പ്പിന്റെ കാരണങ്ങള് വിശദീകരിക്കാന് അവസരമാകും. പെന്‍ഷന് വിഹിതം കണക്കാക്കുന്ന ശമ്പളത്തിന് 15,000 രൂപയുടെ പരിധി നിശ്ചയിച്ച വിജ്ഞാപനം റദ്ദാക്കിയ കേരള ഹൈക്കോടതിയുടെ നടപടിയാണ് അന്ന് സുപ്രീംകോടതി ശരിവെച്ചത്. ഇതോടെ, ഉയര്‍ന്ന ശമ്പളം വാങ്ങുന്നവര്‍ക്ക് അതിന് ആനുപാതികമായ തുക പെന്‍ഷന് ഫണ്ടിലേക്കടച്ച് കൂടിയ പെന്‍ഷന് വാങ്ങാന് അര്‍ഹതയായി. ഇതിനെതിരേയാണ് ഇ.പി.എഫ്.ഒ.യും തൊഴില്‍മന്ത്രാലയവും വാദമുന്നയിക്കുക.\nരാജ്യത്ത് കോവിഡ് ബാധിതരുടെ എണ്ണം ഒന്നരലക്ഷം കടന്നു


ഒ.കെ. ഉസ്താദിന്റെ മാതൃകാ ദർസ് – SUNNIVOICE | FORTNIGHTLY\nHome / 2018 / 2018 JUL 01 / ഒ.കെ. ഉസ്താദിന്റെ മാതൃകാ ദർസ്\nപലയിടങ്ങളിലായുള്ള ദർസ് പഠനത്തിനു ശേഷം യാദൃച്ഛികമായാണ് ഞാൻ ശൈഖുനാ ഒ.കെ ഉസ്താദിന്റെ ദർസിലെത്തുന്നത്. ശൈഖുനായുടെ അടുക്കൽ നിന്ന് എന്റെ ജ്യേഷ്ഠൻ പഠനം പൂർത്തിയാക്കിയ വർഷമായിരുന്നു അത്. അതുതന്നെയായിരുന്നു എന്റെ പഠന കാലത്തെ സുവർണ ഘട്ടവും. അന്ന് അഞ്ചെട്ടാളുകൾ എന്റെ പ്രായമുള്ളവരുണ്ടായിരുന്നു. ഞങ്ങളായിരുന്നു അവിടത്തെ ചെറിയ ആളുകൾ. ഞാൻ ചെല്ലുന്നതിന്റെ ഒരു കൊല്ലം മുമ്പാണ് റഈസുൽ ഉലമ ഇ.സുലൈമാൻ ഉസ്താദ് ഉപരി പഠനത്തിനായി അവിടെ നിന്നു പോകുന്നത്. ഞാൻ പഠിക്കുമ്പോൾ ഇപ്പോഴത്തെ സമസ്ത വൈസ്പ്രസിഡന്റ് എ.കെ അബ്ദുറഹ്മാൻ മുസ്‌ലിയാർ ദർസിലുണ്ട്. കൂട്ടത്തിൽ അദ്ദേഹമായിരുന്നു മുതിർന്ന വിദ്യാർത്ഥി. എല്ലാവരും കൂടിയിരുന്ന് കിതാബോതുന്ന രംഗം നല്ല രസമാണ്. സബ്ഖ് കഴിഞ്ഞാൽ പള്ളിയിൽ അഞ്ചോ ആറോ വലിയ വട്ടത്തിൽ മുതഅല്ലിംകൾ തടിച്ചുകൂടും. വായിച്ചോത്ത് എന്നായിരുന്നു അതിന്റെ പേര്. അവയൊക്കെ വലിയ ദർസുകൾ തന്നെയായിരുന്നു. ഉസ്താദിന്റെ ദർസ് പോലെ വളരെ ആവേശത്തോടെയാണ് എല്ലാവരും വായിച്ചോത്തിൽ പങ്കെടുക്കുക. വായിച്ചോത്തിന്റെ ഒച്ചയും ബഹളവും അതു നൽകിയിരുന്ന ആത്മനിർവൃതിയും ഒന്ന് വേറെത്തന്നെയായിരുന്നു. വായിച്ചോത്തിൽ കൂടാത്തവർ വിരളമായിരിക്കും. ഉസ്താദിനോട് ചെന്നു ചോദിക്കാൻ മടിയുള്ളവർക്കൊക്കെ വായിച്ചോത്ത് നല്ല ആശ്വാസമാണ്.\nമുഖ്തസ്വർ, ഖുലാസതുൽ ഹിസാബ്, മുല്ലാഹസൻ, മഹല്ലി, മുസ്‌ലിം തുടങ്ങിയ സബ്ഖുകളാ യിരുന്നു ശൈഖുനയുടെ അടുത്തുണ്ടായിരുന്നത്. താഴെയുള്ള സബ്ഖുകളുണ്ടായിരുന്നില്ല. എല്ലാ ഫന്നിലും ഒരുപോലെ താൽപര്യമായിരുന്നു ഉസ്താദിന്. ഏതു ഫന്നിലെ കിതാബുകളും മുടിനാരിഴ കീറി ചർച്ച ചെയ്യാനുള്ള ഉസ്താദിന്റെ കഴിവ് വിസ്മയാവഹമായിരുന്നു. ചെറിയ നവവി ഇമാം എന്നു വിശേഷിപ്പിക്കാവുന്നയാളാണ് ഉസ്താദ്. ദുനിയാവിനോട് ഒരൽപവും താൽപര്യം മഹാനവർകളുടെ മനസ്സിലുണ്ടായിരുന്നില്ല. അതുകൊണ്ടുതന്നെ പഠനത്തിനിടയിൽ മുതഅല്ലിംകൾ ജോലി നോക്കുന്നത് ഉസ്താദിനത്ര താൽപര്യമില്ലായിരുന്നു. അതേസമയം സാമ്പത്തികമായി വളരെ പ്രയാസമുള്ളവർക്ക് ഉസ്താദ് അതിനു സമ്മതം കൊടുക്കുകയും ചെയ്യാറുണ്ട്.\nമുതഅല്ലിംകളെല്ലാം ഓത്ത് മാത്രം ലക്ഷ്യമിട്ട് വന്നവരായിരുന്നു. ഓതാൻ വന്നവർക്ക് ഓതുക തന്നെയായിരുന്നു പണി. അതു ബാഖിയാത്തിൽ ഡിഗ്രിക്കു പോകാൻ വേണ്ടിയുള്ള ഓത്തൊന്നുമല്ല. പകൽ മഗ്‌രിബ് വരെയും രാത്രി പാതിര വരെയും ഓതും. ചിലർ ചായ കുടിക്കാൻ തന്നെ പോകൂല. ആ സമയത്തും ഇരുന്ന് ഓതും. വേറെ ചിന്തകളൊന്നുമില്ല. കുറേ വർഷം കഴിഞ്ഞാൽ അവർ ബാഖിയാത്തിൽ പോകട്ടേ എന്ന് ശൈഖുനയോട് ചോദിക്കും. അപ്പോഴേക്കും അവർ ഓതിയോതി അതിന് പ്രാപ്തരായിരിക്കും. ജോലി കിട്ടണമെന്ന ചിന്ത ഉണ്ടായിരുന്നില്ല. അക്കാലത്തൊക്കെ വിദ്യാർത്ഥികൾ ഉസ്താദുമാരെ തിരഞ്ഞു നടക്കുകയാണ് പതിവ്. ഉസ്താദുമാർ വിദ്യാർത്ഥികളെ അന്വേഷിച്ചു നടക്കുകയല്ല. ഏറ്റവും കഴിവുള്ള മുദരിസിന്റെ അടുത്താണ് വിദ്യാർത്ഥികൾ എത്തിയിരുന്നത്. അന്ന് ഓതുക എന്നാൽ കാര്യമായി ഫത്ഹുൽ മുഈൻ തഹ്ഖീഖാക്കുകയെന്നാണ്. ഫിഖ്ഹിൽ എല്ലാവർക്കും നല്ല തഹ്ഖീഖായിരുന്നു. കൂടാതെ നഹ്‌വിലും സ്വർഫിലും മറ്റു വിജ്ഞാന ശാഖകളിലും അവർക്ക് അതീവ പ്രാവീണ്യവുമുണ്ടായിരുന്നു.\nഭക്ഷണത്തിന് വീടുകളിലേക്കാണ് പോവുക. ചിലപ്പോൾ രണ്ട് മൂന്ന് ആളുകൾ കൂട്ടിനുണ്ടാകും. ചില പണക്കാരുടെ വീടുകളിൽ മൂന്നും നാലും പേരുണ്ടാകും. സാധുക്കളായ ജനങ്ങൾ ദർസിനോടുള്ള താൽപര്യം കൊണ്ടു മാത്രമാണ് ഭക്ഷണം നൽകാൻ മുതിരുന്നത്. ചാലിയത്തുകാർക്ക് പൊതുവെ മുതഅല്ലിംകളെ വലിയ ഇഷ്ടമായിരുന്നു. സ്വന്തം മക്കളെ പോലെ അവർ മുതഅല്ലിംകളെ കണ്ടു.\nവ്യത്യസ്ത ബാച്ചുകളായല്ല അന്ന് ദർസ് നടന്നിരുന്നത്. കിതാബുകൾ ക്രമപ്രകാരം നടക്കും. ഓരോരുത്തർക്കും താൽപര്യമുള്ള കിതാബുകളിൽ പങ്കെടുക്കാമായിരുന്നു. ഉസ്താദ് ആരോടും ഒന്നും പറയാറില്ല. അതേസമയം ഞാൻ ഏത് സബ്ഖിലാ കൂടേണ്ടതെന്ന് ഉസ്താദിനോട് ചോദിക്കുന്നവരുമുണ്ട്. അങ്ങനെ ഉസ്താദിന്റെ തർബിയ്യത്തിൽ മാത്രമേനീങ്ങുകയുള്ളൂ എന്ന് ഉസ്താദിനു ബോധ്യപ്പെടുന്നവരോട് ചില സബ്ഖുകളിൽ കൂടാനും പറയും. സമയക്രമമില്ലെങ്കിലും ദർസിൽ കിതാബുകൾക്ക് തർതീബുണ്ടായിരുന്നു. അതു പ്രകാരമാണ് വിദ്യാർത്ഥികൾ തങ്ങൾക്കു ഓതാൻ കഴിയുന്ന മൂന്നോ നാലോ സബ്ഖുകളിൽ പങ്കെടുക്കുക. ചിലർ ഓതിയ കിതാബ് തന്നെ ആവർത്തിച്ചോതുകയും ചെയ്യും.\nഉസ്താദിന്റെ ക്ലാസ് അവതരണം അതീവ വശ്യമായിരുന്നു. ഏതുതരം വിദ്യാർത്ഥികൾക്കും സബ്ഖ് ഗ്രഹിക്കാൻ സാധിച്ചിരുന്നു. കൂടുതൽ ഗ്രഹിക്കാൻ കഴിയുന്നവർക്ക് മടുപ്പില്ലാത്ത വിധത്തിലും ഗ്രാഹ്യ ശക്തി കുറവുള്ളവർക്ക് നിരാശ തോന്നാത്ത രൂപത്തിലുമായിരുന്നു ശൈഖുനയുടെ സബ്ഖുകൾ. ബഹ്‌റുൽ ഉലൂം എന്ന വിശേഷണം ശരിക്കു യോജിക്കുന്ന വ്യക്തിത്വമാണ് മഹാനവർകളുടേത്.\nസബ്ഖുകൾക്ക് പ്രത്യേക സമയക്രമമൊന്നുമുണ്ടായിരുന്നില്ല. ഇഷ്ടം പോലെ സമയം കിട്ടും. ഒരു സബ്ഖ് ഏകദേശം ഒരു മണിക്കൂറുണ്ടാകും. സ്വുബ്ഹ് നിസ്‌കരിച്ചയുടൻ ക്ലാസ് ആരംഭിക്കും. പിന്നീട് ചായയുടെ സമയം വരെയും ചായക്കു ശേഷം ളുഹ്‌റ് വരെയും സബ്ഖ് തുടരും. ളുഹ്‌റ് വാങ്ക് കൊടുത്താലും ചിലപ്പോൾ ക്ലാസുണ്ടാകും. ളുഹ്‌റ് നിസ്‌കാരം കഴിഞ്ഞാലുമുണ്ടാകും സബ്ഖ്. ഭക്ഷണ ശേഷവും അസ്വറ് നിസ്‌കാരം കഴിഞ്ഞാലും സബ്ഖ് തുടർന്നു കൊണ്ടിരിക്കും. മഗ്‌രിബ് നിസ്‌കാരം കഴിഞ്ഞാൽ സാധാരണ ബൈളാവിയുടെ സബ്ഖാണുണ്ടാവുക. ബൈളാവി ഓതുന്നവർ അക്കൊല്ലം കോളേജിൽ പോകുന്നവരായിരിക്കും. ബൈളാവി സബ്ഖിൽ ചിലപ്പോൾ നാട്ടുകാരും പങ്കെടുക്കാറുണ്ട്. അങ്ങനെ കോളേജിൽ പോകുന്നവരെ അവർ നോക്കി മനസ്സിലാക്കും. അതൊക്കെ അവർക്കു വലിയ സന്തോഷമായിരുന്നു.\nഎടുത്ത പാഠം പിറ്റേ ദിവസം ചോദിക്കുന്നത് അപൂർവമാണ്. പാഠം ഓതിയിട്ടില്ലെന്നു തോന്നുന്നവരോട് ചിലതൊക്കെ ചോദിക്കുകയും ചെയ്യും. ചോദിച്ചതു കിട്ടിയില്ലെന്നു കരുതി വഴക്കൊന്നും പറയില്ല. എങ്കിലും ഉസ്താദ് ചോദിച്ചിട്ടു കിട്ടാതിരിക്കുന്നത് കുട്ടികൾക്ക് വലിയ വിഷമമായിരുന്നു. അതു തന്നെയാണ് തുടർ പാഠങ്ങൾ നന്നായി പഠിക്കാനുള്ള കുട്ടികളുടെ പ്രചോദനവും. ഏതാണ്ട് എല്ലാവരും അടുത്ത സബ്ഖിനു മുമ്പ് സംശയങ്ങളൊക്കെ തീർത്ത് കിതാബ് തഹ്ഖീഖാക്കിയിരിക്കും. സബ്ഖ് നഷ്ടപ്പെടാതിരിക്കാൻ എല്ലാവരും പരമാവധി ശ്രമിക്കുകയും ചെയ്യും.\nഉസ്താദ് രണ്ടാഴ്ച കൂടുമ്പോഴാണ് നാട്ടിൽ പോകുക. അപ്പോൾ കുട്ടികൾക്കും പോകാം. ഉസ്താദ് തിരിച്ചു വരുമ്പോഴേക്കും വിദ്യാർത്ഥികൾ തിരിച്ചെത്തുകയും ചെയ്യും. മറ്റെന്തെങ്കിലും അത്യാവശ്യമുള്ളവർ ഉസ്താദിനോട് ചോദിച്ചു പോകാറുണ്ട്.\nഇന്ന് പത്തിരുപത് കുട്ടികളുള്ളിടത്തു തന്നെ രണ്ടാം മുദരിസുണ്ട്. എന്നാൽ ചാലിയത്ത് നൂറ്റിയിരുപത് കുട്ടികൾക്ക് ശൈഖുന മാത്രമായിരുന്നു മുദരിസ്. എല്ലാവർക്കും ഉസ്താദ് തന്നെ കിതാബുകൾ ഓതിക്കൊടുക്കും. ശേഷമുള്ള വായിച്ചോത്താണ് മർമപ്രധാനം. സ്വന്തമായി നന്നായി കിതാബുകൾ കൈകാര്യം ചെയ്യാൻ കഴിയുന്ന ചിലർ മുത്വാലഅയുമായി കഴിയുകയും ചെയ്യും.\nഉസ്താദിന്റെ തർബിയ്യത്ത് നിശ്ശബ്ദമായായിരുന്നു. അതാവട്ടെ നൂറുമേനി ഫലമുള്ളതുമായിരുന്നു. എപ്പോഴും വിദ്യാർത്ഥികളെ ഉപദേശിക്കുന്ന സ്വഭാവമില്ല. നിങ്ങൾക്ക് അത് വേണം, ഇത് വേണം, അത് പഠിക്കണം, ഇത് പഠിക്കണം എന്നൊന്നും പറയാറില്ല. ഉസ്താദ് കാര്യമായി ശ്രദ്ധിക്കുന്നത് ഹദ്ദാദിൽ പങ്കെടുക്കുന്നുണ്ടോ എന്നാണ്. എന്നാൽ ഹദ്ദാദിന് കൂടാൻ കർശനമായി പറയില്ല. ‘സാമർത്ഥ്യക്കാരായ’ ചിലർ പലപ്പോഴും ഹദ്ദാദിൽ പങ്കെടുക്കാതിരിക്കാറുണ്ട്. അവരൊന്നും എവിടെയുമെത്താത്ത സ്ഥിതിയാണുള്ളത്. ചിലർ എന്റെ അനുഭവത്തിലുണ്ട്. അതിൽ പലരും കിതാബിലൊക്കെ നല്ല കഴിവുള്ളവരാണ്. പക്ഷേ ഫലമുണ്ടായില്ല. ഹദ്ദാദ് മാത്രമല്ല, ബാക്കിയുള്ള സുന്നത്ത് നിസ്‌കാരങ്ങളും ഉസ്താദ് വിലയിരുത്തും. ദർസിൽ ഉസ്താദിന്റെ മുഴുസമയ നിരീക്ഷണമുണ്ടായിരുന്നു. എന്നാൽ പ്രതികരണങ്ങൾ അനിവാര്യ സാഹചര്യങ്ങളിൽ മാത്രവും. ഉസ്താദിന്റെ മാതൃകാപരമായ ജീവിതം തന്നെയായിരുന്നു കുട്ടികളുടെ മാതൃക.\nആഴ്ചകളിൽ സാഹിത്യ സമാജം നടക്കും. റബീഉൽ അവ്വലിൽ പന്ത്രണ്ട് ദിവസവും വിദ്യാർത്ഥികളുടെ പ്രസംഗവും ഉണ്ടാകാറുണ്ട്. കുട്ടികളുടെ പ്രസംഗങ്ങൾ ഉസ്താദ് നിരൂപണം ചെയ്യുകയൊന്നുമില്ല. ചിലപ്പോൾ അതു സംബന്ധമായി വല്ലതും പറയും. ഒരിക്കൽ എന്നോട് നിന്റെ പ്രസംഗം എന്താ പെട്ടെന്നു നിർത്തിയത് എന്നു മാത്രം ചോദിച്ചു. ഉസ്താദിന്റെ കോളേജിൽ ഞാൻ വഅള് പറയാറുണ്ടായിരുന്നു. കോളേജിന്റെ പിരിവിനു വേണ്ടിയുള്ളതായിരുന്നു അത്. ഉസ്താദ് രണ്ടത്താണിയിലുള്ളപ്പോഴും എന്നോട് വഅള് പറയാൻ പറഞ്ഞിട്ടുണ്ട്. വഅളിന്റെ അവസാന ദിവസം ശൈഖുനയും ഇ. സുലൈമാൻ ഉസ്താദും (സമസ്ത പ്രസിഡന്റ്) സംഭാവന എഴുതിയതോർക്കുന്നു. അന്ന് സുലൈമാൻ ഉസ്താദ് നാന്നൂറു രൂപയാണ് സംഭാവന എഴുതിയത്. വഅളിനു ശേഷം ശൈഖുന എന്നോട് ചോദിച്ചു: ‘ആ നാന്നൂറു രൂപ എന്താണെന്നു നിങ്ങൾക്കറിയുമോ? അദ്ദേഹത്തിന്റെ ഒരു മാസത്തെ ശമ്പളമാണ്.’\nമുതഅല്ലിംകളെ ഉസ്താദിന് വലിയ ഇഷ്ടമായിരുന്നു. ശിഷ്യന്മാരോട് വലിയ കരുണയും സ്‌നേഹവും കാണിക്കും. ഏതു വിഷമം ചെന്നുപറഞ്ഞാലും ഉസ്താദ് ശ്രദ്ധിച്ചുകേട്ട് അതിനൊരു പരിഹാരം പറഞ്ഞുതരും. എനിക്ക് ഡിസ്‌കിനു തകരാറുണ്ടായ സമയം. ഓപ്പറേഷൻ ചെയ്താൽ പോലും രക്ഷപ്പെടില്ലെന്നാണ് ഡോക്ടർമാർ പറഞ്ഞത്. 10 മണിക്കൂർ നീണ്ട ഓപ്പറേഷനു വിധേയനായി. ഓപ്പറേഷൻ കഴിഞ്ഞുള്ള മയക്കത്തിൽ ചാരു കസേരയിൽ ചിരിച്ചുകൊണ്ടിരിക്കുന്ന ഉസ്താദിനെ ഞാൻ സ്വപ്നത്തിൽ കണ്ടു. അൽപ്പമൊക്കെ നടക്കാറായപ്പോൾ ഞാൻ കാറിൽ ഉസ്താദിന്റെ സമീപം ചെന്നു. അപ്പോൾ സ്വപ്നത്തിൽ കണ്ടപോലെ ഉസ്താദ് ചിരിച്ചു കസേരയിലിരിക്കുന്നു. എനിക്കു വേണ്ടി അവിടുന്ന് പ്രത്യേകം ദുആ ചെയ്തുതരികയും ആശ്വസിപ്പിക്കുകയും ചെയ്തു. തന്റെ ശിഷ്യന്മാരെല്ലാവരും എവിടെയെങ്കിലുമെത്തണമെന്ന അതിയായ ആഗ്രഹം ശൈഖുനക്കുണ്ടായിരുന്നു. അതിനുവേണ്ടി നന്നായി പ്രവർത്തിക്കുകയും പ്രാർത്ഥിക്കുകയും ചെയ്യും. ആത്മാർത്ഥതയുള്ള മുദരിസുമാരുടെ ലക്ഷണമാണത്. ഒരിക്കൽ, കോട്ടൂരുസ്താദിനോടൊപ്പം രണ്ട് മൂന്ന് ദിവസം മലേഷ്യയിൽ താമസിക്കാൻ അവസരമുണ്ടായി. പല കാര്യങ്ങളും ചർച്ച ചെയ്യുമ്പോഴും ഇടക്കിടെ കോട്ടൂരുസ്താദ് ‘എന്റെ കുട്ട്യോള് ഇപ്പോ എന്ത് ചെയ്യാവോ’ എന്നു പറയും. കുറേ കഴിഞ്ഞാണ് എനിക്ക് ആ കുട്ട്യോള് ശിഷ്യന്മാരാണെന്ന് ബോധ്യപ്പെട്ടത്. അത്രക്കിഷ്ടമാണ് ഉഖ്‌റവിയായ ഉസ്താദുമാർക്ക് ശിഷ്യന്മാരോട്. ശിഷ്യന്മാരുടെ വീടുകളിലും ശൈഖുന പോകാറുണ്ട്. ഓരോരുത്തരുമായുള്ള വ്യക്തിബന്ധത്തിന്റെ തോതനുസരിച്ചായിരിക്കും അതെന്നുമാത്രം.\nപഴയകാല ശിഷ്യന്മാർ ഉസ്താദിനെ കാണാൻ വരുന്നത് ഉസ്താദിന് വലിയ താൽപര്യമാണ്. എല്ലാവരും ഉസ്താദിന്റെ വീട്ടിലേക്കാണ് വരിക. ഉസ്താദ് ഓത്ത് നിർത്തി നാട്ടിലെത്തിയാൽ ശിഷ്യന്മാർ വന്നുകൊണ്ടേയിരിക്കും. സബ്ഖ് മുടക്കണ്ടല്ലോ എന്ന് വിചാരിച്ചാണ് അവർ ദർസിലേക്കു വരാതെ വീട്ടിൽ വരുന്നത്. സബ്ഖ് മുടങ്ങുന്നത് ശൈഖുനക്ക് തീരെ ഇഷ്ടമല്ലെന്ന് എല്ലാവർക്കും അറിയാമല്ലോ.\nമുഴുസമയ തദ്‌രീസിനിടയിലും മഹാരഥന്മാരുമായി ശൈഖുന ബന്ധം പുലർത്തിയിരുന്നു. ശൈഖുനയെ കക്കിടപ്പുറം അബൂബക്കർ മുസ്‌ലിയാരുമായി ബന്ധപ്പെടുത്താനുള്ള ഭാഗ്യം എനിക്കു കിട്ടിയിട്ടുണ്ട്. ഞാൻ ചാലിയത്ത് ഓതുന്ന സമയത്ത് മൂപ്പരുടെ യടുക്കൽ ഇടക്കിടെ പോകാറുണ്ടായിരുന്നു. ബന്ധം സ്ഥാപിച്ച ശേഷം ഇരുവരും പരസ്പരം എന്റെയടുക്കൽ സലാം പറഞ്ഞയക്കുകയും ചെയ്യാറുണ്ട്. ഒരു ദിവസം എന്നോട് ഒ.കെ. ഉസ്താദ് പറഞ്ഞു: ‘നമുക്ക് മൂപ്പരെ ഒന്ന് കാണാൻ പോകണം’. ഞാൻ കക്കിടിപ്പുറത്ത് ചെന്ന് പറഞ്ഞു: ‘ഒ.കെ. ഉസ്താദ് നിങ്ങളെ കാണാൻ വരുന്നുണ്ട്’. ഉടനെ കക്കിടിപ്പുറത്തെ മൂപ്പര് പറഞ്ഞു: ‘അല്ലാഹ്, ഒ.കെ ഉസ്താദിനെ ഇങ്ങോട്ട് വരുത്താൻ പാടില്ല. നമ്മൾ അങ്ങോട്ട് പോയി കാണണം’. അങ്ങനെ കക്കിടിപ്പുറം ഉസ്താദ് ശൈഖുനയെ വന്നുകാണുകയും ഒരുപാട് നേരം സംസാരിക്കുകയും ചെയ്തു.\nഉസ്താദിന്റെ സാന്നിധ്യം ഏതൊരു സദസ്സിനും അലങ്കാരമായിരുന്നെങ്കിലും ദർസ് മുടക്കിയിട്ടുള്ള ഒന്നും ഉസ്താദിന് ഇഷ്ടമല്ലായിരുന്നു. ഒരു ദിവസം വൈലിത്തറ മുഹമ്മദ് കുഞ്ഞി മുസ്‌ലിയാർ വഅളിനു വന്നു. അഞ്ചാറു ദിവസം വഅളുണ്ടായിരുന്നു. സ്റ്റേജിൽ ഒരു കസേര മാത്രമാണ് ഇടുക. അതിൽ അദ്ദേഹം ഇരിക്കും. ഒരു ദിവസത്തെ വഅളിന് ദുആ ചെയ്തു കൊടുക്കാൻ അദ്ദേഹം ശൈഖുനായെ നിർബന്ധിച്ചു. നിങ്ങളില്ലാതെ ഞാൻ വഅളിനു പോകില്ലെന്നായി അദ്ദേഹം. നിർവാഹമില്ലാതെ ശൈഖുന ചെന്നു. ഉസ്താദ് കസേരയിലിരുന്ന് ദുആ ചെയ്യുമ്പോൾ വൈലിത്തറ ബഹുമാന പൂർവം സ്റ്റേജിൽ നിൽക്കുകയായിരുന്നു.\nഇഹ്‌യാഉസ്സുന്ന കോളേജെന്നു പറഞ്ഞാൽ ഉസ്താദിനു ജീവനായിരുന്നു. ഒരിക്കൽ ലീഗുകാർ വന്ന് ഒതുക്കുങ്ങൽ കോളേജിനെതിരെ പ്രശ്‌നങ്ങളുണ്ടാക്കി. ഗ്രൂപ്പു പ്രശ്‌നം തന്നെയായിരുന്നു പിന്നിൽ. എ.പി. ഉസ്താദിന്റെ മകൻ ഹകീം അസ്ഹരി അന്ന് അവിടെ പഠിച്ചിരുന്നു. പ്രശ്‌നങ്ങൾ വർധിച്ചപ്പോൾ എ.പി. ഉസ്താദ് ശൈഖു നാക്കൊരു പ്രയാസം വരേണ്ടെന്നു കരുതി മകനെ തിരിച്ചു വിളിക്കുകയായിരുന്നു. ഇഹ്‌യാഉസ്സുന്ന ക്കെതിരെ മുദ്രവാക്യം വിളിച്ചുവന്ന രാഷ്ട്രീയക്കാർ ഒ.കെ. ഉസ്താദിനെയും സുലൈമാൻ ഉസ്താദിനെയും ചീത്ത വിളിച്ചു. ആ സമയത്ത് ഒ.കെ. ഉസ്താദ് ഹറമിലാണ്. എളിയ ഒരു ഖാദിമായി ഞാനും ഒപ്പം കൂടി. അവിടെ വെച്ച് എന്നോട് ശൈഖുന പറഞ്ഞു: ‘അവർ സുലൈമാൻ മൊയ്‌ല്യാരെയാണ് ചീത്ത വിളിക്കുന്നത്. മൂപ്പർ അല്ലാഹുവിന്റെ വലിയ്യാണെന്ന കാര്യം അവർക്കറിയില്ലല്ലോ’. ഉസ്താദവർകൾ ഹറമിൽ വെച്ച് എന്നോട് പറഞ്ഞതാണിത്. അപ്പോഴും ഉസ്താദിനെ ചീത്തപറഞ്ഞതിലല്ല, ഇഷ്ട ശിഷ്യനും സഹമുദരിസുമായ സുലൈമാൻ ഉസ്താദിനെ ആക്ഷേപിച്ചതിലായിരുന്നു ശൈഖുനക്ക് വിഷമം. ഇതു പറയുമ്പോൾ എന്റെ കൂടെ ഉസ്താദിന്റെ മരുമകനുമുണ്ടായിരുന്നു. സുലൈമാൻ ഉസ്താദിനെ കുറിച്ച് ശൈഖുനാക്ക് വലിയ മതിപ്പായിരുന്നു. ഒതുക്കുങ്ങൽ കോളേജിന്റെ സർവ പുരോഗതിയും സന്തോഷത്തോടെയും നന്ദിയോടെയും നോക്കിക്കണ്ടാണ് മഹാനവർകൾ ഇഹലോകവാസം വെടിഞ്ഞത്.\nപുതിയ മുദരിസുമാർ ഒ.കെ ഉസ്താദിൽ നിന്നു പകർത്തേണ്ട ധാരാളം പാഠങ്ങളുണ്ട്. ദർസിൽ പഠിക്കുന്ന വിദ്യാർത്ഥികൾക്ക് നാഫിആയ ഇൽമ് ലഭിക്കണമെന്ന നിയ്യത്തിലായിരുന്നു ഉസ്താദവർകളുടെ സബ്ഖ്. അതുകൊണ്ട് തന്നെ മുന്നിലിരിക്കുന്ന എല്ലാവർക്കും മനസ്സിലാവുന്ന വിധത്തിലായിരുന്നു അവതരണം. ശിഷ്യന്മാരെ കൊണ്ട് വല്ലപണികളും ചെയ്യിക്കുന്ന ശീലവും ശൈഖുനാക്കില്ലായിരുന്നു. വ്യാഴാഴ്ചകളിൽ ഉസ്താദിന്റെ തുണിയും കുപ്പായവും അലക്കാൻ കിട്ടാൻ വേണ്ടി വിദ്യാർത്ഥികൾക്കിടയിൽ മത്സരം തന്നെയാണ്. ഉസ്താദിന് ഒരു ഉപകാരം ചെയ്തു കൊടുക്കുമ്പോൾ സന്തോഷത്തോടെ, ഇൽമിൽ ബറകത്തുണ്ടാകട്ടെ എന്നു പ്രാർത്ഥിക്കും. ആ ദുആ ലഭിക്കലാണ് എല്ലാവരുടെയും ലക്ഷ്യവും.\nപഴയ കാല മുതഅല്ലിംകളിൽ നിന്ന് പുതിയ കാലത്തുള്ളവർക്കു ചിലതു പഠിക്കാനുണ്ട്. ഇൽമ് പഠിച്ചാൽ എന്തു സമ്പാദിക്കാമെന്നതാണ് ഇന്നു പലരുടെയും ചിന്ത. ഓരോ കിതാബും തഹ്ഖീഖാക്കി പഠിക്കാനുള്ള സമയം ഇപ്പോൾ വളരെ കുറവാണ്. വിദ്യാർത്ഥികളുടെ ലക്ഷ്യം ഭൗതികം മാത്രമാകാതെ സൂക്ഷിക്കണം. അതുകൊണ്ട് ദുൻയാവിലും ആഖിറത്തിലും യാതൊരു പ്രതിഫലവും ലഭിക്കില്ല. അല്ലാഹുവിന്റെ പ്രീതി കാംക്ഷിച്ചുകൊണ്ട് ഇൽമ് പഠിക്കുമ്പോൾ ദുനിയാവും ആഖിറവും ലഭിക്കും.\nതയ്യാറാക്കിയത്: സൈനുദ്ധീൻ ശാമിൽ ഇർഫാനി മാണൂർ\n← Previous Story തൂലികയിൽ വിരിഞ്ഞ ജ്ഞാനവിലാസം\nNext Story → പ്രതിപക്ഷ ഐക്യം: നമുക്ക് പ്രതീക്ഷക്കു വകയുണ്ട്


മലപ്പുറം ജില്ല വിഭജിക്കണോ? യുഡിഎഫ് യോഗത്തിൽ ഏറ്റുമുട്ടി ആര്യാടനും കെഎൻഎ ഖാദറും\nMalappuram, First Published 24, Jun 2019, 6:33 PM IST\nമലപ്പുറം ജില്ലാ വിഭജനം എന്ന ആവശ്യം വർഷങ്ങൾക്ക് മുമ്പേ സജീവമായി ഉയർത്തിയത് എസ്ഡിപിഐയാണ്. 2015-ൽ ലീഗിന് മുന്‍തൂക്കമുള്ള മലപ്പുറം ജില്ലാ പഞ്ചായത്ത് വിഭജനത്തെ അനുകൂലിച്ച് പ്രമേയം പാസാക്കി. ആവശ്യം നിയമസഭയിൽ ഉന്നയിക്കാനൊരുങ്ങിയതോടെ കോണ്‍ഗ്രസ് ഉടക്കുമായി രംഗത്തെത്തി.\nമലപ്പുറം: മലപ്പുറം ജില്ലാ വിഭജനത്തെ ചൊല്ലി കോണ്‍ഗ്രസ് - ലീഗ് തർക്കം. എസ്ഡിപിഐയുടെ ആവശ്യത്തെ പിന്തുണക്കേണ്ട ഗതികേട് കോണ്‍ഗ്രസിനില്ലെന്ന് ആര്യാടൻ മുഹമ്മദ് തുറന്നടിച്ചു. ഇക്കാര്യത്തെ പറ്റി കോണ്‍ഗ്രസോ യുഡിഎഫോ ആലോചിട്ടിച്ചില്ലെന്നും ആര്യാടൻ മുഹമ്മദ് ഏഷ്യാനെറ്റ് ന്യൂസിനോട് പറഞ്ഞു.\nപ്ലാന് ഫണ്ട് ജനസംഖ്യയുടെ അടിസ്ഥാനത്തിലാണ് വിഭജിക്കുക. അതിനാല് മലപ്പുറത്തിന് ജനസംഖ്യയ്ക്ക് അനുപാതമായ ഗുണം കിട്ടുന്നില്ലെന്ന പ്രചാരണം ശരിയല്ലെന്ന് ആര്യാടന് മുഹമ്മദ് വ്യക്തമാക്കി. അതേസമയം ആര്യാടന്‍റെ എതിര്‍പ്പ് കാര്യമാക്കുന്നില്ലെന്നും ഈ നിയമസഭാ സമ്മേളനത്തിൽ തന്നെ ശ്രദ്ധ ക്ഷണിക്കലിൽ ഇക്കാര്യം അവതരിപ്പിക്കുമെന്നും ലീഗ് എംഎല്‍എ കെ എൻ എ ഖാദര് ഏഷ്യാനെറ്റ് ന്യൂസിനോട് പ്രതികരിച്ചു.\nമലപ്പുറം ജില്ലാ വിഭജനം എന്ന ആവശ്യം വർഷങ്ങൾക്ക് മുമ്പേ സജീവമായി ഉയർത്തിയത് എസ്ഡിപിഐയാണ്. 2015-ൽ ലീഗിന് മുന്‍തൂക്കമുള്ള മലപ്പുറം ജില്ലാ പഞ്ചായത്ത് വിഭജനത്തെ അനുകൂലിച്ച് പ്രമേയം പാസാക്കി. ആവശ്യം നിയമസഭയിൽ ഉന്നയിക്കാനൊരുങ്ങിയതോടെ കോണ്‍ഗ്രസ് ഉടക്കുമായി രംഗത്തെത്തി. ലീഗ് നീക്കം ഏകപക്ഷീയമാണെന്നാണ് കോണ്‍ഗ്രസിന്റെ വിമര്‍ശനം.\nഅങ്ങനെ ഒരു അടിയന്തര ആവശ്യം ഉള്ളതായിട്ട് ഇവിടെ ആരും ചർച്ച ചെയ്തിട്ടില്ല. വന്നത് എസ്ഡിപിഐക്കാർ മാത്രമാണ്. അവർ പറഞ്ഞ കാര്യത്തിന് പിന്നാലെ പോകാൻ കോൺഗ്രസിനോ യുഡിഎഫിനോ സമയം ഇല്ലാ എന്ന് തന്നെയാണ് എന്റെ അഭിപ്രായം- ആര്യാടൻ മുഹമ്മദ് പറഞ്ഞു.\nകോണ്‍ഗ്രസ് എതിര്‍പ്പിനെ തുടര്‍ന്നാണ് കഴിഞ്ഞ ദിവസം ശ്രദ്ധ ക്ഷണിക്കൽ അവതരിപ്പിക്കാനുള്ള നീക്കം കെഎന്‍എ ഖാദര് ഉപേക്ഷിച്ചത്. മറ്റൊരു ദിവസത്തേയ്ക്ക് അനുമതി ചോദിച്ചിട്ടുണ്ടെന്ന് ഖാദര് വിശദീകരിക്കുന്നു. വിഷയം വീണ്ടും അവതരിപ്പിക്കാൻ ലീഗ് പാര്‍ലമെന്‍ററി സമിതി നിര്‍ദേശിച്ചിട്ടുണ്ടെന്നും അദ്ദേഹം പറഞ്ഞു. മലപ്പുറം ജില്ലാ വിഭജന വിഷയം ഒരിടവേളയ്ക്കു ശേഷം മലപ്പുറത്ത് ലീഗ്-കോണ്‍ഗ്രസ് ഏറ്റുമുട്ടലിന് കാരണമാവുകയാണ്.\nLast Updated 24, Jun 2019, 6:41 PM IST\nമലപ്പുറം ജില്ല വിഭജനം


ജയലളിതയും കോടനാട് എസ്റ്റേറ്റും, കള്ളന്‍മാര് ലക്ഷ്യമിട്ടത് ആ രേഖകളോ? - Oneindia Malayalam\nPublished : May 02, 2017, 01:51\nജയലളിതയും കോടനാട് എസ്റ്റേറ്റും, കള്ളന്‍മാര് ലക്ഷ്യമിട്ടത് ആ രേഖകളോ?\nഅന്തരിച്ച തമിഴ്‌നാട് മുന് മുഖ്യമന്ത്രി ജയലളിതയുടെ വേനല്‍ക്കാല വസതിയായ കോടനാട് എസ്‌റ്റേറ്റിലെ കൊലപാതകത്തിന്‍റെ ചുരുളഴിയുന്നു. എസ്റ്റേറ്റിലെ സെക്യൂരിറ്റി ജീവനക്കാരനെ കൊലപ്പെടുത്തിയ കേസിലെ മുഖ്യ പ്രതി പിന്നീട് മരിച്ചിരുന്നു. പ്രതികള് എസ്റ്റേറ്റില് അതിക്രമിച്ചു കയറി സെക്യൂരിറ്റി ജീവനക്കാരെ ആക്രമിക്കാനുള്ള കാരണത്തെക്കുറിച്ച് പോലീസിനു ചില സൂചനകള് ലഭിച്ചു കഴിഞ്ഞു.


ചരിത്ര റെക്കോര്‍ഡ് : കേന്ദ്രത്തിന്‍റെ ഭാരത് 22 ഇടിഎഫ് സ്കീം 14500 കോടി സമാഹരിച്ചു – EBM News Malayalam\nഭാരത് 22 എന്ന പേരിലുള്ള എക്സ്ചേഞ്ച് ട്രേഡഡ് ഫണ്ടിലൂടെ (ഇ.ടി.എഫ്.) 8,000 കോടി രൂപ സമാഹരിക്കുകയായിരിന്നു കേന്ദ്രസര്‍ക്കാരിന്റെ ലക്ഷ്യം. എന്നാല്, ന്യൂ ഫണ്ട് ഓഫര് (എന്.എഫ്.ഒ.) വെള്ളിയാഴ്ച സമാപിച്ചപ്പോള് വില്‍പ്പനയ്ക്ക് വച്ചതിനെക്കാള് നാലു മടങ്ങ് അധികം യൂണിറ്റുകള്‍ക്ക് ആവശ്യക്കാരുണ്ടായി. അതായത്, ഏതാണ്ട് 32,000 കോടി രൂപയുടെ അപേക്ഷകളാണ് എത്തിയത്. ഇതോടെ, 14,500 കോടി രൂപയായി ഇഷ്യു സൈസ് ഉയര്‍ത്തി.\nഒരു സ്കീമിലൂടെ ഇത്ര ഉയര്‍ന്ന തുകയുടെ നിക്ഷേപ താത്പര്യമുണ്ടാകുന്നത് ഇന്ത്യന് മ്യൂച്വല് ഫണ്ട് ചരിത്രത്തില് ആദ്യമായാണ്. ഭാരത് 22 ഇ.ടി.എഫിലൂടെ 14,500 കോടി രൂപ നേടിയതോടെ ഈ സാമ്ബത്തിക വര്‍ഷം ഇതുവരെ 52,500 കോടി രൂപ പൊതുമേഖലാ ഓഹരി വില്‍പ്പനയിലൂടെ നേടാന് സര്‍ക്കാരിന് കഴിഞ്ഞു. കാശുണ്ടാക്കാം\n2018 മാര്‍ച്ച് 31നു മുമ്ബായി ഇത് 72,500 കോടി രൂപയായി ഉയര്‍ത്താനാണ് സര്‍ക്കാര് ലക്ഷ്യമിട്ടിരിക്കുന്നത്. വിദേശ നിക്ഷേപക സ്ഥാപനങ്ങളില് നിന്നുള്‍പ്പെടെ ഉയര്‍ന്ന പങ്കാളിത്തമാണ് ഭാരത് 22 ഇ.ടി.എഫിന് ലഭിച്ചതെന്ന് കേന്ദ്ര ഓഹരി വിറ്റഴിക്കല് വകുപ്പ് സെക്രട്ടറി നീരജ് കുമാര് ഗുപ്ത പറഞ്ഞു. ദിവസം വെറും 100 രൂപ എടുക്കാനുണ്ടോ?? നിങ്ങള്‍ക്കുമാകാം കോടീശ്വരന്!!!\nകേന്ദ്ര സര്‍ക്കാരിനു വേണ്ടി സ്വകാര്യ അസറ്റ് മാനേജ്മെന്റ് കമ്ബനിയായ ഐ.സി.ഐ.സി.ഐ. പ്രുഡന്‍ഷ്യല് മ്യൂച്വല് ഫണ്ടാണ് ഭാരത് 22 ഇടിഎഫ് വിപണിയിലെത്തിച്ചത്. ഒഎന്‍ജിസി, ഐഒസി, എസ്ബിഐ, ബിപിസിഎല്, ഗെയില് എന്നിവ ഉള്‍പ്പെടെ ഇരുപതോളം പൊതുമേഖലാ സ്ഥാപനങ്ങളുടെ ഓഹരികളാണ് ഭാരത് 22 ഇ.ടി.എഫിലൂടെ വിറ്റഴിച്ചത്. സ്വര്‍ണാഭരണങ്ങള് ഇനി വേണ്ട ഇടിഎഫുകള് വാങ്ങാം\nഡിസൈറിനെ കടത്തിവെട്ടി ആള്‍ട്ടോ വീണ്ടും മുന്നില്\nരാജ്യത്തെ ട്രെയിന് ടിക്കറ്റ്,പ്ലാറ്റ്ഫോം നിരക്കുകൾ വർധിപ്പിച്ചു\nഹരിയാനയില് സ്വകാര്യ മേഖലയില് 75,000 രൂപയില് കുറഞ്ഞ മാസശമ്ബളം ലഭിക്കുന്ന ജോലികള്…\nസംസ്ഥാനത്ത് സ്വര്‍ണവിലയില് വന് ഇടിവ്. പവന് 760 രൂപയാണ് ഇന്നു കുറഞ്ഞത്. ഇന്നത്തെ…\nകാണാതെ പോയില്ലേ കേരളത്തിന്റെ സ്വന്തം സേനയുടെ ദുഃഖങ്ങൾ\nകെഎസ്ആർടിസി ജീവനക്കാരും വിദ്യാർത്ഥികളും തമ്മിൽ ബസിൽ വച്ച് കൈയാങ്കളി നിയന്ത്രണം വിട്ട ബസ് മതിലിൽ ഇടിച്ചു\nപാർലമെൻ്റിലേക്ക് സന്ദർശകർക്കും വിനോദസഞ്ചാരികൾക്കും കൂടുതൽ സൗകര്യങ്ങൾ ഒരുക്കുന്ന വിധമാണ് നിർദ്ദിഷ്ട സെൻട്രൽ വിസ്റ്റ പദ്ധതി\nപ്രധാനമന്ത്രിയുടെ ചിത്രം വാക്സിൻ സർട്ടിഫിക്കറ്റിൽ നിന്ന് നീക്കണമെന്ന് കേന്ദ്ര തെരഞ്ഞെടുപ്പ്


uae legislative reform | president approves | Gulf Malayaly\nHomeNewsfeedചരിത്രത്തിലെ ഏറ്റവും വലിയ നിയമ പരിഷ്‌കാരവുമായി യുഎഇ; വികസനവും സുരക്ഷയും ലക്ഷ്യം\nഅബൂദബി: രാജ്യത്തിന്റെ സകല മേഖലകളിലെയും നിയങ്ങള് പരിഷ്‌കരിച്ച് യുഎഇ. രാജ്യരൂപീകരണത്തിന്റെ 50ാം വര്‍ഷത്തില് 40 ലധികം നിയമങ്ങളാണ് പരിഷ്‌കരിച്ചത്. സാമ്പത്തിക, നിക്ഷേപ, വാണിജ്യ മേഖല ശക്തിപ്പെടുത്താനും സാമൂഹിക സ്ഥിരതയും സുരക്ഷയും ഉറപ്പാക്കാനും ലക്ഷ്യമിട്ടുള്ള നിയമനിര്‍മാണ പരിഷ്‌കാരങ്ങള്‍ക്ക് പ്രസിഡന്റ് ശെയ്ഖ് ഖലീഫ ബിന് സായിദ് അല് നഹ്യാന് അംഗീകാരം നല്‍കി.\nരാജ്യത്തിന്റെ ചരിത്രത്തിലെ ഏറ്റവും വലിയ നിയമനിര്‍മാണ പരിഷ്‌കാരങ്ങളില് സ്ത്രീകളുടെയും കുട്ടികളുടെയും വ്യക്തികളുടെയും സ്ഥാപനങ്ങളുടെയും അവകാശ സംരക്ഷണത്തിന് മുന്തിയ പരിഗണന നല്‍കി. നിക്ഷേപം, വ്യാപാരം, വ്യവസായം, വാണിജ്യം, കമ്പനി, വ്യാവസായിക സ്വത്തുക്കളുടെ നിയന്ത്രണവും സംരക്ഷണവും, പകര്‍പ്പവകാശം, വ്യാപാരമുദ്രകള്, വാണിജ്യ റജിസ്റ്റര്, ഇലക്ട്രോണിക് ഇടപാടുകള്, ട്രസ്റ്റ് സേവനങ്ങള്, ഫാക്ടറി, റെസിഡന്‍സി എന്നിവ ഉള്‍പ്പെടെ വിവിധ മേഖലകളില് നിയമനിര്‍മാണ ഘടന വികസിപ്പിക്കുന്നതിനാണ് ഭേദഗതികള്.\nകുറ്റകൃത്യവും ശിക്ഷയും, ഓണ്‍ലൈന് സുരക്ഷ, ലഹരിമരുന്നുകളുടെയും സൈക്കോട്രോപിക് വസ്തുക്കളുടെയും ഉല്‍പാദനം, വില്‍പന, ഉപയോഗം എന്നിവ നിയന്ത്രിക്കുന്ന നിയമങ്ങളും ഉള്‍പ്പെടും. സ്മാര്‍ട് സംവിധാനങ്ങളുടെ സഹായത്തോടെ ഇലക്ട്രോണിക് ഇടപാടുകളും സേവനങ്ങളും മെച്ചപ്പെടുത്താനും നിര്‍ദേശിക്കുന്നു. ഡിജിറ്റല് ഒപ്പിനും പരിരക്ഷ നല്‍കും. ഇടപാടുകള് മുദ്രവയ്ക്കുന്നതിനും ഡിജിറ്റല് ഒപ്പ് ഉപയോഗിച്ച് കരാറുകളും സര്‍ക്കാര് ഇടപാടുകളും നടത്തുന്നതിനും അനുമതിയുണ്ട്.\nതന്ത്രപ്രധാന മേഖലകളില് ഒഴികെയുള്ള എല്ലാ വിഭാഗങ്ങളിലും പൂര്‍ണ ഉടമസ്ഥതയോടെ കമ്പനികള് ആരംഭിക്കാനുള്ള നിയമഭേദഗതി നിക്ഷേപകരെ ആകര്‍ഷിക്കും. പുതിയ വാണിജ്യ കമ്പനി നിയമം നേരിട്ടുള്ള വിദേശ നിക്ഷേപം (എഫ്ഡിഐ) വര്‍ധിപ്പിക്കാന് ലക്ഷ്യമിടുന്നു. ഇതിലൂടെ ആഗോള ബിസിനസ് ഹബ്ബായി യുഎഇയെ ഉയര്‍ത്തും.\nസ്ത്രീകള്‍ക്കും വീട്ടുജോലിക്കാര്‍ക്കും മെച്ചപ്പെട്ട സംരക്ഷണം വാഗ്ദാനം ചെയ്യുന്നു. പൊതു സുരക്ഷയും സുരക്ഷാ വ്യവസ്ഥകളും ശക്തിപ്പെടുത്തി. കൂടാതെ വിവാഹേതര ബന്ധങ്ങള്‍ക്കുള്ള നിയന്ത്രണങ്ങള് ലഘൂകരിച്ചു.\nപൊതുസ്ഥലത്തോ ലൈസന്‍സില്ലാത്ത സ്ഥലങ്ങളിലോ മദ്യം കഴിക്കുന്നതും പുതിയ നിയമം നിരോധിക്കുന്നു. 21 വയസ്സിനു താഴെയുള്ളവര്‍ക്കു മദ്യം വില്‍ക്കുന്നതും പ്രേരിപ്പിക്കുന്നതും കുറ്റകരമാണ്.\nബലാത്സംഗത്തിന് ജീവപര്യന്തം തടവ് വ്യവസ്ഥ ചെയ്യുന്നു. ഇര 18 വയസ്സിനു താഴെയോ വികലാംഗയോ എതിര്‍ക്കാന് കഴിയാത്തയാളോ ആണെങ്കില് 10-25 വര്‍ഷം വരെ തടവോ വധശിക്ഷ വരെയോ ലഭിക്കാം. ലിംഗഭേദമില്ലാത്ത ലൈംഗിക കുറ്റകൃത്യത്തിനു തടവോ 10,000 ദിര്‍ഹത്തില് കുറയാത്ത പിഴയോ ശിക്ഷയുണ്ട്. ബലംപ്രയോഗിച്ചോ ഭീഷണിപ്പെടുത്തിയോ ആണ് പീഡനമെങ്കില് 5-20 വര്‍ഷം വരെ തടവ് ലഭിക്കും. ജോലിസ്ഥലത്തോ വിദ്യാലയത്തിലോ പാര്‍പ്പിടത്തിലോ ആശുപത്രികളിലോ ആണെങ്കില് കഠിന ശിക്ഷയുണ്ടാകും.\nuae legislative reform\nPrevious articleഖുർആൻ പഠനം കുടുംബങ്ങളിൽ ശാന്തി പകരും; വനിതാ വിജ്ഞാന വേദി\nNext articleനന്തി അസോസിയേഷൻ സംഗമവും പഠന ക്ലാസും സംഘടിപ്പിച്ചു


കമ്പനി ഇന്ത്യയിൽ രാഷ്ട്രീയാധികാരം സ്ഥാപിച്ച കൽക്കത്തയിലെ പ്ലാസി യുദ്ധത്തിന് 36 വർഷം മുമ്പായിരുന്നു ഇത്. ഒന്നാം സ്വാതന്ത്ര്യസമരത്തിനു 136 വർഷം മുമ്പ്. അതിസാധാരണക്കാരായ ജനത ഒന്നിച്ചുനിന്ന് അതിശക്തരായ ഇംഗ്‌ളീഷുകാരുടെ മുട്ട് മടക്കിച്ച ആദ്യത്തെ സ്വാതന്ത്ര്യസമരത്തിനു മലയാളദേശം അരങ്ങായ ചരിത്രമുഹൂർത്തം\nJun 22, 2022, 9:34 AM IST\nഅലയടിക്കുന്ന അറബിക്കടൽ. കേരളത്തിന്റെ തെക്കൻ തീരത്തെ അഞ്ചുതെങ്ങ് എന്ന ഗ്രാമം. അവിടെ വിശാലമായ ഒരു കോട്ട. കാലം പതിനെട്ടാം നൂറ്റാണ്ടിന്റെ രണ്ടാം ദശകം. ബോംബെ കഴിഞ്ഞാൽ ഈസ്റ്റ് ഇന്ത്യാ കമ്പനിയുടെ ഏറ്റവും വലിയ വ്യാപാര സമുച്ചയമായിരുന്നു തിരുവനന്തപുരത്തെ തീരദേശമായ അഞ്ചുതെങ്ങ് കോട്ട. ഇംഗ്ലീഷുകാർ സ്വന്തം രാഷ്ട്രീയ മേധാവിത്തം സ്ഥാപിക്കുന്നതിന് വർഷങ്ങൾക്ക് മുമ്പ് കച്ചവടതാൽപ്പര്യങ്ങൾ മാത്രം പുലർത്തിയ കാലം.\nഇംഗ്ലീഷുകാർക്ക് കോട്ട പണിയാനുള്ള അനുമതിയും കുരുമുളകുവ്യാപാരത്തിന്റെ കുത്തകയും നൽകിയത് ആറ്റിങ്ങൽ റാണി. പ്രദേശത്താകെ അധികാരത്തിലും വ്യാപാരത്തിലും ക്രമാതീതമായി വളർന്ന ഡച്ചുകാർക്ക് ഒരു ആഘാതമേല്പിക്കുകയായിരുന്നു റാണിയുടെ ലക്ഷ്യം. പക്ഷെ അഞ്ചുതെങ്ങ് കോട്ട കേന്ദ്രീകരിച്ച് കമ്പനി നടത്തിയത് കൊടിയ അഴിമതിയും അമിതാധികാരവും നാട്ടുകാർക്കെതിരെ അഴിച്ചുവിട്ട കടന്നാക്രമണവും. ഹിന്ദുക്കളും മുസ്ലിങ്ങളും ഒരുപോലെ കമ്പനി ഉദ്യോഗസ്ഥരുടെ അവഹേളനത്തിന് പാത്രമായി. സഹികെട്ട നാട്ടുകാർ ഒരു തിരിച്ചടിക്കായി തക്കം പാർത്തിരുന്നു. മാടമ്പിമാരായ എട്ടുവീട്ടിൽ പിള്ളമാർ നാട്ടുകാരെ സംഘടിപ്പിച്ചു.\n1721 ഏപ്രിൽ 14. ആറ്റിങ്ങൽ റാണിക്കുള്ള ഉപഹാരങ്ങളും കപ്പവുമായി കമ്പനി മേധാവി ഗൈഫോർഡ് 140 സൈനികരും 30 അടിമകളുമായി വാമനപുരം പുഴയിലൂടെ വഞ്ചികളിൽ ആറ്റിങ്ങൽ കൊട്ടാരത്തിലേക്ക് നീങ്ങി. കൊട്ടാരത്തിനുള്ളിൽ കടന്ന ബ്രിട്ടിഷ് ഉദ്യോഗസ്ഥരെയും കൂട്ടരെയും കാത്തിരുന്നത് ഒരു വമ്പൻ മിന്നലാക്രമണം. ഒന്നൊഴിയാതെ കമ്പനിപ്പടയിലെല്ലാവരും കൊല്ലപ്പെട്ടു. ഇവരുടെ ശവശരീരങ്ങൾ വീണ് വാമനപുരം ആറ് ചുവന്നു. നാട്ടുകാരെ അവഹേളിച്ച ഗൈഫോർഡ് സായിപ്പിന്റെ നാവു പിഴുത് അവർ പുഴയിലെറിഞ്ഞു. അധികം വൈകാതെ അഞ്ചുതെങ്ങ് കോട്ടയും നാട്ടുകാർ ആക്രമിച്ചു കീഴടക്കി.\nകമ്പനി ഇന്ത്യയിൽ രാഷ്ട്രീയാധികാരം സ്ഥാപിച്ച കൽക്കത്തയിലെ പ്ലാസി യുദ്ധത്തിന് 36 വർഷം മുമ്പായിരുന്നു ഇത്. ഒന്നാം സ്വാതന്ത്ര്യസമരത്തിനു 136 വർഷം മുമ്പ്. അതിസാധാരണക്കാരായ ജനത ഒന്നിച്ചുനിന്ന് അതിശക്തരായ ഇംഗ്‌ളീഷുകാരുടെ മുട്ട് മടക്കിച്ച ആദ്യത്തെ സ്വാതന്ത്ര്യസമരത്തിനു മലയാളദേശം അരങ്ങായ ചരിത്രമുഹൂർത്തം.


പൂന്തുറയില് പ്രചാരണത്തിനെത്തിയ കുമ്മനത്തേയും നിര്‍മ്മലാ സീതാരാമനേയും തടഞ്ഞ് നാട്ടുകാരുടെ രോഷം; രക്ഷയ്‌ക്കെത്തിയത് പോലീസ്; സോഷ്യല്‍മീഡിയയില് പ്രചരിച്ച് വീഡിയോ - BIGNEWSLIVE | Latest Malayalam News\nതിരുവനന്തപുരത്തെ എന്‍ഡിഎ സ്ഥാനാര്‍ത്ഥി കുമ്മനം രാജശേഖരന്റെ പ്രചാരണം തടഞ്ഞ് നാട്ടുകാര്.\nതിരുവനന്തപുരം: തിരുവനന്തപുരത്തെ എന്‍ഡിഎ സ്ഥാനാര്‍ത്ഥി കുമ്മനം രാജശേഖരന്റെ പ്രചാരണം തടഞ്ഞ് നാട്ടുകാര്. കഴിഞ്ഞഗിവംസ പൂന്തുറയില് പ്രചാരണത്തിനെത്തിയ കുമ്മനം രാജശേഖരനെയും പ്രതിരോധമന്ത്രി നിര്‍മ്മലാ സീതാരാമനെയും നാട്ടുകാര് തടയുകയായിരുന്നു. തെരഞ്ഞെടുപ്പ് പ്രചാരണത്തിന്റെ ഭാഗമായുള്ള റോഡ് ഷോയ്ക്കായാണ് ഇരുവരും കഴിഞ്ഞ ദിവസം പൂന്തുറയില് എത്തിയത്. എന്നാല് പൂന്തുറയുടെ ഉള്‍പ്രദേശങ്ങളിലേക്ക് ഇരുവരെയും കടത്തിവിടാന് നാട്ടുകാര് തയ്യാറായില്ല. ഇത് ഏറെ നേരം വാക്ക് തര്‍ക്കത്തിനും സംഘര്‍ഷത്തിനും വഴിവെച്ചു. ഇതിന്റെ വീഡിയോ, കുമ്മനത്തെ മടക്കി അയച്ച് പൂന്തുറ എന്ന പേരില് സാമൂഹ്യമാധ്യമങ്ങളില് വ്യാപകമായി പ്രചരിക്കുന്നുണ്ട്.\nതുടര്‍ന്ന് നാട്ടുകാരുടെ എതിര്‍പ്പ് ശക്തമായതിനെ തുടര്‍ന്ന് പൂന്തുറ ജങ്ഷനില് ബിജെപി പ്രചാരണം അവസാനിപ്പിക്കുകയായിരുന്നു. നേരത്തെ ഓഖി ദുരന്തസമയത്ത് മത്സ്യത്തൊഴിലാളികളെ നേരിട്ട് കാണാനെത്തിയ നിര്‍മ്മല സീതാരാമന് നല്ല പ്രതികരണമാണ് ജനങ്ങളുടെ ഭാഗത്ത് നിന്നും ലഭിച്ചത്. എന്നാല് ഇത്തവണ ജനരോഷമാണ് നിര്‍മ്മലയെ സ്വീകരിച്ചത്. പ്രാദേശിക കോണ്‍ഗ്രസ് നേതാക്കളാണ് ബിജെപിയുടെ റോഡ് ഷോ തടഞ്ഞതെന്നാണ് റിപ്പോര്‍ട്ടുകള്.\nഓഖി ദുരന്തത്തിന് ഇരയായ മത്സ്യത്തൊഴിലാളികളെ സഹായിക്കാന് മോഡി തന്നോട് നേരിട്ട് ആവശ്യപ്പെട്ടെന്നും അങ്ങനെയാണ് താന് ഓഖി സമയത്ത് എത്തിയതെന്നും പറഞ്ഞ പ്രതിരോധമന്ത്രി നിര്‍മ്മലാ സീതാരാമന് വിഷുകൈനീട്ടമായി മലയാളികള് ബിജെപിക്ക് വോട്ട് ചെയ്യണമെന്നും അഭ്യര്‍ത്ഥിച്ചു.\nവീഡിയോ കടപ്പാട്: ജയ്ഹിന്ദ്\n'ഭൂമിയിലെ ചില ദൈവങ്ങള് സ്വര്‍ഗ്ഗത്തിലെ ദൈവങ്ങളെക്കാള് വലുത് ആവുന്നു'; എഴുത്തുകാരന് കെവി അനിലിന്റെ കുറിപ്പ് വൈറല്


സൺറൈസേഴ്സ് ഹൈദരാബാദിനെ പിടിച്ചുകെട്ടിയ ചെന്നൈ സൂപ്പർ കിങ്സിന് 20 റൺസ് വിജയം. സൺ റൈസേഴ്സ് ഹൈദരാബാദിന് മുന്നിലുയർത്തിയത് 168 റൺസ് വിജയലക്ഷ്യം.ചെന്നൈ ഉയർത്തിയ അത്ര വലുതല്ലാത്ത വിജയലക്ഷ്യം പിന്തുടർന്ന സൺറൈസേഴ്സിന് നിശ്ചിത 20 ഓവറിൽ എട്ടു വിക്കറ്റ് നഷ്ടത്തിൽ നേടാനായത് 147 റൺസ് മാത്രം. ഈ സീസണിൽ ചെന്നൈയുടെ മൂന്നാമത്തെ മാത്രം ജയമാണിത്. ഹൈദരാബാദിന്റെ അഞ്ചാം തോൽവിയും. ചെന്നൈയ്ക്കായി ഡ്വെയിൻ ബ്രാവോ, കാൺ ശർമ എന്നിവർ രണ്ടു വിക്കറ്റ് വീതം വീഴ്ത്തി.\nചെന്നെെ ടീം ക്യാപടന് മഹേന്ദ്രസിംഗ് ധോണി 13 പന്തില് 21 റണ്‍സും ഷെയ്ന് വാട്സണ് 38 പന്തില് 42 റണ്‍സും അംബതി റായുഡു 34 പന്തില് 41 റണ്‍സും നേടിയാണ് ടീമിനെ 167 എന്ന ഉയര്‍ന്ന സ്കോറിലേക്കെത്തിച്ചത്. മത്സരത്തിലെ ഏക അര്‍ധസെഞ്ചുറി കുറിച്ച ന്യൂസീലന്‍ഡ് താരം കെയ്ന് വില്യംസനാണ് ഹൈദരാബാദിന്റെ ടോപ് സ്കോറര്. 39 പന്തുകള് നേരിട്ട വില്യംസന് ഏഴു ഫോറുകള് സഹിതം 57 റണ്‍സെടുത്ത് പുറത്തായി. ജോണി ബെയര്‍സ്റ്റോ (23), പ്രിയം ഗാര്‍ഗ് (16), വിജയ് ശങ്കര് (13), റാഷിദ് ഖാന് (14) എന്നിവരാണ് ഹൈദരാബാദ് നിരയില് രണ്ടക്കം കടന്ന മറ്റുള്ളവര്. ഡേവിഡ് വാര്‍ണര് ( 9), മനീഷ് പാണ്ഡെ (4), ഷഹബാസ് നദീം (5). രവീന്ദ്ര ജഡേജ 10 പന്തില് നിന്ന് 25 റണ്‍സോടെ പുറത്താകാതെ നിന്നു.\nTags: chennai super king, cricket, ipl, srh


പച്ചമുളക് ആളു നിസ്സാരനല്ല\nഎഡിറ്റര് Wednesday, August 17th, 2016 11:37 pm 17 August, 2016\nമലയാളിയുടെ അടുക്കളയില് ഒഴിച്ചുകൂടാനാകാത്ത സ്ഥാനമാണ് പച്ചമുളകിനുള്ളത്. കറിക്കും മറ്റും എരിവും രുചിയും കൂട്ടാന് മാത്രമല്ല പച്ചമുളക് സഹായിക്കുന്നത്.\nനമുക്കറിയാത്ത വേറെയും ഗുണങ്ങള് എരിച്ചില്‍ദായകനുണ്ട്. വിറ്റാമിനുകളുടെ കലവറയാണ് പച്ചമുളക്. അതുകൊണ്ടു തന്നെ ഇവന്റെ ആരോഗ്യപരമായ ഗുണങ്ങളും നിരവധിയാണ്.\nകലോറി ഒട്ടും അടങ്ങിയിട്ടില്ലാത്ത പച്ചമുളകില് ധാരാളം ആന്റി ഓക്‌സിഡന്റുകള് അടങ്ങിയിട്ടുണ്ട്. ഇത് കാന്‍സറിനെ പ്രതിരോധിക്കാന് സഹായകരമാണ്. കൂടാതെ പ്രോസ്‌റ്റേറ്റ് ഗ്രന്ഥിയുമായി ബന്ധപ്പെട്ട പ്രശ്‌നങ്ങള് തടയാനും ഈ ആന്റി ഓക്‌സിഡന്റുകള് സഹായിക്കും.\nകൂടാതെ പച്ചമുളകില് അടങ്ങിയിരിക്കുന്ന വിറ്റാമിന് സി കണ്ണുകളുടെ ആരോഗ്യത്തിന് ഉത്തമമാണ്. ചര്‍മ്മത്തിന്റെ ആരോഗ്യവും തിളക്കവും വര്‍ദ്ധിപ്പിക്കനും വിറ്റാമിന് സി സഹായകരമാണ്. വിറ്റാമിന് സിയും നാരുകളും നിറയെ ഉള്ളതിനാല് പച്ചമുളക് കഴിക്കുന്നത് ദഹനം എളുപ്പമാക്കുകയും ചെയ്യും. ഒപ്പം മുളക് കഴിക്കുമ്പോള് ഉമിനീര് ഉല്‍പ്പാദനം വര്‍ദ്ധിക്കുന്നതും ആഹാരം ശരിയായി ദഹിക്കാന് സഹായിക്കുന്നു.


Indian Director Mani ratnam celebrates birthday\n07:55:05 AM IST\nPosted on: 6/2/2018 2:25:13 PM\nതെന്നിന്ത്യൻ സംവിധായകർക്കിടയിലെ 'നായകൻ' മണിരത്നത്തിന് 62 - ആം ജന്മദിനത്തിൽ ആശംസകൾ.\nഇന്ത്യന് സിനിമയിലെ ഏറ്റവും റൊമാന്‍റിക് ആയ ചിത്രങ്ങള് ചോദിച്ചാല് മുന്നില് തന്നെയുണ്ടാകും റോജയും, അലൈപായുതെയുമൊക്കെ. ഈ രണ്ട് ചിത്രങ്ങൾ മാത്രമല്ല മണിരത്നത്തിൻറെ ഏതു ചിത്രമെടുത്താലും അതിൽ വ്യക്തമായ രാഷ്ട്രീയവും അതിസുന്ദരമായ പ്രണയകഥയും കാണാൻ കഴിയും. എല്ലാ തലമുറയിലെയും സിനിമാ പ്രേമികളുടെ പ്രിയപ്പെട്ട സംവിധായകൻ ഇന്ന് 62 - ആം ജന്മദിനം ആഘോഷിക്കുകയാണ്. എംബിഎ ബിരുദധാരിയായ അദ്ദേഹം 1983 ൽ കന്നഡ ചിത്രമായ പല്ലവി അനുപല്ലവിയിലൂടെയാണ് സംവിധായകൻറെ വേഷമണിയുന്നത്. മൌനരാഗം, നായകന് എന്നീ ചിത്രങ്ങളിലൂടെയാണ് മണിരത്നത്തിന്‍റെ തിരിച്ചു പോക്കില്ലാത്ത ജൈത്രയാത്ര ആരംഭിക്കുന്നത്. പിന്നീട് സംവിധാനം ചെയ്ത ദളപതി, റോജ, ബോംബെ, ഇരുവര്, ദില്‍സേ, തിരുടാ തിരുടി, അലൈപായുതേ, കന്നത്തില് മുത്തമിട്ടാല് തുടങ്ങിയ ചിത്രങ്ങള് ആസ്വാദകശ്രദ്ധ പിടിച്ചു പറ്റി.\nമോഹന്‍ലാല്, പ്രകാശ് രാജ്, ഐശ്വര്യ റായി, തബു തുടങ്ങിയവര് വേഷമിട്ട തമിഴ്നാട് രാഷ്ട്രീയത്തിന്‍റെ കഥ പറയുന്ന ഇരുവര് നിര്‍മിക്കുമ്പോഴാണ് ഇന്ന് പ്രശസ്തമായ 'മദ്രാസ് ടാക്കീസ്' എന്ന സിനിമ നിര്‍മാണക്കമ്പനിയുമായി മണിരത്നം എത്തുന്നത്. 1988 ൽ അദ്ദേഹം അന്നത്തെ തമിഴ് - മലയാളം സിനിമകളിലെ നിറസാന്നിധ്യമായിരുന്ന സുഹാസിനിയെ ജീവിതസഖിയാക്കി. ആറ് ദേശീയ അവാർഡുകൾ നേടിയ മണിരത്നത്തിനെ രാജ്യം 2002 ൽ ഉന്നതബഹുമതിയായ പത്മശ്രീ നൽകി ആദരിച്ചു.\nപരമാണു- ദി സ്റ്റോറി ഓഫ് പൊഖ്‌റാൻ ഇന്ന് ഇന്ത്യൻ ആർമിക്കായി പ്രദർശിപ്പിക്കും.


ബിപിസിഎൽ: സ്വകാര്യവൽക്കരണത്തിന് ആക്കം കൂട്ടാൻ വിദേശത്ത് റോഡ‍് ഷോ - Janayugom Online\nDecember 16, 2019, 9:11 pm\nന്യൂൂഡൽഹി: ശക്തമായ പ്രതിഷേധത്തിനിടെ പൊതുമേഖലാ സ്ഥാപനമായ ഭാരത് പെട്രോളിയം കോർപ്പറേഷൻ ലിമിറ്റഡിന്റെ (ബിപിസിഎൽ) സ്വകാര്യവൽക്കരണത്തിന് ആക്കം കൂട്ടാൻ അമേരിക്ക, ബ്രിട്ടൻ, ദുബായ് എന്നീ രാജ്യങ്ങളിൽ റോഡ‍് ഷോ നടത്താനൊരുങ്ങി മോഡി സർക്കാർ. ഈ മാസം അവസാന വാരത്തിൽ റോഡ് ഷോ നടത്താനാണ് പേഴ്സണൽ അസറ്റ് മാനേജ്മെന്റ് വകുപ്പിന്റെ തീരുമാനം. കേവലം 74,000 കോടി രൂപയ്ക്കാണ് രാജ്യത്ത് ലാഭത്തിൽ പ്രവർത്തിക്കുന്ന ബിപിസിഎല്ലിനെ മോഡി സർക്കാർ വിറ്റുതുലയ്ക്കുന്നത്. ഇതിലൂടെ 4.5 ലക്ഷം കോടി രൂപയുടെ നഷ്ടമാണ് രാജ്യത്തിനുണ്ടാകുന്നതെന്ന് സാമ്പത്തിക വിദഗ്ധർ വിലയിരുത്തുന്നു.\nനിലവിലുള്ള മുഖവില അനുസരിച്ച് സർക്കാർ വിറ്റഴിക്കാൻ ലക്ഷ്യമിടുന്നത്ര ഓഹരികൾ വാങ്ങുന്നതിന് ഓഹരി വിപണിയിൽ ഒരു ലക്ഷം കോടി രൂപയാണ് നിക്ഷേപിക്കേണ്ടി വരുന്നത്. അതിനിടെ കമ്പനിയുടെ ആസ്തികളുടെ മൂല്യനിർണയത്തിൽ വൻ ക്രമക്കേടുണ്ടെന്ന് എഐടിയുസി തൊഴിലാളി സംഘടനകൾ ആരോപിക്കുന്നു. ബിപിസിഎല്ലിന്റെ എണ്ണശുദ്ധീകരണശാലകളുടെ കമ്പോള വില 1.76 ലക്ഷം കോടി രൂപയാണ്. ടെർമിനലുകളുടെ ആസ്തി മൂല്യം 80,000 കോടി രൂപ, ചില്ലറ വിൽപ്പന കേന്ദ്രങ്ങളുടെ ആസ്തി വില 1.5 ലക്ഷം കോടി രൂപ, പൈപ്പ് ലൈനുകളുടെ വില 11,120 കോടി രൂപ, ബ്രാൻഡ് മൂല്യം 22,700 കോടി രൂപ, വ്യാപാര മൂല്യം 46,000 കോടി രൂപ, ഗ്യാസ് പൈപ്പ് ലൈനുകളുടെ ആസ്തി വില 98,500 കോടി രൂപ, സംയുക്ത സംരംഭങ്ങളുടെ ആസ്തി വില 82,400 കോടി രൂപ, മറ്റ് സ്ഥാപനങ്ങളിലെ നിക്ഷേപ ആസ്തി മൂല്യം 53,000 കോടി രൂപ, പാചക വാതക വിതരണവുമായി ബന്ധപ്പെട്ട സ്ഥാപനങ്ങളുടെ ആസ്തി വില 7800 കോടി രൂപ, ഏവിയേഷൻ ഇന്ധന സംഭരണ- വിതരണ സ്റ്റേഷനുകളുടെ ആസ്തിമൂല്യം 2800 കോടി രൂപ, ലൂബ്രിക്കന്റ് വ്യാപാര മൂല്യം 1800 കോടി രൂപ, സ്ഥാവര ആസ്തികളുടെ വില 2000 കോടി രൂപ, മറ്റ് ജംഗമ ആസ്തികൾ 6300 കോടി രൂപ, നിലവിലുള്ള ഓഹരി നിക്ഷേപങ്ങളുടെ മൂല്യവില 2.2 ലക്ഷം കോടി രൂപയുമാണ് കമ്പനിയുടെ ആസ്തിയെന്നാണ് സാമ്പത്തിക വിദഗ്ധർ പറയുന്നത്.\nഎന്നാൽ ഈ ആസ്തിമൂല്യം അവഗണിച്ച് കേവലം 74000 കോടി രൂപയ്ക്ക് സ്ഥാപനം വിറ്റഴിക്കാനുള്ള നടപടികളാണ് മോഡി സർക്കാർ സ്വീകരിക്കുന്നത്. ഇതിന്റെ പിന്നിൽ ലക്ഷക്കണക്കിന് കോടി രൂപയുടെ കുംഭകോണമാണ് ബിജെപി ലക്ഷ്യമിടുന്നതെന്നും തൊഴിലാളി സംഘടനകൾ ആരോപിക്കുന്നു. സൗദി അറേബ്യൻ എണ്ണ ഉൽപ്പാദന കമ്പനിയായ അരാംകോയുമായി കൈകോർത്ത് മുകേഷ് അംബാനിയുടെ റിലയൻസ് ഗ്രൂപ്പാണ് ബിപിസിഎല്ലിനെ സ്വന്തമാക്കാനുള്ള നീക്കങ്ങൾ നടത്തുന്നത്. ഇപ്പോഴത്തെ കണക്കുകൾ പ്രകാരം രാജ്യത്തെ പൊതുമേഖലാ എണ്ണ കമ്പനികളുടെ കമ്പോള സാന്നിദ്ധ്യത്തിൽ ബിപിസിഎല്ലിന് 24 ശതമാനം പങ്കാളിത്തമാണുള്ളത്. 2018–19 സാമ്പത്തിക വർഷം കമ്പനിയുടെ ലാഭം 7,132 കോടി രൂപ ആയിരുന്നു.\nGovernment modi privatization us Dubai uk road show boost BPCL ബിപിസിഎൽ സ്വകാര്യവത്കരണം\n13,270 പുതിയ കേസുകള്; 11.79 ടെസ്റ്റ് പോസിറ്റിവിറ്റി നിരക്ക്\nഒരു ലക്ഷത്തിലധികം സാമ്പിള് പരിശോധിച്ചപ്പോള് ഇരുപതിനായിരം കടന്ന് കോവിഡ് രോഗികള്


ഔക്കര്‍ച്ച ഓര്‍മ്മയായി - MALABAR FLASH\nHome Kasaragod Obituary കാസര്‍കോട് കേരളം കേരള വാര്‍ത്ത ഔക്കര്‍ച്ച ഓര്‍മ്മയായി\nപരപ്പ: വഴിയാത്രക്കാരുടെ കൈപിടിക്കുവാനും റോഡരികിലെ ചപ്പുചവറുകള് തൂത്തുവാരുവാനും ഇനി ഔക്കര്‍ച്ചയില്ല. പരപ്പയിലെ അബൂബക്കറെന്ന നാട്ടുകാരുടെ ഔക്കര്‍ച്ച ഓര്‍മ്മയായി.[www.malabarflash.com]\nകല്ലംചിറയിലെ ആദ്യകാല ബസ് ഡ്രൈവറായിരുന്ന അബൂബക്കര് ഞായറാഴ്ച മരണപ്പെട്ടത്. അബൂബക്കറെ അറിയാത്തവര് പരപ്പ ഗ്രാമത്തില് ചുരുക്കമാണ്.\nഅതിരാവിലെ നഗരത്തില് എത്തുന്ന അബുബക്കര് റോഡ് മുറിച്ച് കടക്കുവാന് ബുദ്ധിമുട്ടുന്ന കുട്ടികളെയും മുതിര്‍ന്നവരെയും കൈപിടിച്ച് കടത്തുവാനും അതുപോലെ തന്നെ റോഡരികിലെ മാലിന്യങ്ങള് തൂത്തുവാരാനും അബൂബക്കര് എന്നും സന്നദ്ധനാണ്.\nകല്ലംചിറ മുതല് പരപ്പ വരെ നടന്നാണ് അബൂബക്കര് പോകുന്നത്. ഈ സമയത്താണ് വഴിയാത്രക്കാര് സഹായഹസ്തവുമായി അബുബക്കര് മുന്നിലെത്തുന്നത്. റോഡിന്റെ ഇരുവശവും ചിതറികിടക്കുന്ന പ്ലാസ്റ്റിക് അടക്കമുള്ള മാലിന്യങ്ങള് തൂത്ത് വൃത്തിയാക്കി കൊണ്ടാണ് പിന്നീടുള്ള യാത്ര.\nആദ്യകാല ബസ് ഡ്രൈവറായിരുന്ന അബൂബക്കര് ജനങ്ങളുടെ സ്‌നേഹ നിധിയായ ഔക്കര്‍ച്ചയാണ്. വാര്‍ദ്ധക്യ സഹജമായ അസുഖം മൂലം മരണപ്പെട്ട ഔക്കര്‍ച്ചയുടെ മൃതദേഹം പരപ്പയില് പൊതുദര്‍ശനത്തിന് വെച്ചപ്പോള് നൂറ്കണക്കിന് ആളുകള് ആദരാഞ്ജലികള്‍അര്‍പ്പിക്കാന് എത്തിയിരുന്നു. മൃതദേഹം കല്ലഞ്ചിറ ജുമാമസ്ജിദ് പരിസരത്ത് മറവ് ചെയ്തു.\nഭാര്യമാര് പരേതയായ സഫിയ, കൗലത്ത്. മക്കള്: ജമീല, ലത്തീഫ്, സമീറ, ഷക്കീന, സുമയ്യ, ഷക്കീര്, ഹബീബ്, ബുഷ്‌റ, ഹനീഫ


Police arrested goons | തിരുവല്ലയിൽ പൊലീസുകാരനെ വെട്ടിയ ഗുണ്ടാസംഘത്തെ എസ്‌പിയുടെ ഷാഡോ സംഘം പൊക്കി; പ്രതികളെ പൊലീസ് പൊക്കിയത് കണിയാമ്പാറയിൽ വച്ച് - MarunadanMalayalee.com\nAugust 04, 202011:08 AM IST Permalink\nതിരുവല്ല: പിടിക്കാൻ ചെന്ന പൊലീസുകാരനെ വെട്ടിപ്പരുക്കേൽപ്പിച്ച കേസിലെ പ്രതികളായ ഗുണ്ടാ നേതാക്കന്മാരെ കസ്റ്റഡിയിൽ എടുത്തു. ഒളിവിലായിരുന്ന ഇവരെ ഷാഡോ എസ്ഐ ആർഎസ് രഞ്ജുവിന്റെ നേതൃത്വത്തിൽ ഇന്ന് രാവിലെയാണ് കസ്റ്റഡിയിൽ എടുത്തത്. കഴിഞ്ഞ വെള്ളിയാഴ്ച രാത്രിയാണ് കവിയൂർ കണിയാമ്പാറ ജങ്ഷന് സമീപം വച്ച് ഗുണ്ടാനേതാക്കളായ ലിജിൻ, ബിജിത്ത് എന്നിവർ ചേർന്ന് പൊലീസ് സംഘത്തെ ആക്രമിച്ചത്. തിരുവല്ല സ്റ്റേഷനിലെ സിപിഒ സന്തോഷ് കുമാറിനാണ് വെട്ടേറ്റത്. ഇദ്ദേഹത്തിന്റെ ചുണ്ട് അറ്റ് തൂങ്ങി. തുടർന്ന് രക്ഷപ്പെട്ട പ്രതികൾക്കായി ജില്ലയിലെ മുഴുവൻ പൊലീസും അരിച്ചു പെറുക്കുകയായിരുന്നു.\nകവിയൂർ കണിയാമ്പാറയിൽ വീടുകയറി നടത്തിയ ആക്രമണ കേസിലെ പ്രതികളാണ് ലിജിൻ , ബിജിത് എന്നിവർ. വീടാക്രമണം ഇവർ ക്വട്ടേഷൻ എടുത്തിരുന്നതാണ്. ആക്രമണത്തിന് ശേഷം മുങ്ങിയ ഇവർക്ക് വേണ്ടി പൊലീസ് അന്വേഷണം നടത്തി വരികയായിരുന്നു. തിരുവല്ല സ്റ്റേഷനിൽ നിന്നുള്ള പൊലീസുകാർ മഫ്തിയിൽ സ്വകാര്യ കാറിലാണ് പ്രതികളെ തേടി എത്തിയത്. കണിയാമ്പാറയിൽ വച്ച് പ്രതികൾ സഞ്ചരിച്ചിരുന്ന സ്‌കോർപ്പീയോ കാറിന് കുറുക്ക് വച്ച് പൊലീസ് സംഘം തടഞ്ഞു. പൊലീസുകാരെ മനസിലാകാതിരുന്ന പ്രതികൾ ഇത് തങ്ങൾക്ക് നേരെയുള്ള എന്തോ ക്വട്ടേഷൻ ആണെന്ന് കരുതിയാണ് വടിവാളുമായി ചാടിയിറങ്ങി വെട്ടിയത്.\nആദ്യം അടിവസ്ത്രത്തിൽ പ്രത്യേകം അറ നിർമ്മിക്കും; അറയിൽ സൂക്ഷിക്കുന്നത് ആംപ്യൂളുകളും സിറിഞ്ചുകളും കുത്തുവാനുള്ള സൂചിയും; ഇടപാടുകാരെ കാത്ത് ആലുവബൈപ്പാസിൽ അലസമട്ടിൽ ബൈക്കിൽ കാത്തിരിക്കും; ഷാഡോ സംഘം പിടികൂടുമ്പോൾ മാരകലഹരിയിൽ; നിശാപാർട്ടികളിൽ യുവതീയുവാക്കൾക്ക് ന്യൂജെൻ ലഹരി എത്തിക്കുന്ന ബൈപ്പാസ് ന്യൂട്ടൺ പിടിയിൽ; ബെംഗളൂരുവിൽ നിന്ന് ആംപ്യൂളുകൾ എത്തിക്കുന്ന പെൺസുഹൃത്തിനായി തിരച്ചിൽ\nസ്വിഫ്റ്റ് കാറുകൾ അടിച്ചുമാറ്റുന്ന മോഷണകലയുടെ 'മധുരരാജ' ! 13 സ്വിഫ്റ്റ് മോഷ്ടിച്ച വിരുതനെ രക്ഷിക്കാൻ വക്കീൽ ഭാര്യ; ബിഎംഡബ്യുവിലെത്തി കാർ മോഷ്ടിക്കുന്ന പരമേശ്വരന്റെ കഥകേട്ട് അന്തം വിട്ട് പൊലീസ്; കാർ കൊള്ള പതിവാക്കിയ വമ്പൻ സംഘത്തെ പൂട്ടിയ തിരുവനന്തപുരം സിറ്റി ഷാഡോ പൊലീസിന് ബിഗ് സല്യൂട്ട്\nവെട്ടു കൊള്ളാതിരിക്കാൻ നിലത്തേക്ക് കുനിഞ്ഞിരുന്ന സന്തോഷിന്റെ ചിറിക്ക് വാൾ കൊണ്ടു. ഇതോടെ പൊലീസ് സംഘം ഒന്നു പരിഭ്രമിച്ചതോടെയാണ് പ്രതികൾ രക്ഷപ്പെട്ടത്. പൊലീസിനെയാണ് വെട്ടിയതെന്ന് മനസിലായ സംഘം ഒളിവിൽ പോയി. തിരുവല്ല ഡിവിഷനിലെ മുഴുവൻ സ്റ്റേഷനിലെയും പൊലീസുകാർ ഇവർക്കായി രംഗത്ത് ഇറങ്ങിയിരുന്നു. പ്രതികളിൽ ഒരാളായ ലിജിനാണ് വെട്ടിയത്. സി പി ഒ സന്തോഷിനെ തിരുവല്ലയിലെ സ്വകാര്യ മെഡിക്കൽ കോളേജ് ആശുപത്രിയിൽ ചികിൽസയിലാണ്.


മറഡോണയുടെ മരുമകനല്ല അഗ്യൂറോ, പുതിയ മെസ്സിയാണ്! | Meet Sergio Aguero is City's deadliest ever striker. - Malayalam MyKhel\n» മറഡോണയുടെ മരുമകനല്ല അഗ്യൂറോ, പുതിയ മെസ്സിയാണ്!\nUpdated: Tuesday, May 12, 2015, 11:54 [IST]\nലണ്ടന്: ഇത് സെര്‍ജിയോ അഗ്യൂറോ. ഫുട്‌ബോള് ഇതിഹാസം ഡിയഗോ മറഡോണയുടെ മരുമകന് എന്ന മേല്‍വിലാസത്തോടെ പന്ത് തട്ടാന് തുടങ്ങിയ അഗ്യൂറോ ഇന്ന് അതിലപ്പുറം വളര്‍ന്നിരിക്കുന്നു. ഇംഗ്ലീഷ് പ്രീമിയര് ലീഗില് ക്യു പി ആറിനെതിരെ ഹാട്രിക്കോടെ കളം നിറഞ്ഞ അഗ്യൂറോ മാഞ്ചസ്റ്റര് സിറ്റിക്കിപ്പോള് സാക്ഷാല് ലയണല് മെസ്സിക്കും മേലെയാണ്.\nയൂറോപ്പ് കീഴടക്കാന് തങ്ങള്‍ക്കൊരു മെസ്സിയെ വേണം എന്ന് പറഞ്ഞുപോയ കോച്ചിനെ ഹാട്രിക്ക് ഗോളുകളോടെയാണ് അഗ്യൂറോ വിസ്മയിപ്പിച്ചത്. കഴിഞ്ഞില്ല, 25 ഗോളുകളോടെ പ്രീമിയര് ലീഗില് ടോപ് സ്‌കോററും അഗ്യൂറോ തന്നെ. ജയത്തോടെ സിറ്റി മൂന്നാം സ്ഥാനത്തിനുള്ള സാധ്യത സജീവമാക്കി. മാത്രമല്ല, ചാമ്പ്യന്‍സ് ലീഗിനുള്ള ടിക്കറ്റ് ഉറപ്പാക്കുകയും ചെയ്തു.\nകളിക്കളത്തില് റൊമാരിയോയുടെ ഓര്‍മകള് ഉണര്‍ത്തുന്ന അഗ്യൂറോയെക്കുറിച്ച് കൂടുതല് വായിക്കൂ..\nഡിയഗോ മറഡോണയുടെ മകള് ജിയാനിന മറോഡണയാണ് അഗ്യൂറോയുടെ വധു. തുടക്കത്തില് അഗ്യൂറോയെ ശ്രദ്ധേയനാക്കിയത് ഇരുതലമൂര്‍ച്ചയുള്ള ഈ മിസ്റ്റര് മരുമകന് വിശേഷണം തന്നെ.\nഎന്നാല് കുറഞ്ഞ സീസണുകള് കൊണ്ട് തന്നെ 26 കാരനായ അഗ്യൂറോ അതിനും മേലെ പോയി. ഇംഗ്ലീഷ് പ്രീമിയര് ലീഗില് കളിച്ച ഓരോ 115 മിനുട്ടിലും ഓരോ തവണ വല കുലുക്കി അഗ്യൂറോ. 2014 ലായിരുന്നു ഈ പ്രകടനം.\nഎവിടെയും കളിക്കും അഗ്യൂറോ\nസെന്റര് ഫോര്‍വേഡാണ് അഗ്യൂറോ. മാഞ്ചസ്റ്റര് സിറ്റിക്ക് വേണ്ടി ഫോര്‍വേഡായിട്ടാണ് അഗ്യൂറോ കളിക്കുന്നത്. അര്‍ജന്റീന ടീമിലെത്തിയാല് അഗ്യൂറോ മിഡ് ഫീല്‍ഡിലേക്ക് മാറും.\nബ്രസീലിന്റെ സൂപ്പര് സ്റ്റാര് താരം റൊമാരിയയെ പോലെയാണ് അഗ്യൂറോ പന്ത് തട്ടുന്നതെന്ന് ആദ്യമായി പറഞ്ഞത് സിറ്റിയുടെ പഴയ കോച്ച് റോബര്‍ട്ടോ മാന്‍ചീനിയാണ്.\nഅത്‌ലറ്റികോ മാഡ്രിഡിലൂടെ യൂറോപ്പില് പന്ത് തട്ടിത്തുടങ്ങിയ അഗ്യൂറോ 2011 ല് മാഞ്ചസ്റ്റര് സിറ്റിയിലെത്തി. ആദ്യ സീസണില്‍തന്നെ സിറ്റിയെ കിരീടത്തിലെത്തിച്ച് അഗ്യൂറോ പേരെടുത്തു.\nഒരു ജയത്തിനുവേണ്ടി അങ്ങനെയൊന്നും ചെയ്യില്ലെന്ന് ബ്രസീല് കോച്ച് ടിറ്റെ\n56 min ago ഇന്ത്യയ്ക്ക് ആശ്വാസമാകുന്നു; ഭുവനേശ്വര് കുമാര് പരിശീലനം തുടങ്ങി, ഇംഗ്ലണ്ടിനെതിരെ കളിച്ചേക്കും\n1 hr ago വെസ്റ്റിന്‍ഡീസ് ഇതിഹാസം ബ്രയാന് ലാറയെ മുംബൈയിലെ ആശുപത്രിയില് പ്രവേശിപ്പിച്ചു\n2 hrs ago ഇന്ത്യയെ വീഴ്ത്താന് ബംഗ്ലാദേശിന് കൂട്ട് ഇന്ത്യ തന്നെ!! ജയം കൊയ്യുമെന്ന് മുന് സ്റ്റാര് സ്പിന്നര്\nRead more about: sergio agüero football messi maradona സെര്‍ജിയോ അഗ്യൂറോ ഫുട്‌ബോള് മെസ്സി മറഡോണ\nStory first published: Tuesday, May 12, 2015, 11:43 [IST]


actor Dulquer Salman shared video of his trip to Rajasthan with wife Amaal goes viral - Malayalam Filmibeat\n| Published: Monday, January 17, 2022, 18:55 [IST]\nകുറുപ്പ് എന്ന സിനിമയിലൂടെ സൂപ്പർതാര പദവിയിലേക്ക് ഉയർന്ന് നിൽക്കുകയാണ് ദുൽഖർ സൽമാൻ. കഴിഞ്ഞ കുറച്ച് നാളുകളായി സോഷ്യൽമീഡിയയും മാധ്യമങ്ങളും ഏറ്റവും കൂടുതൽ ആഘോഷിച്ച നടന്മാരിൽ ഒരാളും ദുൽഖർ സൽമാനായിരിക്കും. താരപുത്രൻ എന്ന ലേബലിലാണ് ദുൽഖർ സിനിമയിലേക്ക് എത്തിയത്. സെക്കന്റ് ഷോ കണ്ട് മമ്മൂട്ടിയുടെ മകൻ പരാജയമാണെന്നാണ് വിമർശനം ഉയർന്നത്. പിന്നീട് അച്ഛന്റെ പേരിന്റെ പിൻബലം ഇല്ലാതെ തന്നെ ദുൽഖർ മലയാള സിനിമയിൽ തന്റേതായ സിംഹാസനം കഠിനാധ്വാനത്തിലൂടെ പണിതു. ഇപ്പോൾ മലയാളവും കടന്ന് ഇന്ത്യൻ സിനിമയിലെ തന്നെ പ്രമുഖ നടന്മാരിൽ ഒരാളായി ദുൽഖർ മാറി കഴിഞ്ഞു.\nAlso Read: 'അത്രമേ‌ൽ സ്നേഹിക്കുന്ന വ്യക്തിയെ സ്വന്തമാക്കിയതിൽ ഇന്നും അതിയായി സന്തോഷിക്കുന്നു'; പേർളി മാണി\nതെന്നിന്ത്യയിലെ വിവിധ ഭാഷകളിലും ബോളിവുഡിലും നിറ സാന്നിധ്യമാണ് ഇപ്പോൾ ദുൽഖർ സൽമാൻ. നടൻ എന്നതിലുപരി നിർമാതാവ് കൂടിയാണ് ദുൽഖർ ഇപ്പോൾ. ദുൽഖറിനോടും മമ്മൂട്ടിയോടുമുള്ള സ്നേഹം ആ കുടുംബത്തോടും അവിടുത്തെ പുതുതലമുറക്കാരി മറിയത്തോട് വരെ മലയാളികൾക്കുണ്ട്. ദുൽഖറിനെപ്പോലെ തന്നെ മലയാളികൾക്ക് പ്രിയപ്പെട്ട വ്യക്തിയാണ് താരത്തിന്റെ ഭാര്യ അമാലും. തനിക്കൊപ്പം ഇതുവരെ അഭിനയിച്ചിട്ടുള്ള നായികമാരെക്കാൾ അതീവ സുന്ദരിയായി തനിക്കെന്നും തോന്നിയിട്ടുള്ളത് ഭാര്യ അമാലിനെയാണെന്ന് പലപ്പോഴും ദുൽഖർ തന്നെ പറഞ്ഞിട്ടുണ്ട്.\nഅതുകൊണ്ട് തന്നെ ദുൽഖറിന്റേയും അമാലിന്റേയും കുഞ്ഞ് മറിയത്തിന്റേയും വിശേഷങ്ങൾ അതിവേഗം വൈറലാകാറുണ്ട്. ചെന്നൈയിലെ സ്‌കൂളിലെ ഒരു സ്‌പോട്‌സ് ഡേയിലാണ് ആദ്യമായി ദുൽ‌ഖർ അമാലിനെ കണ്ടത്. തന്നെക്കാൾ അഞ്ച് വർഷത്തെ ജൂനിയർ ആയിരുന്നു. ആദ്യം അവളെ കാണുമ്പോൾ ഒരു കുഞ്ഞിനെ പോലെയാണ് തോന്നിയത് പലപ്പോഴും ദുൽഖർ പറഞ്ഞിട്ടുണ്ട്. സ്‌പോട്‌സ് ഡേ യ്ക്ക് വെയിലത്തൊക്കെ നിർത്തിയത് കൊണ്ട് എന്തോ വിഷമത്തിൽ നിൽക്കുകയായിരുന്നു അവളെന്നും താരം പറയുന്നു. 'എല്ലാം മനസിലാക്കാനും തിരിച്ചറിയാനും കഴിവുള്ള ആളാണ് അമാൽ. അതുകൊണ്ട് എന്നെയോ എന്റെ തൊഴിലിനെയോ സംശയമില്ല. വളരെ പോസിറ്റവാണ് അമാൽ.'\n'വീട്ടിൽ വന്നാൽ എന്റെ ശരിയായ വശം കാണുന്നത് അമാൽ മാത്രമാണ്. കുറേ ഗേൾസ് ഫാൻസുണ്ട്. നോക്ക്.... എന്നെ കുറിച്ച് അവർ എഴുതിയ കമന്റ് നോക്കൂ... എന്നൊക്കെ പറഞ്ഞാൽ അതിനും അമാലിന് മറുപടി ഉണ്ടാവും. സത്യം എന്താണെന്ന് എനിക്ക് മാത്രമല്ലേ അറിയൂ. അവരെല്ലാം നിങ്ങളെ ശരിക്കും അറിയുകയാണെങ്കിൽ ഒറ്റ ആരാധികമാരും ഉണ്ടാവില്ല. ഞാൻ മാത്രമേ ഉണ്ടാവൂന്ന്. ആര് എന്ത് പറഞ്ഞാലും ഞാനെന്താണെന്ന് അമാൽ മനസിലാക്കും. മറ്റുള്ളവർ കാണുന്നത് എന്റെ നല്ല വശങ്ങൾ മാത്രമാണ്. യഥാർത്ഥ ജീവിതത്തിൽ ഞാൻ അതിന്റെ നേരെ ഓപ്പോസിറ്റാണ് എന്നതൊക്കെ അമാലിന് മാത്രം അറിയുന്ന കാര്യമാണ്' ദുൽഖർ പറയുന്നു.\nDulquer salman's gift to minnal murali tovino | FilmiBeat Malayalam\nവിവാഹ വാർഷികം ആഘോഷിക്കാൻ രാജസ്ഥാനിൽ പോയപ്പോൾ പകർത്തിയ ഭാര്യ അമാലിനൊപ്പമുള്ള വീഡിയോ പങ്കുവെച്ചിരിക്കുകയാണ് ദുൽഖർ സൽമാൻ ഇപ്പോൾ. രാജസ്ഥാനിലെ പൈതൃക കേന്ദ്രങ്ങളിൽ അമാലിനൊപ്പം സന്ദർശിച്ച വീഡിയോ ആണ് ദുൽഖർ ഇൻസ്റ്റഗ്രാമിൽ പങ്കുവെച്ചത്. 'നമ്മൾ ജീവിക്കുന്ന കാലങ്ങൾ, സംസ്ഥാനങ്ങളെ രാജ്യങ്ങളെപ്പോലെയാക്കുന്നു. സുഹൃത്തുക്കൾ ശത്രുക്കളെപ്പോലെ തോന്നുന്നു. കഴിഞ്ഞ മാസം കഴിഞ്ഞ വർഷം പോലെ തോന്നുന്നു. ഏർ...വേണ്ട അവസാനവരി മായ്ക്കട്ടെ' എന്നാണ് വീഡിയോ പങ്കുവെച്ചുകൊണ്ട് ദുൽഖർ കുറിച്ച‌ത്. കഴിഞ്ഞ ഡിസംബർ 21നായിരുന്നു ഇരുവരുടെയും പത്താം വിവാഹവാർഷികം. ജീവിതമെന്നത് പായ്ക്കപ്പലിലെ ഒന്നിച്ചുള്ള യാത്രപോലെയാണെന്ന് അമാലിന് വിവാഹ വാർഷികം ആശംസിച്ച് ദുൽഖർ കുറിച്ചത്. അമാലിനൊപ്പമുള്ള വീഡിയോ വളരെ പെട്ടന്നാണ് വൈറലായത്. നടി നസ്രിയ അടക്കമുള്ളവർ ദുൽഖറിന്റേയും അമാലിന്റേയും വീഡിയോയ്ക്ക് കമന്റുമായി എത്തിയിരുന്നു.\n'മലയാളം ചാനൽ ഷോകളിൽ പ്രത്യക്ഷപ്പെടാത്ത താരപുത്രൻ തമിഴിൽ കസറുന്നു'; വൈറലായി ദുൽഖറിന്റെ വീഡിയോ!\n'അജിത്ത് സാറിനെ കാണുമ്പോൾ കൊതിയാകും, ഞാനും റൈഡ് പോകാൻ ബൈക്ക് വാങ്ങിവെച്ചു, ഇതുവരെ നടന്നില്ല'; ദുൽഖർ!\nകഥപോലും കേള്‍ക്കാതെ തന്റെ ചിത്രം നിർമ്മിക്കാമെന്ന് ദുൽഖർ പറഞ്ഞു, കാരണം വെളിപ്പെടുത്തി സൈജു കുറുപ്പ്\nRead more about: dulquer salman\nactor Dulquer Salman shared video of his trip to Rajasthan with wife Amaal goes viral\nStory first published: Monday, January 17, 2022, 18:55 [IST]


പാവക്കൂത്ത് - Golden Vein Magazine\nഉടലുകളുടെ ചലനപ്രക്രിയയിൽ നിന്ന് ഭാഷയുണ്ടാവുന്ന അതിമനോഹരമായ ഒരു കലാരൂപമാണ് പാവക്കൂത്ത്. ദ്യശ്യബോധത്തിൽ നിന്ന് പതുക്കെ നമ്മുടെ ശൈശവ സ്മരണകളെ പുതുക്കി ക്കൊണ്ടുവരുന്ന പാവകൾ വളരെ ഗൗരവമുള്ള വിഷയങ്ങൾ നമ്മെ പഠിപ്പിക്കുന്നു. കേരളീയ ജീവിതത്തിൽ ഇത്തരം ദൃശ്യകലാരൂപങ്ങൾക്കുള്ള പ്രാധാന്യം ചെറുതൊന്നുമല്ല. എന്നാൽ, അത്ര വലിയ പ്രാധാന്യത്തോടെ ഇത്തരം കലാരൂപങ്ങളുടെ നൈതികത തിരിച്ചറിയാനോ,വളർത്തിയെടുക്കാനോ മുന്നോട്ടു വരുന്ന കലാകാരൻമാർ ഇന്ന് കേരളത്തിൽ കുറവാണ്. എന്നാൽ ഏത് വസ്തുവിനെയും പാവകളാക്കി മാറ്റാം എന്ന് വിശ്വസിക്കുന്ന അജിത്കുമാർ ആയഞ്ചേരി ഈ രംഗത്ത് പുതിയൊരു അന്വേഷണത്തിന് തുടക്കം കുറിച്ച അധ്യാപകനും ഗവേഷകനുമാണ്. 2000- ൽ കോഴിക്കോട് നാട്യദർശന എന്ന പേരിൽ ഒരു പാവകളി തിയേറ്ററിന് രൂപം നൽകി കേരളത്തിന്റെ സാംസ്കാരികപാരമ്പര്യത്തെ സംരക്ഷിക്കുന്നു. ഇന്ത്യയിൽ പാവകളി തിയേറ്റർ രംഗത്ത് പുതിയൊരു കാൽവെയ്പ്പാണ് നാട്യദർശന. ഇന്ത്യയിലും ഇന്ത്യക്കു പുറത്തും പാവക്കൂത്ത് അവതരിപ്പിച്ച് വരുന്ന അജിത്കുമാർ ഒരു ഗവേഷകന്റെ ഉൾക്കാഴ്ചയും അർപ്പണബോധവും കൈമുതലാക്കിയ യുവാവാണ്. കുട്ടികൾക്കുവേണ്ടി നിരവധി വർക്ക്ഷോപ്പുകൾ നടത്തിയ അനുഭവ ത്തിൽ നിന്ന് അദ്ദേഹം പറയുന്നു :\n“കുട്ടികൾ തന്നെ അവരുടെ പരിസരത്ത് നിന്ന് കണ്ടെത്തുന്ന വസ്തുക്കൾ പാവയാക്കി മാറ്റുമ്പോൾ ക്രിയേറ്റിവിറ്റി കൂടുതലാണ് ‘ എന്ന്. പാവകളി നമ്മുടെ കരിക്കുലത്തിന്റെ ഭാഗമായി തീരേണ്ടതിന്റെ ആവശ്യകതയെ അദ്ദേഹം എടുത്തു പറയുന്നു. ഒരുപാടു സാധ്യതകളുള്ള ഒരു കലാരൂപമത്രെ പാവ ത്ത്. പാവകളി തിയേറ്റർ രംഗത്ത് കേരള ത്തിൽ ഇന്ന് ഏറ്റവും ശ്രദ്ധിക്കപ്പെടുന്ന ഒരു കലാകാരനും കോ- ഓർഡിനേറ്ററുമാണ് നുജിത്കുമാർ ആയഞ്ചേരി. പരമ്പരാഗത ശൈലിയിൽ തോൽപാവക്കുത്ത് അവതരിപ്പിച്ചു വരുന്ന ഒരു കുടുംബത്തിന്റെ ചരിത്രമാണ് രാമചന്ദ്രപുലവർ പറഞ്ഞു തുടങ്ങുന്നത്, കേരളത്തിൽ ക്ഷേത്ര കലകളിൽ ഒഴിച്ചുകൂടാനാവാത്ത ഒരിനമെന്ന നില യിൽ ഇന്ന് തെക്കൻ കേരളത്തിൽ തോൽപ്പാവക്കൂത്ത് അരങ്ങേറി വരുന്നു. ജനുവരി മുതൽ മെയ് വരെ ഭഗവതിക്ഷേ ത്രങ്ങളിൽ നടന്ന് വരുന്ന ഈ വേദിയെ കൂത്തുമാടം എന്ന് വിളിക്കുന്നു. രാത്രി 10 മണി മുതൽ തുടർച്ചയായി അവതരിപ്പിച്ചു വരുന്ന ഈ ക്ഷേത്രകലാരൂപം ഗുരു കൃഷ്ണമൂർത്തി പുലവരുടെ അർപ്പണ ബോധത്തിന്റെ പ്രസ്ഥാനമായി കണക്കാക്കപ്പെടുന്നു. 1979, 80, 85 വർഷങ്ങളിൽ കൃഷ്ണ മൂർത്തി പുലവർ ദേശീയ അവാർഡിന് അർഹനായി. ഈ പാരമ്പര്യത്തെ പിന്തുടർന്നു കൊണ്ടാണ് ശ്രീ രാമചന്ദ്ര പുലവർ പാവക്കുത്ത് പ്രസ്ഥാനത്തിന്റെ അമരക്കാരനായി കേരളത്തിൽ ശ്രദ്ധിക്കപ്പെടുന്നത്.ഷൊർണ്ണൂരിൽ നിന്ന് ഏകദേശം ഏഴു കിലോമീറ്റർ മാത്രം അകലെ കവളപ്പാറയിൽ താമസിക്കുന്ന രാമചന്ദ്രപുലവർ ശൈവവെള്ളാളർ കമ്മ്യൂണിറ്റിയിലാണ് ജനിച്ചത്.പൂർവ്വികർ കൂനത്തറക്കാരായിരുന്നുവത്രെ. തമിഴ് സാഹിത്യത്തിലെ കമ്പരാമായണമാണ് തങ്ങളുടെ പ്രചോദനമെന്ന് രാമചന്ദ്ര പുലവർ വിശ്വസിക്കുന്നു. ഇന്ത്യയിൽ പാവകളിയുടെ ചരിത്രം പരിശോധിക്കുമ്പോൾ ഏകദേശം 2000 വർഷത്തെ ചരിത്ര സത്യങ്ങളുണ്ടെന്ന് രാമചന്ദപുലവർ അവകാശപ്പെടുന്നു. ഐതിഹ്യങ്ങളിൽ നിന്നുള്ള വാങ്മയ മാണ് ഈ കലകളുടെ സ്രോതസ്സെന്ന് രാമ ചന്ദ്രപുലവർ പറയുന്നു. മിക്കതും പുരാണങ്ങളെ കേന്ദ്രീകരിച്ച ആശയങ്ങ ളത്രെ. ഇതൊരു ക്ഷേത്ര കലാരൂപമെന്ന നിലയിൽ വളർന്നതാണെന്ന് അദ്ദേഹം അവകാശപ്പെടുന്നു. കുട്ടികളുടെ ബുദ്ധിവികാസത്തെ പ്രചോദിപ്പിക്കുന്നതിൽ പാവക്കുത്തിന് പ്രധാന പങ്കുവഹിക്കാൻ പറ്റുമെന്ന് രാമചന്ദ്ര പുലവർ വിശ്വസിക്കുന്നു.\nപാവക്കൂത്തിനെ പ്രധാനമായും നാലായി തരം തിരിക്കാം. നൂൽപാവക്കൂത്ത്, നിഴൽപാവക്കൂത്ത് , കയ്യുറ പാവക്കൂത്ത്, റോഡ് പാവക്കൂത്ത്. അവയിൽ പ്രധാനമെന്ന് വിളിക്കപ്പെടുന്ന നിഴൽപാവക്കൂത്ത് ഒറീസ്സയിൽ രാവണച്ഛായ എന്നും ആന്ധയിൽ തോൽ ബൊമ്മലാട്ടം എന്നും കർണ്ണാടകയിൽ തോല് ഗോമ്പലാട്ടം എന്നും തമിഴ്നാട്ടിൽ പാവക്കൂത്ത് എന്നും കേരളത്തിൽ തോൽപാവക്കൂത്ത് എന്നും അറിയ പ്പെടുന്നു. കേരളത്തിന് നിഴൽനാടകത്തിന് പരമ്പരാഗതമായ കൂത്തുമാടമുണ്ട്. ഇരു പത്തൊന്ന് വിളക്കുവെച്ച് നടത്തുന്ന ചടങ്ങുകൾ. നാളികേരം ഉടച്ച് തിരിവെച്ച് അനു ഷ്ഠാനങ്ങളോടെ കൂത്ത് അരങ്ങേറുന്നു. പണ്ഡിതനും പാമരനും കാണാനിഷ്ടപ്പെ ടുന്ന തോൽപാവക്കൂത്തും, നിഴൽപാവ ക്കുത്തും തെക്കൻ കേരളത്തിന്റെ കലാ സമ്പ്രദായങ്ങളിൽ ഒഴിച്ചുകൂടാനാവാത്ത ഒന്നാണത്രെ. 1979 നവംബറിൽ 55 രാജ്യങ്ങൾ പങ്കെടുത്ത വേൾഡ് ഇന്റർനാഷണൽ ഫെസ്റ്റിവൽ സോവിയറ്റ് റഷ്യയിലെ താഷ്കന്റിൽ വെച്ച് നട ന്നപ്പോൾ കേരളത്തിൽ നിന്ന് ക്യഷ്ണൻകുട്ടി പുലവരുടേയും രാമചന്ദ്ര പുലവരുടേയും പങ്കാളിത്തമുണ്ടായിരുന്നു.\nകുട്ടികളുടെ സാമൂഹ്യപ്രശ്നങ്ങളായ ബാലവേല, വേശ്യാവൃത്തി, ലഹരിവിൽപ്പന എന്നിങ്ങനെയുള്ള ചൂഷണങ്ങൾക്കെതിരെ പോരാടിക്കൊണ്ടിരുന്ന സാമൂഹ്യ പ്ര വർത്തക മീനാനായക്, ഇന്ന് ഇന്ത്യയിൽ ഏറ്റവും അറിയപ്പെടുന്ന ഒരു പാവനിർമ്മാണ തിയേറ്റർ പ്രവർത്തകയാണ്. ഒരു ഡിസൈനറും അഭിനേത്രിയുമായ മീനാനായക്കിന് പാവനിർമ്മാണ പ്രവർത്തനവുമായി ബന്ധപ്പെട്ട് ഇന്ത്യാ ഗവൺമെന്റിന്റെ ദേശീയ ബഹുമതി ലഭിച്ചു. ജപ്പാൻ് ഫൗണ്ടേഷൻ ഫെലോഷിപ്പ് നേടിയ മീനാനായക് ഇന്ത്യയിലെ മാനവ വിഭവശേഷി മന്ത്രാലയത്തിന്റെ കീഴിലുള്ള സാംസ്കാരിക വിഭാഗത്തിലെ മുതിർന്ന ഒരാളും കുടിയാണ്. ഫ്രാൻസ്, റിപ്പബ്ലിക്ക് ഗിക്ക്, ജപ്പാൻ,യു കെ, ശ്രീലങ്ക എന്നിവിടങ്ങളിൽ വെച്ച് നടന്ന ദേശീയവും അന്തർദേശീയവുമായ സെമിനാറുകളിൽ ഇന്ത്യയെ പ്രതിനിധീകരിച്ചുകൊണ്ട് ഗവേഷണ പ്രബന്ധങ്ങൾ അവതരിപ്പിച്ച മീനാനായ ക്കിന്റെ എറ്റവും പ്രശസ്തമായ രചന ‘കൽസൂത്രി’യാണ്. കുട്ടികളുടെ പ്രശ്നങ്ങളെ ആധാരമാക്കിയുള്ള ബോധവൽക്കരണമാണ് കൽസൂത്രിയിലൂടെ ചിത്രീകരിക്കപ്പെടുന്നത്. മീനാനായക്കുമായി സി. ശ്രദ്ധയും എൻ. സി.അമലും നടത്തിയ അഭിമുഖത്തിൽ നിന്ന്.\nനിങ്ങൾ എങ്ങനെയാണ് പവനിർമ്മാണ രംഗത്ത് എത്തിപ്പെടുന്നത് ?\nഒരു സാമൂഹ്യ പ്രവർത്തക എന്ന നിലയിലാണ്\nആദ്യം ഞാൻ അറിയപ്പെട്ടത്. എന്നാൽ പത്ത് വർഷങ്ങൾക്ക് മുമ്പ് യാദൃശ്ചികമായി എനിക്ക് ഈ മേഖലയെ പരിചയപ്പെടാൻ സാധിച്ചു. പാവകളെപ്പറ്റി പഠിച്ചു. പാവകൾ പ്രധാനമായും രണ്ടു വിധത്തിലുണ്ട്.പരമ്പരാഗതവും ആധുനികവും പരമ്പരാഗതമായ പാവനിർമ്മിതിയെ മനസ്സിലാക്കിക്കൊണ്ടാണ് ഞാൻ ഈ രംഗത്ത് എത്തുന്നത്. എന്നാൽ ഞാൻ ഏറ്റവും കൂടുതൽ ആവിഷ്ക്കരിക്കാൻ ശ്രമിച്ചത് ആധുനികമായ രീതിയാണ്.നിഴൽ പാവക്കൂത്തിൽ പരമ്പരാഗതമായ രീതി ഞാൻ അത്ര ഇഷ്ടപ്പെടുന്നില്ല.\nപരമ്പരാഗത പാവക്കൂത്തും ആധുനിക പാവക്കൂത്തും തമ്മിലുള്ള വ്യത്യാസം?\nപരമ്പരാഗത പാവക്കൂത്തിൽ പ്രധാനമായും കണ്ടു വരുന്നത് സ്റ്റീരിയോ ടൈപ്പ് കഥാപാത്രങ്ങളെയാണ്. രാമായണം, മഹാഭാരതം പോലുള്ള ഇതിഹാസപുരാണങ്ങളിലെ നായിക നായകന്മാരുടെ പ്രത്യേകതകളാണ് പരമ്പരാഗത പാവക്കൂത്തിൽ കണ്ടു വരുന്നത്. രാമൻ, സീത, രാവണൻ, ഹനുമാൻ…. അവരുപയോഗിക്കുന്ന ആഭരണങ്ങൾ….. അലങ്കാര വസ്തുക്കൾ…എന്നിവയുടെയെല്ലാം അനുകരണീയരൂപം.\nഎന്നാൽ എന്റെ രീതി ഇതിൽ നിന്നും തികച്ചും വ്യത്യസ്തമാണ്. എന്റെ രീതി ആ നിക്കാണ്. എന്റെ കഥാപാത്രങ്ങളെ ഞാൻ നിലവിലുള്ള സമൂഹത്തിൽ നിന്ന് എടുത്തതാണ്. അവർക്ക് ആഭരണങ്ങൾ കുറവാണ് വേഷ വിധാനങ്ങൾ കുറവാണ്, പ്രമേയങ്ങൾ തികച്ചും വ്യത്യസ്തമാണ്. കഥാപാത്രങ്ങൾക്ക് സാമൂഹ്യ പ്രതിബദ്ധതയുണ്ട്. അവർ ജീവി ക്കുന്ന കഥാപാത്രങ്ങളാണ്.\nരൂപത്തിലും ഭാവത്തിലും ആധുനികമായ പാവക്കൂത്ത് പാരമ്പര്യ പാവക്കൂത്തിൽ നിന്നും വളരെ വ്യത്യസ്തമാണ്. പാരമ്പര്യ പാവക്കൂത്ത് അനുഷ്ഠാനങ്ങളുമായുള്ള ബന്ധം കുറവാണ്. അവ പ്രധാനമായൂം സാമൂഹ്യമായ വിഷയങ്ങളാണ് കൈകാര്യം ചെയ്യുന്നത്.\nപാവനിർമ്മിതയിൽ അടിസ്ഥാന പരമായി എന്റെ ആശയങ്ങൾ കുട്ടികളെ മുൻനിർത്തിയാണ്. കുട്ടികളെ സംബന്ധിക്കുന്ന സാമൂഹ്യപ്രശ്നങ്ങളാണ് എന്റെ അടിസ്ഥാന ഘടകം. കുട്ടികളെ ഉപദ്രവിക്കുന്ന സംഭവങ്ങളെ സൂചിപ്പിക്കാൻ ഞാൻ പാവക്കൂത്ത് ഉപായാഗിച്ചു വരുന്നു. പ്രത്യേകിച്ച് നിഴൽപ്പാവകളെ.\nഎന്തൊക്കെ പ്രശ്നങ്ങളാണ് താങ്കൾ ഇതിലുടെ മുന്നോട്ടു വെയ്ക്കുന്നത്?\nകുട്ടികളെ ദത്തെടുക്കൽ, ബാലവേല, ബാലവേശ്യാവ്യത്തി, ലൈംഗികചൂഷണം, ഭിക്ഷയെടുക്കൽ,….എന്നിങ്ങനെയുള്ള കുട്ടികളുടെ പ്രശ്നങ്ങളാണ് ഞാൻ പറയാൻ ശ്രമിച്ചത്. ഈ പ്രശ്നത്തെ കുറിച്ച് സാധാരണക്കാരെ ബോധവാൻമാരാക്കുക എന്നതാണ് എന്റെ ലക്ഷ്യം.\nഇത്തരം പ്രശ്നങ്ങൾ സൂചിപ്പിക്കാൻ ഏത് തരം പാവകളെയാണ് താങ്കൾ ഉപയോഗിക്കുന്നത്?\nനിഴൽ പാവകളെയാണ് ഞാൻ കൂടുത ലായി ഉപയോഗിക്കുന്നത്. അതിൽ ലൈഫ് സൈസ് പാവകളെയാണ് ആളുകൾക്കേറെയിഷ്ടം. ഞാൻ പാവകൾ നിർമ്മിച്ചല്ല കഥകളു ണ്ടാക്കുന്നത്. കഥകളെ മുൻനിർത്തിയാണ് പാവകൾ ഉണ്ടാക്കുന്നത്. ആദ്യം എന്റെ മനസ്സിൽ വിഷയങ്ങളുടെ സന്ദേശമാണ് ഉടലെ ടുക്കുന്നത്. പിന്നീടാണ് നിഴൽപാവകൾ വേണോ, ലൈഫ് സൈസ് പാവകൾ വേണോ എന്ന് തീരുമാനിക്കുന്നത്. ഉദാഹരണമായി പറയുമ്പോൾ …. ലൈംഗിക ചൂഷണമാണെങ്കിൽ – അതേ രൂപത്തിൽ നേരിട്ടല്ല കഥകളെ അവതരിപ്പിക്കുക. ചില സൂചനകളാണ് പറഞ്ഞു തുടങ്ങുക. ഇതിന് നിഴൽപാവകളെയാണ് ഞാൻ ഉപയോഗിക്കുന്നത്.\nകുട്ടികളെ ഉപയോഗിച്ചുള്ള ലഹരി വിപ ണനമാണെങ്കിൽ വലിയ ലൈഫ്സൈസ് ( മനുഷ്യരുടെ അത്ര തന്നെ വലിപ്പത്തിലുള്ളവ ) പാവകളെയാണ് ഞാൻ തിരഞ്ഞെടുക്കുന്നത്. അതിന്റെ ക്രൂരതയെ കൂടുതലായി ധ്വനിപ്പിക്കാൻ വേണ്ടിയാണ്.\nകുട്ടികൾക്കിഷ്ടപ്പെടുന്ന കഥകൾ ഏ താണ്? കുട്ടികൾക്ക് വേണ്ടി ഏതൊക്കെ കഥകളാണ് സ്വീകരിച്ചു വരുന്നത്?\nപഞ്ചതന്ത്രം കഥകൾ കുട്ടികൾക്ക് ഇഷ്ടമാണ്.നാടോടി പാരമ്പര്യമുള്ള കഥകളും ഒരുപോലെ കുട്ടികൾ ഇഷ്ട പ്പെടുന്നു.\nപാവകൾ ഉണ്ടാക്കുന്ന രീതി ഒന്നു വിശ ദീകരിക്കാമോ?\nപാരമ്പര്യമായി മൃഗത്തോലുകൾ കൊണ്ടാണ് പാവകൾ നിർമ്മിക്കുന്നത്. മാൻ, ആട്, പോത്ത് എന്നിവയുടെ തോലുകൾ … മാൻ തോലുകൾ കൊ ണ്ടുണ്ടാക്കുന്ന പാവകൾ നല്ല കഥാപാത്രങ്ങളെ അവതരിപ്പിക്കാനും പോത്തിൻ തോലുകൾ കൊണ്ടുണ്ടാ ക്കുന്ന പാവകൾ മോശം കഥാപാത്രങ്ങളെ അവതരിപ്പിക്കാനുമാണ് ഉപയോഗിച്ചുവരുന്നത്. ഇപ്പോൾ മാൻ തോലുകളുടെ ലഭ്യത കുറവായതുകൊണ്ട് പകരം ആടി ൻതോൽ ഉപയോഗിച്ചുവരുന്നു.\nആദ്യം തോലുകൾ പുഴുങ്ങുന്നു. പിന്നീട് രോമങ്ങളെല്ലാം പിഴുത് മാറ്റി, ഉണക്കി കഠിനവും സുതാര്യവുമാക്കുന്നു. പിന്നെ ആവശ്യാനുസരണം ചിത്രങ്ങളും നിറങ്ങളും ഉപയോഗിച്ച് രൂപകല്പന ചെയ്യുന്നു.നല്ല തോലിന്റെ ദൗർലഭ്യം കാരണം ഇപ്പോൾ പ്ലാസ്റ്റിക് പേപ്പറിൽ ചിത്രങ്ങൾ വരച്ച് രൂപകല്പന ചെയ്യുന്ന കച്ചവട തന്ത്രങ്ങളാണ് കടന്നുവരുന്നത്.\nപുതിയ സാങ്കേതിക വിദ്യയുടെ വികാസം കാരണം ഇത്തരം കലാരൂപങ്ങൾക്ക് വേണ്ടത്ര പ്രചാരം കിട്ടാതെ പോകുന്നു. എന്തായാലും, ഇത്തരം കലാരൂപങ്ങൾ നിങ്ങൾഎങ്ങനെപ്രയോജനപ്പെടുത്തുന്നു\nപാരമ്പര്യ രീതിയിൽ പാവക്കൂത്ത് അവത രിപ്പിച്ചു വരുന്ന ഒരു കലാകാരനാണ് സിന്റേചിദംബരറാവു. ആന്ധ്രപ്രദേശ്കാരനായ ഇദ്ദേഹം ആര്യമാരതി എന്ന സമുദായത്തിൽ പിറന്നു. വർഷങ്ങൾക്കു മുമ്പ് മഹാരാഷ്ട്രയിൽ നിന്ന് ആന്ധ്രയിലെ നിമ്മലകുണ്ട് ഗ്രാമത്തിലേക്ക് കുടിയേറി പാർക്കുകയായിരുന്നു ഇദ്ദേഹത്തിന്റെ പൂർവ്വികർ. പിതാവ് നാരായനപ്പയിൽ നിന്ന് പാവക്കൂത്തിന്റെ ബാലപാഠങ്ങൾ പഠിച്ച ചിദംബരറാവു.തന്റെ മുഴുവൻ സ വമയവും തോൽപ്പാവ നിർമ്മാണത്തിലേക്ക് തിരിച്ചുവിട്ടു. ഈ മേഖലയിൽ ഇന്ന് ഇന്ത്യയിൽ അറിയപ്പെടുന്ന ഒരു വലിയ കലാകാര നാണ് ചിദംബരറാവു. അർപ്പണബോധവും കഠിനാധ്വാനവും കൈമുതലാക്കിയ ചിദംബര റാവുവിന് രാഷ്ട്രപതിയിൽ നിന്ന് 2003 – ൽ ദേശീയ അവാർഡ് ഏറ്റുവാങ്ങുവാൻ ഭാഗ്യമു ണ്ടായി.


ബംഗളൂരു മയക്കുമരുന്ന് കേസ്; ബിനീഷിന് ക്ലീൻ ചിറ്റില്ലെന്ന് ഇഡി; ആവശ്യമെങ്കിൽ വീണ്ടും വിളിപ്പിക്കും | Metro Journal Online\nബംഗളൂരു മയക്കുമരുന്ന് കേസ്; ബിനീഷിന് ക്ലീൻ ചിറ്റില്ലെന്ന് ഇഡി; ആവശ്യമെങ്കിൽ വീണ്ടും വിളിപ്പിക്കും\nബംഗളൂരു മയക്കുമരുന്ന് കേസിൽ ബിനീഷ് കോടിയേരിക്ക് ക്ലീൻ ചിറ്റ് നൽകിയിട്ടില്ലെന്ന് എൻഫോഴ്‌സ്‌മെന്റ് ഡയറക്ടറേറ്റ്. ആവശ്യമെങ്കിൽ ബിനീഷിനെ വീണ്ടും ചോദ്യം ചെയ്യാൻ വിളിപ്പിക്കുമെന്നും ഇഡി അറിയിച്ചു. ഇന്നലെ ആറ് മണിക്കൂർ ചോദ്യം ചെയ്ത ശേഷം ബിനീഷിനെ വിട്ടയച്ചിരുന്നു\nബിനീഷ് ഇന്ന് വൈകുന്നേരം ബംഗളൂരുവിൽ നിന്ന് തിരിക്കും. മുഹമ്മദ് അനൂപിന്റെ മയക്കുമരുന്ന് ഇടപാടുകളെ കുറിച്ച് തനിക്കറിയില്ലായിരുന്നുവെന്ന് ബിനീഷ് അന്വേഷ സംഘത്തെ അറിയിച്ചു. സാമ്പത്തികമായി അനൂപിനെ സഹായിച്ചിട്ടുണ്ട്. ആറ് ലക്ഷം രൂപയാണ് നൽകിയതെന്നും ബിനീഷ് പറഞ്ഞു\nമുഹമ്മദ് അനൂപിന്റെ അക്കൗണ്ടിലേക്ക് 70 ലക്ഷം രൂപ എത്തിയതായി ഇഡി കണ്ടെത്തിയിരുന്നു. ഇതിൽ ബിനീഷിന്റെ പങ്കിനെക്കുറിച്ചായിരുന്നു ചോദ്യം. വ്യാപാര ആവശ്യത്തിനായാണ് താൻ ആറ് ലക്ഷം രൂപ നൽകിയതെന്ന് ബിനീഷ് പറഞ്ഞു.\n← ഹാത്രാസ് സംഭവം: എസ് ഐ ടി അന്തിമ റിപ്പോർട്ട് ഇന്ന് നൽകില്ല; പത്ത് ദിവസം സമയം നീട്ടി നൽകി\nസ്വര്‍ണക്കടത്ത് കേസില് എന്‍ഫോഴ്‌സ്‌മെന്റ് പ്രാഥമിക കുറ്റപത്രം സമര്‍പ്പിച്ചു →


നീലഗിരി: രതിവിജ്ഞാനം, അധ്യായം-6 : ആര്‍ത്തവവും ലൈംഗികജീവിതവും (തുടർച്ച )\nരതിവിജ്ഞാനം, അധ്യായം-6 : ആര്‍ത്തവവും ലൈംഗികജീവിതവും (തുടർച്ച )\nആര്‍ത്തവ രക്തത്തിനു ദിവ്യത്വം കല്‍പ്പിച്ചിരുന്ന ആചാരങ്ങള് വിരളമായെങ്കിലും നമ്മുടെ നാട്ടിലും കാണപ്പെടുന്നുണ്ട്. കേരളത്തിലെ ചില ദേവീക്ഷേത്രങ്ങളില് ദേവി പുറത്തായിരിക്കുന്ന ദിവസങ്ങളില് പ്രത്യേക പൂജകളും മറ്റും നടത്തുന്ന പതിവ് നിലനില്‍ക്കുന്നുണ്ട്. കൊടുങ്ങല്ലൂര് ഭരണിപ്പാട്ടിലും തോറ്റം പാട്ടുകളിലും ഋതുമതിയായ ദേവിയെ വര്‍ണ്ണിച്ചിരിക്കുന്നതു കാണാം. ചെങ്ങന്നൂര് ക്ഷേത്രത്തിലെ ദേവി രജസ്വലയാകുമെന്നും ദേവിയുടെ രക്തം പുരണ്ട വസ്ത്രം വീടുകളില് സൂക്ഷിക്കുന്നത് ശ്രേയസ്‌കരമാണെന്നും ഒരു വിശ്വാസം നിലനില്‍ക്കുന്നുണ്ട്. ആര്‍ത്തവവതിയായ സ്ത്രീ കുളിക്കരുതെന്ന മിഥ്യാധാരണ വച്ചുപുലര്‍ത്തുന്നവരെ ഇക്കാലത്തും കാണാം.\nദേവിയുടെ ആര്‍ത്തവരക്തമാണ് ഗന്ധകവും അഭ്രവുമായിത്തീര്‍ന്നതെന്നാണ് ഐതിഹ്യം. അതുകൊണ്ടാണത്രേ അവയ്ക്ക് ഔഷധഗുണമുണ്ടായത്. ആര്‍ത്തവരക്തത്തിന് അതിഭൗതിക ശക്തിയുണ്ടെന്ന വിശ്വാസത്താല് ആഭിചാരക്രിയകളിലും മന്ത്രതന്ത്രങ്ങളിലും മറ്റും അത് ഉപയോഗിച്ചുപോന്നു. സ്ത്രീബീജം തന്നെയാണ് ആര്‍ത്തവരക്തമെന്ന വിശ്വാസവും നിലനിന്നിരുന്നു. ഈ രക്തം ശുക്ലവുമായി ചേര്‍ന്നാണ് ശിശു ജനിക്കുന്നതെന്ന വിശ്വാസം മൂലമാണ് സ്ത്രീബീജത്തെ പ്രാചീനകാലത്ത് രജസ്, രക്തം എന്നിങ്ങനെ വിളിച്ചുപോന്നത്.\nഎന്താണ് ആര്‍ത്തവം ?\nപ്രത്യുല്പാദനക്ഷമയായ ഒരു സ്ത്രീയുടെ ഗര്‍ഭാശയത്തില് നിന്നും പ്രതിമാസമെന്നോണം യോനീമുഖേന നിര്‍ഗമിക്കുന്ന രക്തസ്രാവത്തെയാണ് ആര്‍ത്തവം എന്നുവിളിക്കുന്നത്. ഒരു സ്ത്രീയില് ഗര്‍ഭധാരണം നടക്കുന്ന ഏകദേശ കാലയളവായ പന്ത്രണ്ടുമുതല് നാല്‍പ്പത്തിയെട്ടു വയസ്സുവരെ ഈ ശാരീരികപ്രതിഭാസം കാണപ്പെടുന്നു. തീണ്ടാരി, പുറത്താകുക, മാസക്കുളി, മാസമുറ, വയസ്സറിയിക്കുക എന്നിങ്ങനെ പല ഗ്രാമ്യപദങ്ങളാലും ഇത് അറിയപ്പെടുന്നു. സാഹിത്യഭാഷയില് രജസ്വല, പുഷ്പിണി, ഋതുമതി എന്നൊക്കെയാണ് ആര്‍ത്തവതിയായ സ്ത്രിയെ വിശേഷിപ്പിക്കുന്നത്. , സ്ത്രീയുടെ പ്രതിമാസ ശാരീരിക ചക്രത്തിലെ പ്രത്യുല്പാദനക്ഷമമായ കാലമായതിനാലാണ് ആര്‍ത്തവതിയായ സ്ത്രീയെ പുഷ്പിണി എന്നും ഋതുമതി എന്നും വിളിക്കുവാന് കാരണം. ഇംഗ്ലീഷില് പീരിഡ് (Period) , മെന്‍സസ്(Menses) , മന്തിലീസ് (The Monthlies), ദി കഴ്‌സ (The Curse), മെന്‍സ്ട്രുവേഷന് (Menstruation), , എന്നൊക്കെയാണ് ആര്‍ത്തവത്തെ വിശേഷിപ്പിക്കുന്നത്.\nകൗമാരപ്രായത്തോടെ ഒരു പെണ്‍കുട്ടി ഋതുമതിയായിത്തീരുന്നുവെങ്കിലും ക്ലിപ്തമായി ഏത്\nവയസ്സിലാണ് അത് സംഭവിക്കുന്നതെന്ന് പറയാനാവില്ല. പ്രഥമാര്‍ത്തവം യൗവ്വനയുക്തയായിത്തീരുന്നതിന്റെ ആദ്യലക്ഷണമാണ്. അത് എത്രാമത്തെ വയസ്സില് സംഭവിക്കുമെന്നത് പെണ്‍കുട്ടിയുടെ ശാരീരികമായ പ്രത്യേകതകളെ ആശ്രയിച്ചിരിക്കുന്നു. പത്തുവയസ്സിനും പതിനാലുവയസ്സിനും മധ്യേ പെണ്‍കുട്ടികള് രജസ്വലയാകുന്നതായാണ് പരക്കേ കണ്ടുവരുന്ന പ്രവണത. എങ്കിലും ആറുവയസ്സിനും പതിനെട്ടു വയസ്സിനും ഇടയ്ക്ക് എപ്പോള് വേണമെങ്കിലും ഒരു പെണ്‍കുട്ടി ഋതുമതിയാകാം. ഇക്കാലത്ത് കൊഴുപ്പും ഊര്‍ജ്ജവും കലര്‍ന്ന ഭക്ഷണം അധികമായി കഴിക്കുന്നതിനാലാവാം കുട്ടികള് നേരത്തേതന്നെ പുഷ്പിണികളാകുന്നത്.\nകുട്ടികള് നേരത്തേ പുഷ്പിണികളാകുന്നതുപോലെ പുഷ്പിണികളാകാന് വൈകുന്നതും മാതാപിതാക്കളെ പരിഭ്രാന്തരാക്കാറുണ്ട്. ആര്‍ത്തവം വൈകുകയാണെങ്കില് ഒരു ഡോക്ടറെക്കണ്ട് പരിശോധന നടത്തുകയാണ് വേണ്ടത്. അന്തഃസ്രാവ ഗ്രന്ഥികളുടെ പ്രവര്‍ത്തന വൈകല്യം മൂലമാണ് ആര്‍ത്തവ വിളംബമുണ്ടാകുന്നതെങ്കില് ഹോര്‍മോണ് ചികിത്സ ആവശ്യമായി വരാം. മുറിവൈദ്യം ആര്‍ത്തവകാല താമസത്തിന്റെ കാര്യത്തിലും അപകടകരമാണെന്ന വസ്തുത രക്ഷിതാക്കള് പ്രത്യേകം ശ്രദ്ധിക്കേണ്ടതുണ്ട്.\nസ്ത്രീ ശരീരത്തില് ചാക്രികമായി അരങ്ങേറുന്ന ഒട്ടേറെ സങ്കീര്‍ണ്ണ പ്രക്രിയകളുടെ പരിസമാപ്തി കുറിക്കുന്നതാണ് ആര്‍ത്തവം എന്ന പ്രതിഭാസം. ശരീരശാസ്ത്രജ്ഞന്മാരെ ആധുനികകാലത്തും ഇത് അത്ഭുതപ്പെടുത്തിക്കൊണ്ടിരിക്കുന്നു. ഓരോ മാസവും സ്ത്രീശരീരം ആര്‍ത്തവാനുബന്ധമായ പ്രവര്‍ത്തനങ്ങള്‍ക്കായി തയ്യാറെടുക്കുകയും അതിനെ പുനരവലോകനം ചെയ്യുകയും ചെയ്യുന്നു. ആര്‍ത്തവത്തെ ലളിതമായി വിശദീകരിക്കുന്നതിന് സ്ത്രീയുടെ അണ്ഡാശയങ്ങളുടെ പ്രവര്‍ത്തനം മുതല് തുടങ്ങേണ്ടിയിരിക്കുന്നു.\nപുരുഷന്റെ വൃഷണങ്ങള്‍ക്കു സമാനമായ അവയവമാണ് സ്ത്രീയുടെ അണ്ഡാശയങ്ങള് (Ovaries). ബാലിക ആയിരിക്കുമ്പോള് അവ നിഷ്‌ക്രിയമായിരിക്കും. എന്നാല് കൗമാരദശയില് അണ്ഡാശയങ്ങള് പ്രവര്‍ത്തിക്കാന് തുടങ്ങുന്നു. മനുഷ്യനിര്‍മ്മിതമായ\nഏതൊരു ഫാക്ടറിയേയും വെല്ലുന്ന ദ്രുതകര്‍മ്മങ്ങളാണ് അവിടെ നടക്കുന്നത്. അങ്ങനെ ഉല്പാദിപ്പിക്കപ്പെടുന്ന ഹോര്‍മോണുകള് സ്ത്രീയുടെ പ്രത്യുല്പാദനവ്യവസ്ഥയില് നിര്‍ണ്ണായകമായ പങ്കുവഹിക്കുന്നു. ഈ ഹോര്‍മോണുകളാണ് ഒരു പെണ്‍കുട്ടിയെ യൗവ്വനയുക്തയാക്കുന്നത്. ഇവയുടെ പ്രവര്‍ത്തനഫലമായി കൗമാരക്കാരിയായ പെണ്‍കുട്ടിയുടെ അരക്കെട്ട് വികസിക്കുകയും സ്തനങ്ങള്‍ക്ക് മുഴുപ്പുണ്ടാകുകയും ചെയ്യുന്നു. ഗര്‍ഭാശയം വളരുകയും അണ്ഡാശയങ്ങള് പൂര്‍ണ്ണവളര്‍ച്ച പ്രാപിക്കുകയും ചെയ്യുന്നതും ഇവയുടെ പ്രവര്‍ത്തനഫലമായാണ്. വളര്‍ച്ചയുടെ ഈ ഘട്ടത്തിലാണ് ഒരു പെണ്‍കുട്ടി പുഷ്പിണിയായിത്തീരുന്നത്.\nPosted by ജി. ഹരി നീലഗിരി at 6:20 AM\nരതിവിജ്ഞാനം, അധ്യായം-6 : ആര്‍ത്തവവും ലൈംഗികജീവിതവു...


കണ്ണിനടിയിലെ കറുത്ത പാടുകളാണോ പ്രശ്നം•ഇ വാർത്ത | evartha\nകണ്ണിനടിയിലെ കറുത്ത പാടുകളാണോ പ്രശ്നം\nevartha Desk December 22, 2017, 11:34 am December 22, 2017\nകണ്ണിനടിയിലെ കറുത്തപാടുകൾ പല സുന്ദരിമാരുടെയും ഉറക്കം കെടുത്തുന്ന ഒന്നാണ്. എന്തൊക്കെ പരീക്ഷണങ്ങള് വീട്ടിലുണ്ടാക്കുന്ന നുറുങ്ങുമരുന്നുകളിലും മേക്കപ്പിലും ചെയ്താലും കറുത്ത പാടുകള് പൂര്‍ണമായും അകന്നു പോവുകയുമില്ല. പിന്നെ സ്വന്തം രൂപത്തെ ഓര്‍ത്തുള്ള സമ്മര്‍ദമാവും മിക്ക വീട്ടമ്മമാരേയും അലട്ടുന്നത്.\nപ്രായം കൂടുമ്പോള് കണ്ണിനു താഴെയുള്ള മാംസളമായ ഭാഗം വീര്‍ക്കുന്നതും കറുത്ത വലയങ്ങള് രൂപപ്പെടുന്നതും സര്‍വ സാധാരണമാണ്. എന്നാല് ഈ കരിവലയങ്ങളെ കണ്ടറിഞ്ഞ് അനുയോജ്യമായ പ്രതിവിധികളോടെ പരിഹരിച്ചില്ലെങ്കില് സ്ഥിതി കൂടുതല് വഷളാവുകയേ ഉള്ളൂ. പ്രായാധിക്യം കൂടാതെ കണ്ണിനു താഴെ കറുത്ത പാടുകള് പ്രത്യക്ഷപ്പെടുന്നതിന്റെ കാരണങ്ങള് ഇവയൊക്കെയാണ്.\nസൗന്ദര്യവര്‍ധക ഉത്പന്നങ്ങളുടെ അമിത ഉപയോഗവും അലര്‍ജിയും.\nസൂര്യപ്രകാശം മൂലമുണ്ടാവുന്ന കറുത്ത പാടുകള്.\nവിളര്‍ച്ച, നിരന്തരമുള്ള കണ്ണട ഉപയോഗം.\nഅമിതമായ ലഹരി ഉപയോഗം.\nഎന്നാല് സ്വാഭാവികമായ കാരണങ്ങളോടെ പ്രത്യക്ഷപ്പെടുന്ന ഈ പ്രശ്നം തുടക്കത്തില് തന്നെ പരിഹരിക്കാന് ചില കാര്യങ്ങള് ശ്രദ്ധിച്ചാല് മതിയാവും.\nമാനസിക പിരിമുറുക്കം ഉണ്ടാക്കുന്ന പ്രശ്നങ്ങളില് നിന്നും പരമാവധി ഒഴിവായി നില്‍ക്കുക.\nദിവസവും എട്ട് മണിക്കൂര് എങ്കിലും ഉറങ്ങുക.\nകണ്ണിനെ ആയാസപ്പെടുത്തുന്ന ജോലികളാണെങ്കില് ഇടയ്ക്കിടെ വിശ്രമം നല്‍കുക. കമ്പ്യൂട്ടര് ഉപയോഗിക്കുന്നവരാണെങ്കില് ഇടവേളകള് നിശ്ചയിച്ച് കണ്ണിന് വിശ്രമം നല്‍കുക.\nവെള്ളരി, കക്കിരി, തുടങ്ങിയവ മുറിച്ച് കണ്ണിന് മുകളില് വയ്ക്കുന്നത് കുളിര്‍മ നല്‍കും.\nകണ്ണിനു താഴെ ഇടയ്ക്ക് തിരുമുന്നത് രക്തയോട്ടം വര്‍ധിപ്പിക്കാന് സഹായിക്കും.\nകണ്‍സീലറുകള് ഉപയോഗിക്കുന്നത് കറുത്ത പാടുകളുടെ തീവ്രത കുറയ്ക്കാന് സഹായകമാണ്.\nവെയില് മൂലം കണ്ണിനടിയില് കറുത്ത് പാട് ഉണ്ടാവുന്നത് ഒഴിവാക്കാന് സണ് ഗ്ലാസ്സുകള് ധരിക്കുന്നത് നല്ലതായിരിക്കും.\nഇവയൊക്കെ സ്വാഭാവിക പരിചരണത്തിലൂടെ കറുത്ത പാടുകള് ഒഴിവാക്കുന്നതിനുള്ള വഴികളാണ്.


നോർവേ - ALinks\nനോർവേയിൽ എങ്ങനെ ജോലി ലഭിക്കും? എല്ലാവർക്കും ഒരു ചെറിയ ഗൈഡ്\nസെപ്റ്റംബർ 15, 2021 മൈത്രി ha ാ ജോലികൾ, നോർവേ\nനിങ്ങൾക്ക് ഇതിനകം നോർവേയിൽ ഒരു റസിഡന്റ് പെർമിറ്റ് ഉണ്ടെങ്കിൽ, അല്ലെങ്കിൽ നിങ്ങൾ ഒരു നോർവീജിയൻ, ഒരു യൂറോപ്യൻ യൂണിയൻ അല്ലെങ്കിൽ ഒരു ഇഇഎ പൗരനാണെങ്കിൽ, നോർവേയിൽ ഒരു ജോലി എങ്ങനെ കണ്ടെത്താമെന്ന് വായിക്കാൻ നിങ്ങൾക്ക് താഴേക്ക് സ്ക്രോൾ ചെയ്യാം. നിങ്ങൾക്ക് ഒരു ഇല്ലെങ്കിൽ\nനോർവേയിൽ ഒരു ബാങ്ക് അക്കൗണ്ട് എങ്ങനെ തുറക്കാം? ഒരു ദ്രുത ഗൈഡ്\nഓഗസ്റ്റ് 28, 2021 കരുണ ചന്ദ്‌ന ബാങ്കുകൾ, പണം, നോർവേ\nനോർവേയിൽ എത്തുമ്പോൾ നിങ്ങൾ ഒരു ബാങ്ക് അക്കൗണ്ട് തുറക്കണം. പ്രത്യേകിച്ചും നിങ്ങൾ ആറുമാസത്തിൽ കൂടുതൽ താമസിക്കാൻ ഉദ്ദേശിക്കുന്നുവെങ്കിൽ. നിങ്ങളുടെ ശമ്പള പേയ്മെന്റുകൾ ലഭിച്ച ശേഷം, നിങ്ങളുടെ സാമ്പത്തിക കാര്യങ്ങളും നിങ്ങൾക്ക് നിയന്ത്രിക്കാനാകും. തൽഫലമായി\nസെപ്റ്റംബർ 14, 2020 മൈത്രി ha ാ നോർവേ, വിസ\nനോർ‌വേയിലേക്കുള്ള ഒരു യാത്ര ആസൂത്രണം ചെയ്യുന്നു, അതിനാൽ ആദ്യ ഘട്ടത്തിനായി നിങ്ങൾ വിസയ്ക്ക് അപേക്ഷിക്കേണ്ടതുണ്ട്. നിങ്ങൾക്ക് ഉപയോഗിക്കാവുന്ന വ്യത്യസ്ത തരം വിസകളുണ്ട്. നിങ്ങൾക്ക് ആവശ്യമുള്ള വിസ സന്ദർശനത്തിന്റെ ഉദ്ദേശ്യത്തെ ആശ്രയിച്ചിരിക്കുന്നു\nനോർവേയിൽ അഭയത്തിനായി എങ്ങനെ അപേക്ഷിക്കാം\nഓഗസ്റ്റ് 30, 2020 മൈത്രി ha ാ നോർവേ, അഭയാർത്ഥികൾ\nനിങ്ങൾ നോർ‌വേയിൽ താമസിക്കാൻ നോക്കുകയാണോ അല്ലെങ്കിൽ നോർ‌വേയിൽ അഭയം വേണോ? നിങ്ങൾ ഇത് പരീക്ഷിക്കണം, അല്ലെങ്കിൽ എന്തുകൊണ്ട് ശ്രമിക്കരുത്? ഭൂമിയിലെ ഏറ്റവും മനോഹരമായ സ്ഥലങ്ങളിലൊന്നാണ് നോർവേ. കൂടാതെ, ഇത് കൂടുതൽ പേരുടെ വീടാണ്\nനോർ‌വേയിൽ പഠിക്കാൻ താൽ‌പ്പര്യപ്പെടുന്നോ? ഈ ലേഖനം വായിക്കുക!\nMay 5, 2020 മൈത്രി ha ാ നോർവേ, പഠിക്കുക\nനോർവേയിലെ ജീവിതച്ചെലവ് ഉയർന്നതാണ്. എന്നിരുന്നാലും, നോർ‌വേയിൽ പഠിക്കുന്നത് നിങ്ങൾ വിചാരിക്കുന്നത്ര ചെലവേറിയതായിരിക്കില്ല. സർവകലാശാലകളും കോളേജുകളും അന്താരാഷ്ട്ര വിദ്യാർത്ഥികൾക്ക് ട്യൂഷൻ ഫീസ് ഈടാക്കാത്തതിനാൽ. നോർവീജിയൻ സർവകലാശാലകളും ഗുണനിലവാരമുള്ള വിദ്യാഭ്യാസം നൽകുന്നു. കൂടാതെ, നോർവേയിൽ പഠിക്കുന്നു\nനോർ‌വേയിലെ ഗതാഗത മാർ‌ഗ്ഗങ്ങൾ\nനവംബർ 12, 2019 ആന്റിക കുമാരി ചുറ്റി സഞ്ചരിക്കുക, നോർവേ\nനോർവേയ്ക്ക് പഴയ ജലഗതാഗത പാരമ്പര്യമുണ്ട്, പക്ഷേ റോഡ്, റെയിൽ, വിമാന ഗതാഗതം എന്നിവ ഇരുപതാം നൂറ്റാണ്ടിൽ വർദ്ധിച്ചു. ജനസാന്ദ്രത കുറവായതിനാൽ, നോർവേയിലെ ഗ്രാമപ്രദേശങ്ങളിൽ പൊതുഗതാഗതം കുറച്ചുകൂടി കുറവാണ്, എന്നിരുന്നാലും നഗരങ്ങളിലും പരിസരങ്ങളിലും പൊതുഗതാഗതം മികച്ചതാണ്\nനോർ‌വേയിലെ ഏറ്റവും മികച്ച റേറ്റഡ് ടൂറിസ്റ്റ് സ്ഥലങ്ങൾ\nനവംബർ 12, 2019 ആന്റിക കുമാരി നോർവേ\nപർവതങ്ങൾ, ഹിമാനികൾ, ആഴമേറിയ തീരപ്രദേശങ്ങൾ എന്നിവ ഉൾക്കൊള്ളുന്ന ഒരു സ്കാൻഡിനേവിയൻ രാജ്യമാണ് നോർവേ. തലസ്ഥാനമായ ഓസ്ലോ ഹരിത ഇടങ്ങളുടെയും മ്യൂസിയങ്ങളുടെയും നഗരമാണ്. ഒൻപതാം നൂറ്റാണ്ടിലെ സംരക്ഷിത വൈക്കിംഗ് കപ്പലുകൾ ഓസ്ലോയിലെ വൈക്കിംഗ് ഷിപ്പ് മ്യൂസിയത്തിൽ പ്രദർശിപ്പിച്ചിരിക്കുന്നു. വർണ്ണാഭമായ തടി വീടുകളുള്ള ബെർഗൻ\nനോർവേയിലെ ആരോഗ്യ പരിരക്ഷ\nനവംബർ 12, 2019 ആന്റിക കുമാരി ആരോഗ്യം, നോർവേ\nസാർവത്രിക ആക്സസ്, വികേന്ദ്രീകരണം, ദാതാവിന്റെ സ choice ജന്യ തിരഞ്ഞെടുപ്പ് എന്നിവയുടെ തത്വങ്ങളിൽ നോർവീജിയൻ ഹെൽത്ത് കെയർ സിസ്റ്റം സ്ഥാപിതമാണ്. ആരോഗ്യ സംരക്ഷണത്തിനായി നോർവീജിയൻ ചെലവ് ലോകത്ത് ഏറ്റവും ഉയർന്നതാണ്. നോർവീജിയൻ ദേശീയ ഇൻഷുറൻസിലെ ഓരോ അംഗവും\nനോർ‌വേ ബാങ്കുകളിൽ നിങ്ങളുടെ പണം ലാഭിക്കുക\nനവംബർ 11, 2019 ആന്റിക കുമാരി പണം, നോർവേ\nനോർവേയിലെ മികച്ച ബാങ്കുകൾ ഇവയാണ്: ബാങ്ക് നോർവീജിയൻ എ.എസ്. തിളക്കമുള്ള സ്പെയർബാങ്ക്. സ്റ്റോർബ്രാൻഡ് ബാങ്ക് എ.എസ്.എ. 2006 ൽ സ്ഥാപിതമായ ബി‌എൻ ബാങ്ക് എ‌എസ്‌എ. നോർവേയിലെ ബാങ്കുകളുടെ അവലോകനം 17 വാണിജ്യ ബാങ്കുകൾ, 105 സേവിംഗ്സ് ബാങ്കുകൾ, സർക്കാർ ഉടമസ്ഥതയിലുള്ള ബാങ്കുകൾ എന്നിവ ഉൾപ്പെടുന്നു. ഫിനാൻഷ്യൽ സൂപ്പർവൈസറി അതോറിറ്റി ഓഫ് നോർവേ മേൽനോട്ടം വഹിക്കുന്നു\nനോർ‌വേയിലെ മികച്ചതും വിലകുറഞ്ഞതുമായ മാളുകൾ\nനവംബർ 11, 2019 ആന്റിക കുമാരി നോർവേ\nനോർ‌വേയിലെ മാളുകൾ 1. നോർ‌വേയിലെ മാൾ / സാഗ സുവനീർ നോർ‌വേയിലെ ഏറ്റവും വലിയ വസ്ത്രങ്ങൾ, വീട്ടുപകരണങ്ങൾ, സമ്മാനം, സുവനീർ ഷോപ്പുകൾ എന്നിവയിൽ ഒന്നാണ് മാൾ. എല്ലാവർക്കുമായി എന്തെങ്കിലും ഉണ്ട്. പ്രാദേശികമായി, ഫ്ലാം മോട്ടിഫുള്ള ഫ്രിഡ്ജ് കാന്തമായിരിക്കട്ടെ


മകന്റെ മൃതദ്ദേഹത്തിനൊപ്പം മാതാവും സഹോദരങ്ങളും ഉറങ്ങിയത്3ദിവസം;പഞ്ചായത്തംഗം കണ്ടത് ഞെട്ടിയ്ക്കുന്ന കാഴ്ച – M4 Malayalam\nമകന്റെ മൃതദ്ദേഹത്തിനൊപ്പം മാതാവും സഹോദരങ്ങളും ഉറങ്ങിയത്3ദിവസം;പഞ്ചായത്തംഗം കണ്ടത് ഞെട്ടിയ്ക്കുന്ന കാഴ്ച\nകുറുപ്പന്തറ;മകന്റെ മൃതദ്ദേഹത്തിനൊപ്പം മാതാവും സഹോദരങ്ങളും കിടന്നത് മൂന്നുദിവസം.വിവരം പുറത്തറിഞ്ഞത് പഞ്ചായത്ത് മെമ്പർ വീട്ടിലെത്തിയപ്പോൾ.കുറപ്പന്തറയിലാണ് സംഭവം.\nകുറുപ്പന്തറ മാഞ്ഞൂർ നടുപ്പറമ്പിൽ പരേതനായ പുരുഷന്റെ മകൻ അജി (50)യുടെ മൃതദേഹമാണ് കണ്ടെത്തിയത്. മൂന്നു ദിവസത്തെ പഴക്കം തോന്നിക്കും.മാതാവ് ചെല്ലമ്മ (80), സഹോദരങ്ങളായ മിനി (52), രാജു (40) എന്നിവരാണ് മൃതദ്ദേഹത്തിനൊപ്പം മൂന്നുദിവസം കഴിഞ്ഞത്.\nമാഞ്ഞൂർ പഞ്ചായത്തംഗം സാലിമോൾ ജോസഫ് വീട്ടിൽ എത്തിയപ്പോഴാണ് അജിയുടെ മരണവിവരം പുറം ലോകം അറിയുന്നത്.ഇവരുടെ വീടിന്റെ അറ്റകുറ്റപ്പണിക്ക് പഞ്ചായത്ത് ഓഫിസിൽ നിന്ന് സഹായം അനുവദിച്ചിരുന്നു. ഇതിന്റെ രേഖകളുമായി എത്തിയതായിരുന്നു സാലിമോൾ.\nദുർഗന്ധം വമിച്ചതിനെത്തുടർന്ന് മുറിക്കുള്ളിൽ കയറി നോക്കിയപ്പോഴാണ് കട്ടിലിൽ കിടക്കുന്ന നിലയിൽ അജിയുടെ മൃതദേഹം കണ്ടത്. ഈ സമയം ചെല്ലമ്മയും ഇളയമകൻ രാജുവും അജിയുടെ മൃതദേഹം കിടന്നിരുന്ന മുറിയിൽ കട്ടിലിന്റെ താഴെ കിടക്കുന്നതായും മെമ്പർ കണ്ടു.\nഅജിക്ക് സുഖമില്ലെന്നും ഇപ്പോൾ വെള്ളം മാത്രമേ കുടിക്കുന്നുള്ളൂ എന്നുമായിരുന്നു ചെല്ലമ്മ ഈയവസരത്തിൽ പറഞ്ഞതെന്നും ഇവരുടെ രോഗാവസ്ഥയായിരുന്നു ഇത് പറയാൻ കാരണമെന്നും സാലിമോൾപറഞ്ഞു.മാനസികാസ്വാസ്ഥ്യമുള്ളവരാണ് ചെല്ലമ്മയും മക്കളുമെന്നും4പേർക്കും പെൻഷൻ ലഭിച്ചിരുന്നെന്നും ഈ തുകയും നാട്ടുകാർ നൽകുന്ന സഹായവും കൊണ്ടാണ് കുടുംബം കഴിഞ്ഞിരുന്നതെന്നും മെമ്പർ പറഞ്ഞു.\nപഞ്ചായത്തംഗം അറിയിച്ചതിനെത്തുടർന്ന് സമീപവാസികളും പൊലീസും എത്തി മൃതദേഹം വൈക്കം ഗവ. ആശുപത്രിയിലേക്കു മാറ്റി. അജിക്ക് അക്രമവാസന ഉണ്ടായിരുന്നതിനാൽ വീട്ടിലേക്ക് ആരും പോകാറില്ലായിരുന്നെന്ന് അയൽവാസികൾ പറയുന്നു.പഞ്ചായത്തിന്റെ ആശ്രയ പദ്ധതിയിലാണ് ഇവർക്ക് വീടു നിർമ്മിച്ചിരുന്നത്.\nതനിച്ചു കിടക്കാൻ പേടിയുള്ള അജിയോടൊപ്പമാണ് ചെല്ലമ്മ രാത്രി കിടന്നിരുന്നത്. മരിച്ചതറിയാതെ ഞായറാഴ്ച മുതൽ മകന്റെ മൃതദേഹത്തിനൊപ്പമാണ് ചെല്ലമ്മ കിടന്നുറങ്ങിയിരുന്നത്. വൈക്കം ഗവ. ആശുപത്രിയിൽ നടത്തിയ മൃതദേഹ പരിശോധനയിൽ അജിക്ക് കോവിഡ് സ്ഥിരീകരിച്ചിരുന്നു. സംസ്‌കാരം നടത്തി.\nRelated Topics:death ajifeaturedkuruppathata\nമൂന്നാറിൽ സൂര്യകാന്തി വസന്തം; ഹോർട്ടികോർപ്പിന് അഭിമാനനേട്ടം\nഅടിമാലിയിൽ റെയ്ഡ്,യുവതികളെ കണ്ടെത്തി ;കേസ് എടുത്തില്ലന്നും അന്വേഷണം നടക്കുന്നെന്നും പോലീസ്


ഇറച്ചിക്കോഴി വ്യവസായം: വിപണന സാധ്യതകളും പ്രതിസന്ധിയും – Mannira\nകഴിഞ്ഞ ഏതാനും വര്‍ഷങ്ങളായി ഇറച്ചിക്കോഴി വ്യവസായത്തിന്റെ സാധ്യതകള് സംസ്ഥാനത്ത് ധാരാളമായി പരിശോധിക്കപ്പെട്ടുകൊണ്ടിരിക്കുകയാണ്. ഗള്‍ഫ് രാജ്യങ്ങളില് നിന്നും ജോലി മതിയാക്കി മടങ്ങിയ ആയിരക്കണക്കിനാളുകളും ഇടത്തരക്കാരുമാണ് പ്രധാനമായും കേരളത്തില് കോഴി വളര്‍ത്തല് സംരംഭങ്ങളില് ഏര്‍പ്പെട്ടിരിക്കുന്നത്. സ്വദേശിവത്കരണ (നിതാഖത്) വുമായി ബന്ധപ്പെട്ട് സൗദി അറേബ്യ, ഒമാന് തുടങ്ങി മറ്റ് ഗള്‍ഫ് രാജ്യങ്ങളിലേക്കുകൂടി വ്യാപിക്കപ്പെട്ട തൊഴില് പ്രതിസന്ധി ആയിരക്കണക്കിനാളുകളുടെ ജോലി നഷ്ടപ്പെടുത്തി. ഈ തൊഴില് നഷ്ടവും തുടര്‍ന്നുണ്ടായ സാമ്പത്തിക പ്രതിസന്ധിയും മറികടക്കാനായി കുറേപേര് തെരഞ്ഞെടുത്ത മേഖലയാണ് ഇറച്ചിക്കോഴി വ്യവസായം. സംസ്ഥാനത്തെ കോഴിയിറച്ചി വിപണനത്തില് ഏതാനും വര്‍ഷങ്ങളായി കണ്ടുവരുന്ന വര്‍ദ്ധനയാണ് ഏറെപ്പേരെ ഈ മേഖലയിലേക്ക് ആകര്‍ഷിക്കുന്ന ഘടകം. സംസ്ഥാനത്ത് ആഴ്ചയില് 60 ലക്ഷം കിലോഗ്രം ചിക്കന് വില്‍ക്കുന്നു, ഇറച്ചിക്കോഴി കിലോയ്ക്ക് ശരാശരി നൂറ് രൂപ കണക്കാക്കിയാല് 60 കോടി രൂപയുടെ വ്യവസായമാണ് ആഴ്ചതോറും നടക്കുന്നത്, ഒരു വര്‍ഷത്തെ കണക്കെടുത്താല് 3,000 കോടി രൂപയിലേറെ.\nചെറിയ മുതല് മുടക്കില് കുറച്ച് സ്ഥലം മാത്രം ഉപയോഗപ്പെടുത്തി ആരംഭിക്കാവുന്ന ഒന്നാണ് ഇറച്ചിക്കോഴി വളര്‍ത്തല്. സംസ്ഥാനത്ത് കോഴിക്കുഞ്ഞുങ്ങളേയും കോഴിത്തീറ്റയും നേരിട്ടിറക്കുമതി ചെയ്ത് വ്യവസായം നടത്തുന്നവര്‍ക്ക് പുറമേ, ഫാമുകള് മാത്രം നിര്‍മ്മിച്ച് നിശ്ചിത പ്രതിഫലം വാങ്ങി കോഴിക്കുഞ്ഞുങ്ങളെ വളര്‍ത്തി നല്‍കുന്ന സംരഭകരുമുണ്ട്. അയ്യായിരം മുതല് പതിനായിരം വരെ കോഴികളെ ഇത്തരത്തില് ഏജന്‍സികള് മുഖേന ഇറക്കുമതി ചെയ്ത് തിരിച്ച് അവര്‍ക്കു തന്നെ നല്‍കുന്ന രീതിയാണിത്. കോഴിക്കുഞ്ഞുങ്ങള്, വാക്സിന്, കോഴിത്തീറ്റ എന്നിവ ഏജന്‍സികള് തന്നെ നല്‍കുന്നു. 37 മുതല് 42 ദിവസം കോഴികളെ വളര്‍ത്തി തരിച്ച് ഏജന്‍സികള്‍ക്ക് കൊടുക്കുമ്പോള് നിലവില് ഒരു കിലോഗ്രാം കോഴിക്ക്6രൂപ നിരക്കിലാണ് വളര്‍ത്തുന്ന ആളുകള്‍ക്ക് ലഭിക്കുന്നത്. കോഴിവിലയില് കാര്യമായ ഇടിവ് സംഭവിക്കുമ്പോള് ഈ രണ്ട് വിഭാഗം സംരംഭകരേയും ബാധിക്കാറുണ്ട്. പാലക്കാട് ജില്ലയിലെ പുലാപ്പറ്റ സ്വദേശിയായ അജയന് ഗള്‍ഫില് ചെയ്തിരുന്ന ഡ്രൈവര് ജോലി മതിയാക്കി നാട്ടില് തിരിച്ചെത്തിയാണ് ഇറച്ചിക്കോഴി വളര്‍ത്തല് ആരംഭിക്കുന്നത്. വീടിന് പുറകില് മൂന്നിടത്തായി നിര്‍മ്മിച്ച ഫാമില് കഴിഞ്ഞ മൂന്ന് വര്‍ഷമായി അജയന് 5,100 കോഴികളെ വളര്‍ത്തുന്നുണ്ട്. അലനല്ലൂര് സ്വദേശിയായ അബ്ദുള് മനാഫ് 9,000 കോഴികളെയാണ് സമാനമായി വളര്‍ത്തുന്നത്.\nരാണ്ടായിരത്തോളം കോഴികളെ പാര്‍പ്പിച്ചിരിക്കുന്ന അജയന്റെ ഫാം\nഫാമിന്റെ നിര്‍മ്മിക്കലാണ് ഈ മേഖലയിലേക്ക് കടന്നുവരുന്നവരെ സംബന്ധിച്ചിടത്തോളം ആകെയുള്ള നിക്ഷേപം. ഇത് ഒരു ദീര്‍ഘകാലത്തേക്കുള്ള നിക്ഷേമമായതിനാല് വ്യവസായം തുടരുന്നിടത്തോളം കാലത്തേക്ക് മറ്റ് കാര്യമായ ചിലവുകള് ഒന്നും തന്നെയില്ല.5ലക്ഷം രൂപയോളം മുടക്കിയാല് ഏകദേശം അയ്യായിരം കോഴികളെ വളര്‍ത്താന് കഴിയുന്ന രണ്ടോ മൂന്നോ ഷെഡ്ഡുകള് നിര്‍മ്മിക്കാവുന്നതാണ്. ഫാമിലേക്ക് വെള്ളം, ഇക്ട്രിസിറ്റി, സൂര്യപ്രകാശം, വായുസഞ്ചാരം എന്നിവ സുലഭമായി ലഭ്യമാക്കേണ്ടതാണ്. കാലാവസ്ഥയും വെയിലും കണക്കാക്കി കോടിനകത്തെ താപനില കൃത്യമായി നിയന്ത്രിക്കേണ്ടതും അത്യാവശ്യമാണ്, കോഴികള്‍ക്ക് നല്‍കുന്ന തീറ്റയുടെ അളവ് മറ്റൊരു സുപ്രധാന ഘടകമാണ്. ഫാമിനകത്തെ ചൂട് കൂടുകയോ തീറ്റ അമിതമായി നല്‍കുകയോ ചെയ്താല് കോഴികള് കൂട്ടമായി ചത്തുപോകാനിടയുണ്ട്. അതുപോലെത്തന്നെ, വാക്സിനുകളും കൃത്യസമയത്ത് നല്‍കേണ്ടത് അനിവാര്യമാണ്. വീടിന്റെ പുറകില് 200 മുതല് 2000 കോഴികളെ വളര്‍ത്തുന്ന ഫാമുകളാണ് കേരളത്തില് ധാരാളമായി കാണുന്നത്. ചകിരിച്ചോര് തറയില് കട്ടിക്ക് വിതറിയശേഷം ഫാമിനകത്തേക്ക് കോഴിക്കുഞ്ഞുങ്ങളെ വിടാം. ഇത് ദിവസവും ഇളക്കുകയും അടുത്തഘട്ടം ആരംഭിക്കുന്നതിന് മുന്‍പ് കോഴിക്കാഷ്ടം ഇടകലര്‍ന്ന ചകിരിച്ചോര് പൂര്‍ണ്ണമായി നീക്കം ചെയ്ത് ഫാമിനകം വൃത്തിയാക്കി വീണ്ടും പുതിയ ചകിരിച്ചോര് വിതറി മാത്രമേ കോഴിക്കൃഷി ആരംഭിക്കാന് പാടുള്ളൂ. ഫാമുകളില് വിതരണം ചെയ്യുന്ന കോഴിക്കുഞ്ഞുങ്ങളേയും കോഴിത്തീറ്റയും ചകിരിച്ചോറും തമിഴ്നാട്ടില് നിന്നാണ് സംസ്ഥാനത്തിന്റെ വിവിധ പ്രദേശങ്ങളില് ഇടനിലക്കാര് മുഖേന ഇറക്കുമതി ചെയ്യുന്നത്.\nകോഴിവിലയുമായി ബന്ധപ്പെട്ടുള്ള പ്രതിസന്ധികള്\nകോഴിവളര്‍ത്തല് വ്യവസായം പൊതുവെ ലാഭകരമാണെങ്കിലും ഈ അടുത്തകാലത്ത് കോഴിയിറച്ചിയുടെ വില കിലോഗ്രാമിന് 87 രൂപയിലേക്ക് പരിമിതപ്പെടുത്തണമെന്ന സംസ്ഥാന സര്‍ക്കാരിന്റെ ആവശ്യം ഉത്പാദകര്‍ക്കിടയിലും വിപണനകേന്ദ്രങ്ങളിലും ഏറെ ആശയക്കുഴപ്പങ്ങള് സൃഷ്ടിച്ചിരുന്നു. മുഹമ്മദ് മനാഫ് എന്ന സംരംഭകന് ഈ വിഷയത്തില് പ്രതികരിച്ചതിങ്ങനെ “ഒരു കോഴി അതിന്റെ വളര്‍ച്ചാകാലയളവില് ഭക്ഷിക്കുന്നത് 3.75 കിലോഗ്രാം കോഴിത്തീറ്റയാണ്. 50 കിലോഗ്രാം വരുന്ന കോഴിത്തീറ്റ ചാക്കിന് നിലവില് 1400 രൂപയാണ് വില. അതായത് കിലോയ്ക്ക് 28 രൂപ. ആ കണക്കിന് ഒരു കോഴിക്ക് തീറ്റയുടെ ചെലവ് മാത്രം 105 രൂപ, കോഴിക്കുഞ്ഞിന് വില 40 രൂപ, മരുന്നിന്5രൂപയും കൂടിന്റെ വാടകയ്ക്ക് 12 രൂപയും, വാഹനങ്ങത്തില് കയറ്റിക്കൊണ്ടുപോകുന്ന ചിലവ് 10 മുതല് 15 രൂപവരെ വരും. രണ്ട് കിലോഗ്രാം തൂക്കം വരുന്ന കോഴിയെ ഉത്പാദിപ്പിച്ചെടുക്കാന് 165 രൂപയ്ക്ക് മുകളില് ചെലവ് വരുമ്പോള് ഫാമുകളില് നിന്ന് വില്‍ക്കുന്ന കോഴിക്ക് 95 രൂപ കിലോയ്ക്ക് ലഭിച്ചാല് മാത്രമേ ഈ മേഖലയിലെ സംരഭകര്‍ക്ക് ലാഭത്തോടുകൂടി ഈ വ്യവസായത്തില് ഏര്‍പ്പെടാനാകൂ…” സര്‍ക്കാര് തന്നെ കോഴിക്കുഞ്ഞുങ്ങളെ ഉത്പാദിപ്പിച്ച് കോഴി കര്‍ഷകര്‍ക്ക് 15 രൂപയ്ക്ക് വിതരണം ചെയ്താല് ഈപ്പറയുന്ന 87 രൂപയ്ക്ക് കോഴിവില നിജപ്പെടുത്താം. അല്ലാത്ത സാഹചര്യത്തില് ഇത് സാധ്യമല്ലെന്നും മനാഫ് ചൂണ്ടിക്കാട്ടി.\nകേരളത്തില് വിവാഹവേളകളിലും അവധിക്കാലത്തുമാണ് ഏറ്റവും കൂടുതല് വിപണനം നടക്കുന്നത്. ശനി, ഞായര് ദിവസങ്ങളില് മറ്റ് ദിവസങ്ങളെ അപേക്ഷിച്ച്5ശതമാനം അധിക വില്‍പന നടക്കാറുണ്ട്. കേരളത്തിലെ ഈ വ്യവസായത്തിന്റെ വളര്‍ച്ചയുടെ ഫലമായി തമിഴ്നാട്ടില് നിന്നും കോഴിവരവ് ഈ അടുത്തകാലത്തായി കുറഞ്ഞിട്ടുണ്ട്. മുട്ട ഉത്പാദനത്തില് കേരളം ഇനിയും സ്വയംപര്യാപ്തത കൈവരിക്കാത്തതിന് കാരണമായി കണക്കാക്കുന്നത് മികച്ചൊരു വ്യവസായ മാതൃകയുടെ അഭാവമാണ്. ഉത്പാദനത്തില് സംസ്ഥാനത്തിന്റെ പങ്ക് ഒഴിച്ച് നിറുത്തിയാലും കോഴി മുട്ട ഉത്പാദനത്തില് ലോകരാജ്യങ്ങള്‍ക്കിടയില് ഇന്ത്യയ്ക്ക് മൂന്നാം സ്ഥാനവും കോഴിയിറച്ചി ഉത്പാദനത്തില് നാലാം സ്ഥാനവുമാണ്. ചൈന, അമേരിക്ക എന്നീ രാജ്യങ്ങളാണ് ഇന്ത്യക്ക് മുന്നിലുള്ളത്. കോഴിയിറച്ചി ഉത്പാദനത്തില് ചൈനക്കും അമേരിക്കകുമൊപ്പം ബ്രസീലും ഇന്ത്യയ്ക്ക് മുന്നിലാണ് നില്‍ക്കുന്നത്.\nAlso Read: വളര്‍ത്തുപക്ഷി വ്യവസായം: രീതികളും സാധ്യതകളും ഇന്ത്യന് സാഹചര്യത്തില്\nഉത്പാദനവുമായി ബന്ധപ്പെട്ട ഏതാനും വിശദാംശങ്ങള്\nഇറച്ചിക്കോഴി ഉതപാദനത്തില് ഇന്ത്യ കൈവരിച്ച വളര്‍ച്ചാനിരക്ക് 8 ശതമാനമാണ്. പ്രതിവര്‍ഷം രാജ്യത്തെ ബ്രോയ്-ലര് ഉത്പാദനം 38 ലക്ഷം ടണ്ണാണ്. കോഴിമുട്ട വാർഷിക ഉൽപാദനം 8,100 കോടി വരുന്നു. പ്രതിദിനം 2.6 കോടി മുട്ട ഉത്പാദിപ്പിക്കുന്നുണ്ട്, ഇതില് തമിഴ്നാടും ആന്ധ്രയും ചേർന്ന് ഉൽപാദിപ്പിക്കുന്നത് ദിവസം 78 ലക്ഷമാണ്.\nകോഴി വളര്‍ത്തല് സംരംഭകനായ അജയനുമായി നടത്തിയ അഭിമുഖത്തിന്റെ വീഡിയോ ലിങ്ക് താഴെ:\nഅജയന് പുലാപ്പറ്റ, പാലക്കാട്. ഫോണ്: 9400552811\nAlso Read: കരിങ്കോഴി വളര്‍ത്തല്: കോഴി, മുട്ട എന്നിവയുടെ ലഭ്യത തുടങ്ങി അറിഞ്ഞിരിക്കേണ്ട കാര്യങ്ങള്\n← “ഇന്നത്തെ കിടാവ് നാളത്തെ കാമധേനു:” കന്നുകുട്ടികളുടെ ശാസ്ത്രീയ പരിപാലന മാർഗങ്ങൾ\n[Part 1] Nelore: HowaTelugu Cattle Breed Transformed Brazil →